
Να αποτελειώσουμε τα Μνημόνια και τους υπηρέτες τους 

ΦΑΚΕΛΟΣ: ΕΚΛΟΓΕΣ 

Ο σεισμός της 6ης 
Μάη πρέπει να 
συνεχιστεί 

σελ. 6-9 

ΠΟΛΙΤΙΚΗ 

Μνημόνιο II: 

Οι αλλαγές στα 
εργασιακά 

σελ. 4 


ΕΥΡΩΠΗ 

Οι κάλπες 
«μαυρίζουν» την 
λιτότητα 

σελ. 12 

ΠΑΝΤΕΛΗΣ 

ΠΟΥΛΙΟΠΟΥΛΟΣ 

Μια ζωή αφιερωμένη 
στην επανάσταση 

σελ. 15 




10ο ΑΝΤΙΚΑΠΙΤΑΛΙΣΤΙΚΟ ΚΑΜΠΙΝΓΚ 


Από τις 28 Ιουλίου μέχρι τις 5 Αυγούστου 
η ΟΚΔΕ, η Αντεπίθεση των Εργαζομένων, 
η Σοσιαλιστική Σπουδαστική Πάλη και η 
Μαθητική Αντεπίθεση διοργανώνουν για 
10 η συνεχόμενη χρονιά το Αντικαπιταλι- 
στικό Κάμπινγκ. Χώρος διεξαγωγής εί¬ 
ναι το Κάμπινγκ ΓΙΕΟΧΕΝΙΑ στον Αγιό- 
καμπο στην παραλία του νομού Λάρισας. 

ΠΡΟΓΡΑΜΜΑ ΣΥΖΗΤΗΣΕΩΝ 

1. Μπροστά σε μια Επαναστατική Κατά¬ 
σταση. Θεωρία και πολιτική, παραδείγμα¬ 
τα από την ιστορία. Τα καθήκοντα του ερ¬ 
γατικού κινήματος και των επαναστατών. 

2. Αριστερή Κυβέρνηση - Ενότητα της 
Αριστεράς. Χρήσιμο εργαλείο ή επικίν¬ 
δυνη αυταπάτη; Η πολιτική μας απένα¬ 
ντι τους. 

3. Χιλή 1973: η τραγωδία της «Λαϊκής 
Ενότητας». Πως ένα μεγάλο εργατικό 
και λαϊκό κίνημα οδηγήθηκε στη συντρι¬ 
βή και στην επιβολή μιας από τις πιο στυ¬ 
γνές δικτατορίες. Συμπεράσματα και μα¬ 
θήματα για το κίνημα και τους αγωνιστές. 

4. Αντιμετωπίζοντας την κρίση στην κα¬ 
θημερινή ζωή. Για έναν άλλο τρόπο ζωής. 


Συλλογικότητα - Αυτοοργάνωση - Δί¬ 
κτυα Αλληλοβοήθειας. 

5. Χρυσή Αυγή και Ακροδεξιά. Γιατί με¬ 
γαλώνουν, πως να τους σταματήσουμε. 

Όπως κάθε χρόνο θα διοργανωθούν θε¬ 
ματικά εργαστήρια εργαζομένων, φοιτη¬ 
τών, μαθητών και εκπαιδευτικών. Μαζί 
μας θα βρίσκονται και συναγωνιστές από 
χώρες του εξωτερικού, που θα διοργανώ- 
σουν εργαστήρια για την κατάσταση στις 
χώρες τους και τις εμπειρίες από τα κινή¬ 
ματα εκεί. 

ΔΡΑΣΤΗΡΙΟΤΗΤΕΣ 

Πλούσιο θα είναι και το πολιτιστικό- 
ψυχαγωγικό πρόγραμμα του κάμπινγκ 
με μουσικές βραδιές, προβολές ταινι¬ 
ών, ρ&Γΐγ, παιχνίδια, εκδρομές κ.α. Στον 
χώρο του κάμπινγκ θα λειτουργεί δικό 
μας μπαρ (με οικονομικές προτάσεις για 
φαγητό και ποτό) και παιδότοπος για τη 
δημιουργική απασχόληση των παιδιών. 
Ακόμα θα υπάρχει βιβλιοπωλείο με πλού¬ 
σια συλλογή από βιβλία πολιτικού και λο¬ 
γοτεχνικού περιεχομένου. 


ΚΟΣΤΟΣ 

Το κόστος συμμετοχής είναι 110 € για μα- 
θητές-φοιτητές-ανέργους και 120€ για 
τους υπόλοιπους και σ’ αυτό περιλαμβά¬ 
νονται 8 διανυκτερεύσεις (με δική σας 
σκηνή) και 8 γεύματα στο εστιατόριο του 
ς&ιηρΐη§. 

Για την μετακίνησή σας επικοινωνήστε 
μαζί μας μέχρι τις 20 Ιουλίου. 

Για όσους θέλουν να μείνουν λιγότερες 
μέρες, το κόστος διαμορφώνεται στα 15€ 
ημερησίως. Διατίθενται και οικονομικά 
δωμάτια κοντά στο κάμπινγκ. 

Για να δηλώσετε συμμετοχή επικοινωνή¬ 
στε στο £Γ§&ΐΐ1άρ&1ΐ@οΕάε.§Γ και στα τη¬ 
λέφωνα: 

-> Αθήνα Αγ. Κωνσταντίνου 57, σταθ. 
210-5247227, κιν. 6972728101 
-> Θεσσαλονίκη Κλεισούρας 4, σταθ. 
2310-237938, κιν. 6936414727 
-> Ιωάννινα κιν. 6974617344 
-> Τρίκαλα-Λάρισα κιν. 6977222803 
-> Πάτρα κιν. 6977077079 
-> Αλεξ/πολη κιν. 6970180689 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 

Κυκλοφορεί από τις εκδόσεις 

ΕΡΓΑΤΙΚΗ ΠΑΛΗ 




Η θέση του Μαοίισιιού 


Η ΘΕΙΗ 

στην ιστορία 

Συγγραφέας: Ερνέστ Μαντέλ 


ΤΟΪ ΜΑ ΡΞ ΚΕΛΊ Οι 

ΓΪΗΗ ΙΪΓΟΡΙΑ. 

Χρονολογία έκδοσης: 

3 


Νοέμβριος 2002 

Σελίδες: 112 

■ 

Ρ·Λυιι- 
ττ Γ>—1 Κ ■ Π Μ1 

Τιμή: 6 ευρώ 


Σε μια εποχή που πολλοί μετα- 
νοημένοι αριστερίζοντες χαρα¬ 
κτηρίζουν τον Μαρξισμό ανί¬ 
κανο να εξηγήσει τα νέα φαι¬ 
νόμενα, ο Ερνέστ Μαντέλ μας 
υπενθυμίζει στο «Η Θέση του 
Μαρξισμού στην Ιστορία» ότι 
ο Μαρξισμός ασχολήθηκε από 
την αρχή του με όλες τις εξελί¬ 
ξεις στις κοινωνικές επιστήμες 
και τα απελευθερωτικά κινήμα¬ 
τα της εποχής του. Συμπεραί- 
νοντας ότι ο Μαρξισμός «μονί- 
μως διδάσκεται από την συνε¬ 
χώς εξελισσόμενη πραγματικό¬ 


τητα» και ότι είναι η συνειδη¬ 
τή έκφραση του πραγματικού 
κινήματος των εργαζομένων 
προς την απελευθέρωσή τους, 
ο Μαντέλ προτείνει μια φόρ¬ 
μουλα που προσφέρει μια δια¬ 
λεκτική αλληλεπίδραση ανά¬ 
μεσα στην καινοτομία και την 
επαλήθευση των καθιερωμέ¬ 
νων αξιών. Αυτό το κείμενο βα¬ 
σίζεται σε μια σειρά από διαλέ¬ 
ξεις που δόθηκαν στο Διεθνές 
Ινστιτούτο Έρευνας και Επι¬ 
μόρφωσης. 

Από τον Πρόλογο 


Σταματά η διανομή 
μέσω Πρακτορείου 
της Εργατικής 
Πάλης 

Από τον προσεχή Σεπτέμ¬ 
βριο η Εργατική Πάλη δε θα 
διανέμεται πια μέσω του Πρα¬ 
κτορείου Ευρώπη, όπως γινό¬ 
ταν για πάνω από 30 χρόνια. 
Ο λόγος γι’ αυτή την απόφασή 
μας είναι οι απαράδεκτοι οικο¬ 
νομικοί όροι που επέβαλε το 
πρακτορείο διακίνησης Ευρώ¬ 
πη, που μας προκαλούν οικο¬ 
νομική ζημία που δεν μπορού¬ 
με να αντέξουμε. Όσοι ανα¬ 
γνώστες της εφημερίδας μας 
θέλουν να συνεχίσουν να την 
παρακολουθούν θα πρέπει να 
γραφτούν συνδρομητές. Οι 
όροι για να γραφτεί κάποιος 
συνδρομητής αναφέρονται 
στη δεύτερη σελίδα της Εργα¬ 
τικής Πάλης και η ετήσια συν¬ 
δρομή κοστίζει μόνο 15 Ευρώ. 

Η Συντακτική Επιτροπή της 
Εργατικής Πάλης 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο 6-ιπαΐΠ €Γ§αΙίΕΐρα1ί@οΜ€.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 



ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

ε-ιηαίΐ: εΓ§αΙΐΚΐρα1ΐ@ο1τάε.§Γ 

Η άΠΟΨη ΜΑΣ 


Εργατική Πάλη 3 


Ωμές παρεμβάσεις 
των “εξοχότατων" 
της ΕΕ και του ΔΝΤ 


Ο εκλογικός σεισμός 
της 6 ης Μάη έφερε 
τους ιμπεριαλιστές 
της ΕΕ και του ΔΝΤ 
και τους ντόπιους «ακολούθους» 
τους αντιμέτωπους κατάματα με 
τη νέα πραγματικότητα που έχει 
διαμορφωθεί: ο ελληνικός λαός, η 
εργατική τάξη και τα φτωχά λαϊκά 
στρώματα αρνούνται να δεχτούν 
την βάρβαρη και αποτυχημένη 
πολιτική των απανωτών 
Μνημονίων, παρά τα εκβιαστικά 
διλήμματα και τις φασιστικές 
απειλές που εξαπολύονται 
καθημερινά εναντίον τους μέσω 
των ΜΜΕ (Μνημόνια και ευρώ ή 
χρεοκοπία και δραχμή, η δραχμή 
είναι εφιάλτης και καταστροφή, θα 
πεινάσουμε κλπ.). 

Αυτή η άρνηση, συνέχεια 
του παρατεταμένου κοινωνικού 
πολέμου εδώ και δύο χρόνια στην 
Ελλάδα, έχει προκαλέσει αμηχανία 
και φόβο στους ιμπεριαλιστές, ότι 
μπορεί να τινάξει στον αέρα όλο 
το οικοδόμημα των Μνημονίων 
και της ιστορικής κλίμακας 
επίθεσης ενάντια στην ευρωπαϊκή 
εργατική τάξη - και ακόμα να 
πυροδοτήσει τη διάλυση της ίδιας 
της ευρωζώνης και του ευρώ. 

Γι’ αυτό και προσπαθούν να την 
αποτρέψουν, παρεμβαίνοντας 
με ωμό τρόπο, σαν οι επίτροποι/ 
διοικητές ενός προτεκτοράτου 
ενάντια στους υπηκόους τους! 

Ιδιαίτερα οι παρεμβάσεις της 
Μέρκελ «έβαλαν φωτιά», σύμφωνα 
με τα ίδια τα αστικά ΜΜΕ, σε 
μια περίοδο όπου η θέση της σαν 
καγκελάριος δείχνει ανάλογη μ’ 


αυτή του πρώην πρωθυπουργού 
Γ. Παπανδρέου όταν πια είχε 
αρχίσει η πτώση του. Η Μέρκελ 
δείχνει να τα έχει κυριολεκτικά 
χαμένα. Πρώτα, έκανε «γκάφα» 
με το τηλεφώνημά της στον 
προέδρο της δημοκρατίας Κάρολο 
Παπούλια, βάζοντας το ζήτημα της 
διεξαγωγής δημοψηφίσματος (όταν 
ο Γ. Παπανδρέου το είχε ζητήσει, 
η ίδια είχε όχι μόνο διαφωνήσει 
αλλά και τον είχε υποχρεώσει 
σε ταπεινωτική κωλοτούμπα) 

. Η καγκελαρία έσπευσε να 
χαρακτηρίσει την είδηση ως 
ανακριβή και στη συνέχεια έκανε 
«σύσταση» στον Κ. Παπούλια, 
ζητώντας τον σχηματισμό μιας 
λειτουργικής-μνημονιακής 
κυβέρνησης μετά τις εκλογές 
της 17 ης Ιουνίου. Ταυτόχρονα, 
η ελληνική αστική τάξη και οι 
δοσίλογοί της, δείχνοντας για 
ακόμα μια φορά το ποιόν τους, 
προσπαθούν να πείσουν τον 
ελληνικό λαό ότι είναι θετικό για 
την παραμονή μας στο ευρώ και 
στην ΕΕ να μας αναφέρει και ν’ 
ασχολείται μαζί μας η Μέρκελ! 


Ο γερμανός υπουργός 
οικονομικών Βόλφγκανγκ Σόιμπλε 
χαρακτήρισε φαντασιοπληξία 
ότι κάποιος μπορεί να λαμβάνει 
βοήθεια χωρίς να πληροί 
οποιαδήποτε από τις προϋποθέσεις, 
προσπαθώντας κι αυτός με 
τη σειρά του να εκβιάσει τον 
ελληνικό λαό για ν’ υπερψηφίσει/ 
αποδεχτεί τη συνέχεια αυτών 
των αποτυχημένων πολιτικών. 
Τέλος, είχαμε την ωμή παρεμβάση 
της γενικής διευθύνριας του 
ΔΝΤ Κριστίν Λαγκάρντ, που 
προειδοποίησε ότι για να 
παραμείνει η Ελλάδα στην 
ευρωζώνη θα πρέπει να πληρώσει 
το τίμημα που απαιτείται για τη 
βελτίωση της «παραγωγικότητας 
του εργατικού δυναμικού». 

Μας ζηταεί ουσιαστικά να 
θυσιάσουμε όχι μόνο μισθούς 
και κατακτήσεις ετών, αλλά 
ό,τι έχει απομείνει όρθιο από 
το βιοτικό μας επίπεδο. Κι αυτό 
επειδή, όπως χαρακτηριστικά 
είπε, σε χώρες όπως στο δέλτα 
του Νίγηρα η φτώχεια και η 
δυστυχία του πληθυσμού και 
ιδιαίτερα των μικρών παιδιών είναι 


πολύ μεγαλύτερες απ’ ό,τι στην 
Ελλάδα! Τόσο ευγενή αισθήματα 
έχει η κυρία Λαγκάρντ, που δεν 
έχει φαίνεται αδίκως κερδίσει το 
παρατσούκλι «μαρκησία»! 

Το παραγματικό πρόβλημα, 
πίσω απ’ αυτό τον πανικό 
τους που τροφοδοτεί αυτές τις 
επαίσχυντες δηλώσεις, δεν είναι 
βέβαια μόνο η Ελλάδα. Είναι 
κυρίως τα τεράστια χρέη της 
Ισπανίας και της Ιταλίας (και 
παραπέρα συνολικά των χωρών 
της ευρωζώνης), που ΕΕ και ΔΝΤ 
δεν μπορούν να «σηκώσουν». Η 
επιβίωση της ευρωζώνης γίνεται 
καθημερινά όλο και πιο οριακή, 
χωρίς ν’ αποκλείεται και ένα 
ανεξέλεγκτο οικονομικό (και όχι 
μόνο) μπιγκ μπανγκ σε διεθνή 
κλίμακα. Πάνω απ’ όλα όμως 
είναι το «ελληνικό παράδειγμα» 
της αντίστασης των εργαζόμενων 
και καταπιεσμένων μαζών, που 
επεκτείνεται και συμβαδίζει μ’ ένα 
κύμα αγώνων των εργαζόμενων 
και της νεολαίας σιγά-σιγά σ’ 
ολόκληρη την Ευρώπη και στις 
ΗΠΑ. Οι ιμπεριαλιστές και το 
μεγάλο κεφάλαιο σε Ευρώπη και 
ΗΠΑ, τα όργανα τους ΕΕ και 
ΔΝΤ, ξέρουν ότι δεν μπορούν να 
επιβάλλουν την «κινεζοποίηση» 
χωρίς να νικήσουν αυτούς τους 
αγώνες. Γι’ αυτό, τέτοιες ωμές -ή 
και πολύ χειρότερες- παρεμβάσεις 
θα συνεχιστούν και θα εντείνονται, 
ως αναπόσπαστο κομμάτι της 
περιόδου σκληρών ταξικών 
συγκρούσεων και αποφασιστικών 
αναμετρήσεων που έχει ανοίξει 
μπροστά μας. 



Η καπιταλιστική βαρβαρότητα... 

με την γλώσσα των αριθμών 


Η πολιτική της λιτότητας και της φτώ¬ 
χειας που επιβάλλεται στους λαούς 
της Ευρώπης δείχνει το πιο απάν¬ 
θρωπο πρόσωπό της στα παιδιά, 
όπως προκύπτει από έρευνα της ΙΜοεί. Σύμ¬ 
φωνα με την έκθεση, περίπου 13 εκ. παιδιά στην 
Ευρωπαϊκή Ένωση (συν Νορβηγία και Ισλαν¬ 
δία) στερούνται βασικά αγαθά απαραίτητα για 
την ανάπτυξή τους. Ταυτόχρονα, σ’ ένα σύνολο 
35 χωρών με αναπτυγμένες οικονομίες, 30 εκα¬ 
τομμύρια παιδιά παγκοσμίως ζουν σε συνθήκες 
φτώχειας. Η έκθεση ορίζει ένα παιδί ως «απο¬ 
στερημένο» όταν του λείπουν δύο ή περισσότε¬ 
ρα αγαθά από ένα κατάλογο 14 βασικών πραγ¬ 
μάτων, όπως τρία γεύματα την ημέρα, εκπαιδευ¬ 
τικά βιβλία στο σπίτι ή μια σύνδεση στο διαδί¬ 
κτυο. Τα υψηλότερα ποσοστά αποστέρησης πα¬ 
ρουσιάζονται σε χώρες όπως Ρουμανία, Βουλ¬ 
γαρία και Πορτογαλία (με ποσοστά πάνω από 
70%, 50% και 27% αντίστοιχα), αν και μερικές 
πλουσιότερες χώρες, όπως η Γαλλία και η Ιτα¬ 
λία, έχουν ποσοστά αποστέρησης άνω του 10%. 


Σ ε σχεδόν 75 εκατομμύρια ανέρχονται το 
2012 οι ανέργοι ηλικίας 15 έως 24 ετών 
παγκοσμίως. Ο αριθμός είναι αυξημένος 
κατά σχεδόν τέσσερα εκατομμύρια από το 
2007, σύμφωνα με έκθεση του Παγκόσμιου Οργα¬ 
νισμού Εργασίας. Το ποσοστό είναι ακόμη πιο αυ¬ 
ξημένο, αν συμπεριληφθούν όσοι, αποθαρρυμένοι 
από την έλλειψη προοπτικών, έχουν εγκαταλείψει 
την αναζήτηση εργασίας. Στη Βόρεια Αφρική, το 
ποσοστό της ανεργίας των νέων αυξήθηκε κατά 5% 
μετά από το 2010, στο 27,9%. Στη Μέση Ανατολή, 
το ποσοστό ανήλθε στο 26,5%. Στην κεντρική και 
στη νοτιοανατολική Ευρώπη στο 17,6%, ενώ στη 
Λατινική Αμερική και στην Καραϊβική στο 14,3%. 
Στην υποσαχάρια Αφρική ανήλθε στο 11,5% το 
2011, παραμένοντας σχετικά σταθερό από το 2005. 
Στη νοτιοανατολική Ασία και στην περιφέρεια του 
Ειρηνικού ανήλθε στο 13,5%, σημειώνοντας μικρή 
μείωση. Αυτή η δομική ανεργία των νέων, ακόμα 
και σε περιοχές που διέρχονται μια φάση σχετικής 
ανάκαμψης, είναι ένα βασικό χαρακτηριστικό της 
κρίσης του παγκόσμιου καπιταλισμού. 


Η εξάντληση των φυσικών 
πόρων παίρνει διαστά¬ 
σεις επικίνδυνου αδιεξό¬ 
δου. Σύμφωνα με έρευ¬ 
να της περιβαλλοντικής οργάνω¬ 
σης ννΛνΤ, τα αριθμητικά δεδομέ¬ 
να θα είναι ακόμα χειρότερα τα επό¬ 
μενα χρόνια, αν δεν μεταβληθούν οι 
ενεργειακές συνήθειες των κατοί¬ 
κων της γης. Βέβαια, αυτές οι οργα¬ 
νώσεις και οι σχετικές μελέτες τους 
αποκρύπτουν ότι το πρόβλημα δεν 
δημιουργείται από την «ανθρώπινη 
δραστηριότητα» γενικά (παραγωγή, 
κατανάλωση, μεταφορές κλπ.) αλλά 
από τις μεγάλες πολυεθνικές επιχει¬ 
ρήσεις, τον τρόπο που κυριαρχούν 
στην παγκόσμια οικονομία, τους 
ανταγωνισμούς συμφερόντων κλπ. - 
με άλλα λόγια, από το ίδιο καπιτα¬ 
λιστικό σύστημα, από την κρίση και 
τον ανορθολογισμό του. 

4 Εργατική Πάλη 


ΠΟΛΙΤΙΚΗ 


Ιούνιος 2012 


ΜΝΗΜΟΝΙΟ II 


Οι«αλλαγές» 

Μ έσα στον ορυμαγδό μέτρων που έφε¬ 
ρε ο νόμος 4046/2012 (Μνημόνιο 2), 
επιχειρώντας μια πρώτη κωδικοποίη¬ 
ση των αντεργατικών ρυθμίσεών του, 
τουλάχιστον στο επίπεδο των άμεσων συνεπειών 
τους, σημειώνουμε τα παρακάτω: 

1. Ο βασικός ή κατώτατος μισθός που καθορί¬ 
ζεται με την Εθνική Γενική Συλλογική Σύμβαση Ερ¬ 
γασίας (ΕΓΣΣΕ) για άγαμο υπάλληλο, άνω των 25 
ετών, χωρίς τέκνα και χωρίς προϋπηρεσία, με τη μεί¬ 
ωση κατά 22% από τις 14/2/2012, διαμορφώνεται 
στα 586,08 ευρώ (μικτά), από τα 751,39 ευρώ που 
ήταν. Το αντίστοιχο βασικό ή κατώτατο ημερομίσθιο 
διαμορφώνεται στα 26,18 ευρώ (μικτά). 

2. Ο βασικός ή κατώτατος μισθός της ΕΓΣΣΕ, 
για άγαμο υπάλληλο, κάτω των 25 ετών, χωρίς τέ¬ 
κνα και χωρίς προϋπηρεσία, με τη μείωση κατά 32% 
από τις 14/2/2012, διαμορφώνεται στα 510,95 ευρώ 
(μικτά). 

Το αντίστοιχο βασικό ή κατώτατο ημερομίσθιο 
διαμορφώνεται στα 22,83 ευρώ (μικτά). 

Οι παραπάνω μειώσεις μπορούν πλέον να γίνουν 

μονομερώς από τον εργοδότη. Δεν είναι όμως αυτό¬ 
ματες, δηλ. ο νόμος δεν επιβάλλει στους εργοδότες 
την εφαρμογή αυτών των μειώσεων. 

3. Καθορίζεται «πάγωμα» των παραπάνω μι- 
σθών/ημερομισθίων για τουλάχιστον τρία έτη έτη, 
«μέχρι το τέλος του προγράμματος (Μνημονίου)»! 

4. Ως το τέλος του Ιουλίου 2012, πρέπει να έχει 
καταρτιστεί χρονοδιάγραμμα για την αναθεώρηση 
του τρόπου ρύθμισης των μισθών και ημερομισθί¬ 
ων της ΕΓΣΣΕ. Αυτό στοχεύει στην κατάργηση των 
όποιων διαπραγματεύσεων γίνονταν από τη ΓΣΕΕ 
με τον ΣΕΒ (και τις άλλες εργοδοτικές οργανώσεις) 
και τον καθορισμό από την «πολιτεία» -με υπουργι¬ 
κή απόφαση, προεδρικό διάταγμα ή κάτι άλλο- ενός 
«ελάχιστου μισθού», παραπέμποντας σε ακόμη με¬ 
γαλύτερες μειώσεις για να υπάρξει «εναρμόνιση» 
των κατώτατων μισθών π.χ. με την Πορτογαλία! 

Αυτά τα μέτρα θα έχουν άμεσες επιπτώσεις και: 
(α) Σε όσους εργαζόμενους, άνεργους, συνταξιού¬ 
χους κλπ. παίρνουν επίδομα ανεργίας, σύνταξη (γή¬ 
ρατος, αναπηρίας, θανάτου κλπ.) ή όποιο άλλο επί¬ 
δομα πρόνοιας κλπ., που είναι συνδεδεμένα με το 
κατώτατο ημερομίσθιο της ΕΓΣΣΕ. Π.χ. το επίδομα 
του (πλήρους) ταμείου ανεργίας κατέβηκε στα 360 
ευρώ, από τα 461, για άγαμο ή έγγαμο χωρίς παιδιά! 

(β) Στις αμοιβές των εργαζομένων με μερική 
απασχόληση, οι οποίοι αμείβονται με βάση την ΕΓ¬ 
ΣΣΕ. Οι απασχολούμενοι για 4ωρο στο εξής -και ενώ 
έπαιρναν περίπου 360 ευρώ- θα αμείβονται με 280 
ευρώ περίπου, για τους άνω των 25 ετών ή με 245 
ευρώ για τους κάτω των 25 ετών! (γ) Στις αμοιβές 
των κλαδικών και ομοιοεπαγγελματικών ΣΣΕ. 

5. Αναστέλλεται για απροσδιόριστο χρόνο (για 
όσο η επίσημη ανεργία είναι πάνω από το 10%) η 
εφαρμογή διατάξεων νόμων και κάθε είδους ΣΣΕ 
που δίνουν αυτόματες αυξήσεις αποδοχών λόγω συ¬ 
μπλήρωσης χρόνου προϋπηρεσίας (3ετίες, 5ετία, 
ωρίμανση, χρονοεπίδομα κλπ.). Δηλαδή, από ’δω και 
πέρα και για όσο θα εφαρμόζεται αυτή η διάταξη, κα¬ 
νείς εργαζόμενος δεν θα παίρνει τις αυξήσεις αυτές. 
Ν’ αναφέρουμε ότι υπάρχουν κλαδικές ΣΣΕ που ορί¬ 
ζουν αρκετά επιδόματα συνδεδεμένα με την ωρίμαν¬ 
ση. 

Οι οδυνηρές αλλαγές για τις ΣΣΕ 

Για τις κλαδικές και ομοιοεπαγγελματικές ΣΣΕ στον 
ιδιωτικό τομέα, πέρα από τα παραπάνω χτυπήματα, 
το Μνημόνιο 2 επιφυλάσσει και τα εξής: 

1. Μειώνεται ο χρόνος υποχρεωτικής εφαρμογής 
μιας κλαδικής ή ομοιοεπαγγελματικής ΣΣΕ, σε περί¬ 
πτωση λήξης ή καταγγελίας της, στους 3 μήνες (από 
6 μήνες που ίσχυε). 

2. Καταργείται η λεγόμενη Μετενέργεια, σχε- 


στα εργασιακά 



δόν ολοκληρωτικά. Μετενέργεια σήμαινε ότι μετά 
το 6μηνο, ακόμη και μετά τη λήξη ή την καταγγελία 
μιας ΣΣΕ, ακόμη και αν δεν υπάρχει νέα ΣΣΕ, οι όροι 
των ατομικών συμβάσεων (αμοιβή, επιδόματα, όροι 
εργασίας κλπ.) που είχαν καθοριστεί, συνεχίζουν να 
ενεργούν, μέχρι ν’ αλλάξουν με την υπογραφή μιας 
άλλης σύμβασης (ατομικής ή ΣΣΕ). 

Τώρα πλέον: (α) Από την αρχή της Μετενέργειας, 
δηλ. το 3μηνο και μετά, δεν θα προστατεύονται όλοι 
οι όροι των ατομικών συμβάσεων αλλά μόνο ο βα- 
σικός/κατώτατος μισθός της αντίστοιχης ΣΣΕ και τα 
ακόλουθα επιδόματα: Ωρίμανσης (πολυετίας, προ¬ 
ϋπηρεσίας, υπηρεσίας κ.λπ.), Τέκνων, Εκπαίδευσης 
(σπουδών ΑΕΙ, ΤΕΙ κλπ.), Βαρέων επαγγελμάτων 
(ανθυγιεινής εργασίας). Αυτά θα χορηγούνται αν τα 
προέβλεπε η ΣΣΕ, που έληξε ή καταγγέλθηκε, (β) 
Οι παραπάνω μειώσεις μπορούν να γίνουν μονομε¬ 

ρώς από τον εργοδότη. Χωρίς όμως και πάλι να είναι 
υποχρεωτικές για τους εργοδότες, δηλ. αυτόματες^ 

3. Καθιερώνεται μέγιστη χρονική διάρκεια των 
ΣΣΕ, τα 3 χρόνια (κάτι που δεν ίσχυε πριν με βάση 
τον ν. 1876/90, οπότε μπορούσαν οι ΣΣΕ να είναι και 
αορίστου χρόνου) - και κυρίως δίνεται η δυνατότη¬ 
τα στους εργοδότες να σπάνε/καταγγέλουν ΣΣΕ 
που ήδη υπάρχουν και ήταν αορίστου χρόνου ή με¬ 
γαλύτερου των 3 ετών, χωρίς να χρειάζεται να απο¬ 
δείξουν ότι συντρέχει ιδιαίτερος λόγος ή έχουν με¬ 
ταβληθεί σημαντικά οι συνθήκες (περιορισμός που 
ίσχυε πριν με βάση διατάξεις του ν. 1876/90). 

4. Καταργούνται οι όροι μονιμότητας που περι¬ 
λαμβάνονται σε ΣΣΕ, νόμους, κανονισμούς εργασίας 
ή οργανισμούς, ατομικές συμβάσεις ορισμένου χρό¬ 
νου κλπ., που ορίζουν ότι λήγουν σε κάποιο όριο ηλι¬ 
κίας ή στη συνταξιοδότηση. Ουσιαστικά καταργείται 
η μονιμότητα/σταθερή εργασία των εργαζομένων σε 
μια σειρά τράπεζες αλλά και οργανισμούς ή επιχει¬ 
ρήσεις του ευρύτερου ή στενού δημόσιου τομέα. 

5. Αλλάζουν δραματικά δύο πράγματα, σε βάρος 
των εργαζόμενων, στο θέμα της προσφυγής στον 
ΟΜΕΔ: (α) Η προσφυγή στη διαιτησία γίνεται πλέ¬ 
ον αποκλειστικά με κοινή συμφωνία των μερών. Κα- 
ταργείται έτσι η δυνατότητα, που υπήρχε έστω υπό 
όρους, της μονομερούς προσφυγής της πλέον αδύ¬ 
νατης πλευράς, δηλαδή των εργαζομένων (συνήθως 
από «αδύναμα» σωματεία), που έτσι κέρδιζαν έστω 
μέρος των αιτημάτων τους, (β) Η προσφυγή περι¬ 
ορίζεται αποκλειστικά στον καθορισμό βασικού μι- 
σθού/ημερομισθίου. 

Όλα τα παραπάνω σημαίνουν τρομακτικές και 
δραματικές μειώσεις μισθών στον ιδιωτικό τομέα για 
εκατομμύρια εργαζομένους. Μειώσεις μισθών, που 
μπορεί να φτάσουν και το 60% με την κατάργηση 
των επιδομάτων! Ο οδοστρωτήρας σαρώνει βέβαια 
και τα έσοδα των ασφαλιστικών ταμείων. Πρόκειται 
για ένα τεράστιο χτύπημα ενάντια στους εργαζόμε¬ 
νους, ένα συντριπτικό πλήγμα στην όποια μελλοντι¬ 
κή δυνατότητα της οικονομίας και της κοινωνίας ν’ 
αναπτυχθεί, γιατί καμία παραγωγικότητα και παρα¬ 
γωγή δεν μπορεί να υπάρξει με εργαζόμενους υλικά 
και κυρίως ηθικά κατεστραμμένους. 



επίκαιρη... 


Πλιάτσικο στη δημόσια περιουσία 

Λίγες μέρες πριν τις εκλογές της 6ης Μαΐου, οι Υπουργοί 
Σαχινίδης, Διαμαντοπούλου, Βορίδης, Παπακωνσταντίνου, 
Κουτρουμάνης και Γερουλάνος αποφάσισαν να ιδιωτικοποι¬ 
ήσουν σχεδόν το σύνολο του Δημοσίου μεταβιβάζοντάς το 
στο Ταμείο Αξιοποίησης Ιδιωτικής Περιουσίας. Πρόκειται 
για το «ταμείο» που όλοι γνωρίζουμε, από όπου θα πουλη¬ 
θούν έναντι πινακίου φακής για να αποπληρωθεί το χρέος 
σε ντόπιους και ξένους τοκογλύφους. Εκεί πέρασαν οι εξής 
οργανισμοί και εταιρείες: 

- το 51% του Οργανισμού Λιμένος Πειραιώς 

- το 51% του Οργανισμού Λιμένος Θεσσαλονίκης 

- το 65% της Δημόσιας Επιχείρησης Αερίου 

- το 34% της Εταιρίας Υδρεύσεως Αποχετεύσεων Αθήνας 

- το 34% της Εταιρίας Υδρεύσεως Αποχετεύσεων Θεσ/κης 

- το 13,7% του Οργανισμού Διεξαγωγής Ιπποδρομιών 

- το 81% της Ελληνικής Βιομηχανίας Οχημάτων 

- το 25% του Διεθνούς Αερολιμένα Αθηνών 

- το 17% της Δημόσιας Επιχείρησης Ηλεκτρισμού 

- το 34% του Ταχυδρομικού Ταμιευτηρίου Ελλάδος 

- το 92% της Αγροτικής Τράπεζας Ελλάδος 

- το 100% του Ελληνικού 

- το 55% της ΛΑΡΚΟ 

Σχεδόν όλες αυτές οι επιχειρήσεις είναι κερδοφόρες 
(ΟΛΠ κέρδη 2011 11.2 εκατ. ευρώ, ΟΛΘ 10.6 εκατ. ευρώ, 
ΔΕΠΑ κέρδη 2010 91 εκατ. ευρώ, ΕΥΔΑΠ 24.3 εκατ. ευρώ 
κλπ. Πρόκειται για ένα πλιάτσικο σε βάρος της εργατικής 
τάξης, που με τους αγώνες και την εργασία της έφτιαξε όλα 
αυτά που σήμερα η Χούντα του κεφαλαίου ξεπουλά. 

Να τσακίσουμε τις φασιστικές συμμορίες 

Τα ναζιστικά φασιστικά γουρούνια της Χρυσής Αυγής 
έχουν προχωρήσει σε μια οργανωμένη εκστρατεία ρατσιστι¬ 
κού μίσους και δολοφονικών επιθέσεων σε μετανάστες ερ¬ 
γάτες. Ξεκινώντας από την εκμετάλλευση της δολοφονίας 
του άτυχου 30χρονου στην Πάτρα και το πογκρόμ ενάντια 
στους εξαθλιωμένους μετανάστες. 

Εκμεταλλευόμενοι την ανοχή της αστυνομίας, εάν όχι 
και σύμπραξη σε πολλές περιπτώσεις, όπως στην πρόσφα¬ 
τη προσπάθεια τρομοκράτησης αγωνιστών και οργανώσε¬ 
ων της αριστεράς έξω από τα γραφεία του ΣΕΚ στην Αθή¬ 
να. Προσπαθούν να επιβάλλουν ένα καθεστώς τρομοκρα¬ 
τίας και νομιμοποίησης των φασιστικών και ρατσιστικών 
πρακτικών ενάντια στο πιο ευάλωτο κομμάτι της εργατικής 
τάξης. Οι θρασύδειλες επιθέσεις ενάντια στους μετανάστες 
δεν έχουν τέλος σε όλες τις γειτονιές της Αθήνας: Νίκαια, 
Αγιος Νικόλαος, Περιστέρι, Αιγάλεω, Καλλιθέα κ.α. Σε αρ¬ 
κετές γειτονιές της Αθήνας η απάντηση στις φασιστικές επι¬ 
θέσεις ήταν άμεση με την οργάνωση διαδηλώσεων, όπως 
στο Αιγάλεω, την Καλλιθέα, την Νίκαια. 

Στόχος η παγίωση του ρόλου που αναλαμβάνει η Χ.Α 
στην νέα περίοδο της παρατεταμένης πολικής κρίσης. Είναι 
αναγκαία η αυτοοργάνωση ντόπιων και μεταναστών, που 
θα φράξει το δρόμο στα ναζιστικά ανδρείκελα και θα κατα¬ 
πολεμήσει τις συνέπειες της κρίσης που τροφοδοτούν το ρα- 
τσισικό μίσος και τις φασιστικές συμμορίες σαν την Χ.Α. 


Υγειονομική βόμβα; Κοίτα ποιος μιλάει! 

Ο πρώην υπ. Υγείας Λοβέρδος επιδόθηκε προεκλογικά 
σε ένα πρωτοφανές κυνήγι μαγισσών. Εχθρός οι σύγχρονες 
σκλάβες του καπιταλισμού, που αναγκάστηκαν να πουλή¬ 
σουν το σώμα τους, έρμαια στα χέρια δουλεμπόρων, εκτεθει¬ 
μένες σε κάθε εκβιασμό και κακομεταχείριση. Τα θύματα της 
πορνοκουλτούρας του συστήματος έγιναν θύτες! 

«Να απελαθούν οι ιερόδουλες φορείς του ΑΙΌδ, για να 
πάψουν να συνιστούν απειλή για την ελληνική οικογένεια», 
δήλωσε όλο μίσος ο Λοβέρδος, τροφοδοτώντας ένα ρατσι¬ 
στικό καρναβάλι στα ΜΜΕ που καταπατώντας βασικά αν¬ 
θρώπινα δικαιώματα έδωσαν στην δημοσιότητα ονόματα 
και φωτογραφίες ιερόδουλών. Για την εξάπλωση της πορ¬ 
νείας λοιπόν δεν φταίνε οι δουλέμποροι-νταβατζήδες, ούτε 
οι συνεργάτες τους στον κρατικό μηχανισμό, ούτε οι «αξι¬ 
οπρεπείς έλληνες» πελάτες. Φταίνε οι αλλοδαπές ιερόδου¬ 
λες, άσχετα εάν οι ελληνίδες «συνάδελφοι» τους οροθετικές 
βρέθηκαν περισσότερες! 

Ο πραγματικός κίνδυνος για την δημόσια υγεία είναι ο 
Λοβέρδος και τα συμφέροντα που εξυπηρετεί, η καταστρο¬ 
φή των νοσοκομείων, η διάλυση του ΟΚΑΝΑ, τα πανάκρι¬ 
βα νοσήλια και φάρμακα. Υγειονομική βόμβα είναι το φασί- 
ζον πολιτικό προσωπικό της μπουρζουαζίας, που για να σώ¬ 
σει το σύστημά της μας βυθίζει στο χάος και την εξαθλίωση. 

ΠΟΛΙΤΙΚΗ 


Εργατική Πάλη 5 


Η Δεξιά «Πολυκατοικία» και οι νέες συγκολλήσεις 


Τ ο εκλογικό αποτέλεσμα της 6ης 
Μάη επέφερε μια βαριά ήττα 
στις δυνάμεις και τα κόμματα 
που επέβαλαν τα μνημόνια. Η 
Νέα Δημοκρατία έχει υποστεί και αυτή εξί¬ 
σου μεγάλη ιστορική ήττα με το ΠΑΣΟΚ. 

Η νέα περίοδος ουσιαστικά χαρακτη¬ 
ρίζεται από την καταδίκη των μνημονίων, 
αλλά και της ΕΕ - Τρόικας, από το τσάκισμα 
του δικομματισμού και την όξυνση της πολι¬ 
τικής κρίσης, την αδυναμία της αστικής τά¬ 
ξης και των ιμπεριαλιστών να κυβερνήσουν, 
τουλάχιστον όπως κυβερνούσαν μέχρι σή¬ 
μερα, και την ανάγκη να ανασυγκροτήσουν 
άμεσα το αστικό πολιτικό μπλοκ. Τα εκλο¬ 
γικά αποτελέσματα οξύνουν την οικονομι¬ 
κή, πολιτική και κοινωνική κρίση και προ¬ 
σθέτουν και την κυβερνητική κρίση.Έκαναν, 
έστω και μέσα από τις εκλογές, φανερές τις 
κοινωνικές και πολιτικές ανακατατάξεις και, 
κυρίως, την αναζήτηση (έστω και θολή) των 
εργαζόμενων και των φτωχών μαζών μιας 
άλλης διακυβέρνησης, έξω από τα μνημόνια 
και τα βάρβαρα μέτρα τους ή σε κάθε περί¬ 
πτωση μιας ανακούφισης από αυτά. 

Μπροστά σε αυτό το εκλογικό αποτέ¬ 
λεσμα και τις πολιτικές διεργασίες που συ- 
ντελούνται στη συνείδηση των μαζών, η ΝΔ 
επιχειρεί να ανασυγκροτήσει το «Ευρωπα¬ 
ϊκό Πατριωτικό Μέτωπο» με τη «συστρά- 
τευση» και το περιμάζεμα ό,τι πιο αντιδρα¬ 
στικού υπάρχει στη δεξιά πολυκατοικία, με 
στόχο ένα υψηλό εκλογικό ποσοστό και την 
αναχαίτιση της στροφής των μαζών προς τα 


αριστερά. Έτσι, επανήλθε στη ΝΔ η Ντάρα 
Μπακογιάννη και η Δημοκρατική Συμμαχία, 
που είχε τεθεί εκτός κόμματος το Μάιο του 
2010, επειδή ακριβώς είχε ψηφίσει το μνη¬ 
μόνιο. Έγιναν προσπάθειες να τα βρουν με 
το ΛΑΟΣ, που όμως απέτυχαν, παρόλο που 
πρωτοκλασάτα στελέχη του (Πλεύρης, Βε- 
λόπουλος κ.ά.) προσχώρησαν στη ΝΔ. 

Η «συστράτευση» στη ΝΔ είναι μάλλον 
μια προσωρινή συγκόλληση, που από εδώ 
και από εκεί δημιουργεί πλήθος αντιδρά¬ 
σεων. Η προσχώρηση της Ντάρας Μπακο- 
γιάννη και της Δημοκρατικής Συμμαχίας, με 
την ακραία και ακραιφνή υπεράσπιση των 
μνημονίων και των μνημονιακών πολιτι¬ 
κών, δημιουργεί πρόβλημα στις υποσχέσεις 
για «επαναδιαπραγμάτευση» του μνημονίου 
του Αντώνη Σαμαρά. Στην ίδια κατεύθυνση 
λειτουργούν και οι υπουργοί της κυβέρνη¬ 
σης Παπαδήμου και τα στελέχη του ΛΑΟΣ. 

Όσο και αν άμεσα ο στόχος είναι η ενί¬ 
σχυση του εκλογικού ποσοστού της, η ΝΔ 
και ο Σαμαράς έχουν να λύσουν πιο ουσια¬ 
στικά και φλέγοντα ζητήματα. Αυτά έχουν 
να κάνουν με την ανασυγκρότηση του αστι¬ 
κού μπλοκ εξουσίας και με τη δημιουργία 
πολιτικών δυνάμεων και κομμάτων ικα¬ 
νών να επιβάλουν τη βάρβαρη πολιτική των 
μνημονίων. Η πολιτική της ΝΔ, που σήμερα 
μιλά για «επαναδιαπραγμάτευση» του μνη¬ 
μονίου, για «την ανακοπή της ανεργίας στο 
τέλος του έτους και για τον περιορισμό της 
στα επίπεδα του 2009 κατά το 2015», για 
«ανάπτυξη και χιλιάδες θέσεις εργασίας», 


επιχειρεί να ξεγελάσει κυρίως τα φτωχά λα¬ 
ϊκά στρώματα και να υφαρπάξει την ψήφο 
τους. Αυτό καθίσταται βέβαια εξαιρετικά 
δύσκολο καθώς με τη συγκυβέρνηση η ΝΔ 
έχασε το αντιμνημονιακό της προσωπείο. 
Πολύ δε περισσότερο, οι ωμοί εκβιασμοί για 
χρεοκοπία, για «ευρώ ή θάνατο», η νέα εμ- 
φυλιακή πόλωση και ο νέος αντικομουνι- 
σμός, που επιχειρεί να επιβάλει η ΝΔ για να 
διχάσει την ελληνική κοινωνία σε «πατριώ¬ 
τες» και «αντεθνικά στοιχεία», αποτελούν σε 
μεγαλύτερη ένταση και βαθμό τα ίδια εκβια¬ 
στικά διλήμματα και εκβιασμούς που χρησι¬ 
μοποιήθηκαν στην προεκλογική περίοδο και 
δεν έφεραν το επιθυμητό για τη ΝΔ αποτέ¬ 
λεσμα — ακριβώς το αντίθετο. 

Όπως και να χει, αυτή η πολιτική της 
ΝΔ δεν αποτελεί μια ουσιαστική ανασυ¬ 
γκρότηση του αστικού μπλοκ εξουσίας και 
προς το παρόν προσκρούει πάνω στην κα¬ 
ταδίκη των μνημονίων και στην αναζήτη¬ 
ση μιας διαφορετικής διακυβέρνησης από 
πλευράς των εργαζόμενων και των φτωχών. 
Σίγουρα τα εκλογικά αποτελέσματα θα παί¬ 
ξουν καταλυτικό ρόλο για το πώς θα εξελι¬ 
χθούν τα πράγματα στη ΝΔ. Μια νέα ήττα 
της στις εκλογές της 17ης Ιουνίου θα επιτα¬ 
χύνει τις εξελίξεις προς τη διάσπαση και το 
θρυμματισμό ή προς το άδοξο τέλος του Σα¬ 
μαρά. 

Παρόλα αυτά, τα πολιτικά επιτελεία που 
συγκεντρώνονται στη δεξιά πολυκατοικία 
είναι και η μαγιά για να προκόψει μια ανα¬ 
συγκρότηση του αστικού πολιτικού μπλοκ 


εξουσίας προς μια νέα αυταρχική και κατα¬ 
σταλτική πολιτική. Για να γίνει όμως κάτι τέ¬ 
τοιο πρέπει να ηττηθεί το εργατικό και λαϊ¬ 
κό κίνημα. Και αυτό είναι το κρίσιμο σημείο. 
Καμιά αυταπάτη δεν πρέπει να υπάρξει για 
μια λαϊκομετωπική ή «αριστερή» κυβέρνη¬ 
ση, που θα αναλάβει εξ ονόματος των ερ¬ 
γαζομένων και των φτωχών να τους σώσει 
από την τρόικα συνδιαλεγόμενη μαζί της. 
Η οικονομική κρίση είναι βαθιά και η χρε¬ 
οκοπία των εργαζομένων και της κοινωνί¬ 
ας στα πλαίσια του καπιταλιστικού συστή¬ 
ματος δεδομένη για την Ελλάδα, αλλά και 
την ΕΕ. Μόνο αν οι ίδιοι οι εργαζόμενοι πά¬ 
ρουν την τύχη τους στα χέρια τους και συ- 
νεχίσουν τις προηγούμενες κινητοποιήσεις 
με μεγαλύτερη ορμή και ριζοσπαστισμό, με 
ενότητα και αυτοοργάνωση, για κατάργη¬ 
ση όλων των μνημονίων και δανειακών συμ¬ 
βάσεων, για διαγραφή του χρέους, για έξο¬ 
δο από την ΕΕ και το ευρώ, για εθνικοποίη¬ 
ση των τραπεζών και των τομέων-κλειδιών 
της οικονομίας χωρίς αποζημίωση και κάτω 
από εργατικό έλεγχο, για μια ανασυγκρότη¬ 
ση της βιομηχανικής και αγροτικής παραγω¬ 
γής με βάση τις ανάγκες των εργαζομένων 
και των φτωχών και όχι του καπιταλιστικού 
κέρδους, μπορούν να σωθούν. Διαφορετικά, 
θα επανακάμψει η δεξιά, αυτή τη φορά με 
μια άλλη ιδεολογία (που θα προκύπτει από 
την ήττα του εργατικού κινήματος) και μια 
άλλη πολιτική, αυτή της ολοκληρωτικής συ¬ 
ντριβής του εργατικού κινήματος και της δι¬ 
αχείρισης των οικονομικών ερειπίων. 


Ένας χρόνος από την έκρηξη 
ίου κινήρυτος των πλατειών 



Τ ο Μάη του 2011 η λαίλαπα του 
μνημονίου είχε ήδη αφήσει τα 
ίχνη της στην ελληνική κοινω¬ 
νία: κατακόρυφη πτώση των ει¬ 
σοδημάτων και του βιοτικού επιπέδου, δι¬ 
άλυση των κοινωνικών υπηρεσιών, μαζικά 
λουκέτα και απολύσεις. Είχε προηγηθεί ένας 
χρόνος παρατεταμένου κοινωνικού πολέ¬ 
μου, με μαζικούς και σκληρούς αγώνες σε 
πολλά μέτωπα. Κυβέρνηση και τρόικα ετοι¬ 
μάζονταν να κατεβάσουν το Μεσοπρόθε¬ 
σμο Πρόγραμμα, με μια καταιγίδα εξοντωτι¬ 
κών μέτρων μέχρι το 2015. Εκείνες τις μέρες 
επικρατούσαν μια φαινομενική ύφεση των 
αγώνων και βιαστικές εκτιμήσεις από πολ¬ 
λούς ότι τα νέα μέτρα θα περνούσαν σχετικά 
εύκολα. Ωστόσο, σ’ αυτή την τόσο περίπλο¬ 
κη και αντιφατική εποχή, όπου το σοκ της 
χρεοκοπίας και των απανωτών μνημονίων 
οδηγεί την ελληνική κοινωνία σε ένα βίαιο 
ξύπνημα από το λήθαργο όπου βρισκόταν 
για πολλά χρόνια, η συνείδηση των πλατιών 
μαζών μπορεί πολύ γρήγορα και «απρόβλε¬ 
πτα» να περάσει από την αδράνεια και τη 
μοιρολατρία στην αντίσταση, ακόμα και την 
εξέγερση, και το αντίστροφο. Στο μεταξύ, οι 
ηρωικές εξεγέρσεις των αραβικών λαών έδι¬ 
ναν ένα παράδειγμα με παγκόσμια απήχηση 
και αναδείκνυαν ως μορφή πάλης την κατά¬ 
ληψη των κεντρικών πλατειών, με κυρίαρ¬ 
χο το συμβολισμό της πλατείας Ταχρίρ του 
Καΐρου. Στην κατάληψη των πλατειών βασί¬ 
στηκε το κίνημα των Αγανακτισμένων, που 
πήρε παγκόσμιες διαστάσεις, από την Ισπα¬ 
νία μέχρι τις ΗΠΑ. 

Στις 25 Μάη του 2011, «αυθόρμητες» 
πρωτοβουλίες μέσω διαδικτύου και άλλων 
μέσων προσπάθησαν να μιμηθούν τις κινή¬ 
σεις των ισπανών «αγανακτισμένων», κα- 


λώντας το λαό να κατακλύσει την πλατεία 
Συντάγματος, το Λευκό Πύργο, αλλά και 
πλατείες άλλων μεγάλων πόλεων. Το απο¬ 
τέλεσμα ξεπέρασε κάθε προσδοκία: από 
την αρχή η παρουσία του κόσμου ήταν μα¬ 
ζική και πολλοί έστησαν σκηνές για διανυ- 
κτέρευση. Ξεκίνησε η λειτουργία των συνε¬ 
λεύσεων των πλατειών, όπου όλες οι απο¬ 
φάσεις σχετικά με θέσεις, αιτήματα και δρά¬ 
σεις λαμβάνονταν με άμεση δημοκρατία. 
Παράλληλα, δημιουργήθηκαν εθελοντικές 
ομάδες για την κάλυψη όλων των αναγκών 
του κινήματος: ομάδα επικοινωνίας, ομάδα 
γραμματείας των συνελεύσεων, ομάδα τρο¬ 
φοδοσίας, ιατρική ομάδα κλπ. Ιδιαίτερα ση¬ 
μαντική ήταν η δημιουργία των ομάδων που 
με εξορμήσεις σε γειτονιές και χώρους δου¬ 
λειάς προωθούσαν την εξάπλωση του κι¬ 
νήματος. Σε καθημερινή βάση, πλήθος κό¬ 
σμου συγκεντρωνόταν μπροστά στη βουλή, 
δείχνοντας με κάθε τρόπο την οργή του για 
τα εξοντωτικά μέτρα και το σάπιο πολιτικό 
σύστημα. Ιδιαίτερα έντονη και καθοριστική 
για την κοινωνική απήχηση του κινήματος 
ήταν η μαζική παρουσία μεσαίων στρωμά¬ 
των που είχαν συνθλίβει από την κρίση και 
το μνημόνιο. Ωστόσο, τον τόνο έδινε η απο¬ 
φασιστικότητα δεκάδων χιλιάδων νέων, είτε 
φοιτητών, είτε άνεργων, είτε εργαζόμενων με 
τις βάρβαρες «ελαστικές» σχέσεις εργασίας, 
να παλέψουν για τη ζωή και το μέλλον τους. 

Οι εξελίξεις που πυροδότησε το κίνη¬ 
μα ήταν ραγδαίες. Οι λαϊκές συνελεύσεις 
εξαπλώθηκαν σε όλες σχεδόν τις ελληνι¬ 
κές πόλεις και τις συνοικίες της Αθήνας και 
της Θεσσαλονίκης. Οι Κυριακές καθιερώ¬ 
θηκαν ως μέρες πανευρωπαϊκού καλέσμα¬ 
τος, με τεράστια πλήθη να συρρέουν στο 
Σύνταγμα. Στις συνελεύσεις είχε αρχίσει να 


συζητιέται και να αποκρυσταλλώνεται ένα 
«μίνι» μεταβατικό πρόγραμμα, με επίκεντρο 
την κατάργηση του μνημονίου, τη διαγραφή 
του χρέους και την εθνικοποίηση των τρα¬ 
πεζών. Η πίεση για την κυβέρνηση αλλά κυ¬ 
ρίως για την ξεπουλημένη συνδικαλιστική 
γραφειοκρατία είχε αρχίσει να γίνεται αφό¬ 
ρητη. Η γενική απεργία που κηρύχθηκε για 
τις 15 Ιούνη ήταν σημείο καμπής. Η συμ¬ 
μετοχή ήταν πρωτοφανής και παρέλυσε τη 
χώρα, ενώ οι διαδηλωτές παρέμεναν αποφα¬ 
σιστικά επί πολλές ώρες στο Σύνταγμα και 
τους γύρω δρόμους, παρά τους τόνους χη¬ 
μικών και τη βαρβαρότητα των ΜΑΤ. Ο Πα- 
πανδρέου πανικόβλητος κάλεσε το Σαμαρά 
να συγκυβερνήσουν και να επαναδιαπραγ- 
ματευτούν το μνημόνιο. Η κυβέρνησή του 
σώθηκε από την πλήρη κατάρρευση μόνο 
χάρη στην παρέμβαση του ξένου παράγο¬ 
ντα και τελικά αναγκάστηκε να παραδώσει 
τα «κλειδιά» στον Βενιζέλο, που ανέλαβε υπ. 
Οικονομικών με αποστολή την πάση θυσία 
ψήφιση του Μεσοπρόθεσμου από τη βουλή, 
που ορίστηκε για τις 29 Ιούνη. 

Μπροστά στη νέα πρόκληση από κυ¬ 
βέρνηση-ΕΕ, το κίνημα κλιμάκωσε τις εξορ¬ 
μήσεις και τη δράση του. Η συνδικαλιστι¬ 
κή γραφειοκρατία αναγκάστηκε να κηρύ¬ 
ξει απεργία για τις 28-29 Ιούνη, που ήταν η 
πρώτη 48ωρη γενική απεργία στην Ευρώπη 
εδώ και δεκαετίες. Το διήμερο εκείνο οι πρω¬ 


τοφανείς σε ένταση συγκρούσεις εξαπλώθη¬ 
καν σε όλο το κέντρο της Αθήνας. Η κατα¬ 
στολή κλιμακώθηκε με δολοφονικές επιθέ¬ 
σεις μέσα στην πλατεία Συντάγματος, ακό¬ 
μα και ενάντια στο πρόχειρο ιατρείο που είχε 
στηθεί, και με ρίψη χημικών μέσα στο σταθ¬ 
μό του μετρό, όπου είχε καταφύγει πολύς 
κόσμος. Μόνο με αυτή την στρατιωτικού 
τύπου επιχείρηση μπόρεσαν οι ορδές της 
χούντας ΠΑΣΟΚ-ΔΝΤ-ΕΕ αργά το απόγευ¬ 
μα της 29 ης Ιούνη να «καθαρίσουν» το Σύ¬ 
νταγμα από τους διαδηλωτές, ώστε οι βου¬ 
λευτές-μαριονέτες να επιτελέσουν «απρό¬ 
σκοπτα» το έργο τους. 

Παρότι δεν μπόρεσε να εμποδίσει την 
ψήφιση του ανθρωποκτόνου Μεσοπρόθε¬ 
σμου Προγράμματος, το κίνημα των πλατει¬ 
ών άφησε βαθιά σημάδια στην ελληνική κοι¬ 
νωνία, από αυτά που μόνο μετά από αρκε¬ 
τά χρόνια και σε ιστορική κλίμακα μπορούν 
να εκτιμηθούν στις πλήρεις διαστάσεις τους. 
Σε πολιτικό επίπεδο, είχε δώσει ένα θανάσι¬ 
μο χτύπημα στη συμμορία του Παπανδρέου, 
που ολοκληρώθηκε με την πτώση της μετά 
τις νέες μεγάλες κινητοποιήσεις του Οκτώ- 
βρη. Ανεξάρτητα από το αποτέλεσμα των 
νέων εκλογών, το σίγουρο είναι ότι μόνο με 
τέτοιους και ακόμα πιο μαζικούς και ανυπο¬ 
χώρητους αγώνες μπορούμε να νικήσουμε. 

Μ Γιάννης Χαλάς 

6 Εργατική Πάλη 


Φάκελος: Εκλογές 6 Μάη 


Ιούνιος 2012 


0 σεισμός της 6 πς Μάη πρέπει νπ συνεχιστεί! 

Το εκλογικό αποτέλεσμα της 6 ης Μάη ήταν ένας εκλογικός σεισμός που δημιουργεί σίγουρα μια νέα κατάσταση στο πολιτικό , 

οικονομικό και κοινωνικό επίπεδο , και όχι μόνο στην χώρα μας. 

μ Σωφρόνης Παπαδόπουλος 


Μ ια σύντομη ανάγνωση των 
εκλογικών αποτελεσμά¬ 
των φανερώνει ότι: 

Ι Τα δυο αστικά κόμματα ΠΑ- 
ΣΟΚ και ΝΔ γνώρισαν 
πραγματική εκλογική συντριβή, 
χάνοντας πάνω από 3,3 εκ. ψη¬ 
φοφόρους σε σχέση με τις εκλο¬ 
γές του 2009, η συντριπτική πλε- 
οιψηφία των οποίων κατευθύν- 
θηκε σε κόμματα που τάχθη¬ 
καν κατά του μνημονίου. Σκλη¬ 
ρά αποδοκιμάστηκαν και οι υπό¬ 
λοιπες αστικές μνημονιακές δυ¬ 
νάμεις (ΛΑΟΣ, Δημοκρατική 
Συμμαχία-Μπακογιάννη, Δρά¬ 
ση-Μάνος κλπ). 

2 Τα κόμματα της Αριστερός 
(ρεφορμιστικής και άκρας) 
ενισχύθηκαν σημαντικά, σημει¬ 
ώνοντας ιστορικό ρεκόρ, με συ¬ 
νολικό ποσοστό πάνω από το 
24,4% που είχε πάρει η ΕΔΑ το 
1958. 

- Μεγάλος κερδισμένος είναι ο 
ΣΥΝ/ΣΥΡΙΖΑ, που εκτινάχθηκε 
στο 16,78% από 4,6% που είχε το 
2009, καταλαμβάνοντας την 2 η 
θέση! Το αποτέλεσμα αυτό οφεί¬ 
λεται στο γεγονός ότι ο ΣΥΝ/ 
ΣΥΡΙΖΑ εξέφρασε με τον καλύ¬ 
τερο τρόπο το πνεύμα και την 
συνείδηση που κυριαρχεί -προς 
το παρόν- στις μάζες, δηλαδή 
την αναζήτηση λύσης μέσα από 
τις εκλογές, πιθανόν και εντός 
της ΕΕ. Ακόμη, αντικειμενικά, 
εξέφρασε την αγωνιστική διά¬ 
θεση, τον πόθο για την ενότη¬ 
τα των δυνάμεων της αριστεράς, 
και ίσως για μια αριστερή κυβέρ¬ 
νηση ή για μια εναλλακτική λύση 
απέναντι στην απίστευτη βαρβα¬ 
ρότητα του συστήματος. 

- Το ΚΚΕ είχε μια μικρή άνο¬ 
δο, αλλά βγήκε σοβαρά τραυμα¬ 
τισμένο. Για πρώτη φορά στην 
ιστορία του αριστερού και κομ¬ 
μουνιστικού κινήματος στη χώρα 
μας, όπως και μετά τη διάσπαση 
του 1968, το ΚΚΕ υποσκελίζεται 
από ένα άλλο αριστερό κόμμα! 
Ίσως το σημαντικότερο είναι ότι 
στις εργατικές και λαϊκές περιο¬ 
χές της Αθήνας και της Θεσσα¬ 
λονίκης, ειδικά της Αθήνας που 
ήταν το προπύργιο του παρατε- 
ταμένου κοινωνικού πολέμου, το 
ΚΚΕ «πέφτει» σε ποσοστά και 
ψήφους σε σχέση με το 2009. 

- Η άκρα αριστερά σημείωσε και 
αυτή άνοδο, με μεγάλη κερδι¬ 
σμένη την ΑΝΤΑΡΣΥΑ (1,19%). 
Ωστόσο, παρά το ποσοστό που 
συγκεντρώνει συνολικά η άκρα 
αριστερά, κοντά στο 1,6%, που 
είναι το μεγαλύτερο στην μετα¬ 
πολιτευτική ιστορία της, δεν συ- 
νιστά κάποια τομή, μια που οι 
ψήφοι είναι περίπου ομοιόμορφα 
διάσπαρτοι σ’ ολόκληρη την επι¬ 
κράτεια. 


- Το ποσοστό της ΟΚΔΕ (0,03%) 
μπορεί να θεωρηθεί ικανοποιητι¬ 
κό, λαμβανομένων υπόψη όλων 
των συνθηκών και της πρωτό¬ 
γνωρης εμπειρίας για το ρεύμα 
μας. Σίγουρα μπορούσε να είναι 
καλύτερο, πράγμα που θα αντι¬ 
στοιχούσε περισσότερο στο πο¬ 
λιτικό και πρακτικό βάρος της 
οργάνωσής μας. 

Οι Ανεξάρτητοι Έλληνες 
έκαναν θεαματική εμφάνιση, 
κερδίζοντας ένα καλό ποσοστό 
10,6%, χάρις κυρίως στην αντι- 
μνημονιακή ρητορεία τους 
και όχι στα όποια δεξιά 
και ακροδεξιά στοιχεία 
έχουν στην πολιτική 
τους. 

Η επίσης θεαματική 
εμφάνιση της Χρυ¬ 
σής Αυγής (6,97%) εί¬ 
ναι το αρνητικό απο¬ 
τέλεσμα αυτών των 
εκλογών. Γιατί η Χρυ¬ 
σή Αυγή δεν είναι ένα 
ακροδεξιό μόρφωμα, 
όπως ο ΛΑΟΣ του 
Καρατζαφέρη, είναι 
μια φασιστική συμ¬ 
μορία και σαν τέτοια, 
χωρίς υπερβολές, πρέ¬ 
πει να αντιμετωπιστεί 
από το εργατικό κίνημα 
και τις οργανώσεις του. 

Είναι φανερό ότι αυτά τα 
εκλογικά αποτελέσματα 
επιταχύνουν τις πολιτι¬ 
κές εξελίξεις και δημι¬ 
ουργούν μια νέα κατά¬ 
σταση, η οποία θέλει 
προσοχή και μελέτη. 

Μερικά γενικά Συμπεράσματα 

Πρώτο, το γενικό πολιτι¬ 
κό σκηνικό άλλαξε, όπως ακρι¬ 
βώς συμβαίνει σ’ όλες τις μεγά¬ 
λες κρίσεις. 

Δεύτερο, οι κοινωνικές μετα¬ 
τοπίσεις και αλλαγές λόγω της 
φτωχοποίησης μεγάλου κομμα¬ 
τιού της ελλ. κοινωνίας, έφεραν 
τις πολιτικές αλλαγές και τις αλ¬ 
λαγές στο πολιτικό σκηνικό. 

Τρίτο, έχουμε σημαντικές 
αλλαγές στους εσωτερικούς συ¬ 
σχετισμούς και στους δυο πολι¬ 
τικούς χώρους, τόσο στον αστι¬ 
κό, όσο και στον αριστερό, χωρίς, 
ωστόσο, να μπορούμε να πούμε 
ότι αυτή η νέα κατάσταση έχει 
οριστικοποιηθεί. 

Τέταρτο, αποτελεί βολική 
εξήγηση, παραποίηση της πραγ¬ 
ματικότητας ότι η ψήφος του 
ελλ. λαού είναι προϊόν σύγχυ¬ 
σης, οργής και θυμού και επομέ¬ 
νως εύκολα ή δύσκολα μπορεί ν’ 
αλλάξει, να διορθωθεί, να δια¬ 
φοροποιηθεί κλπ. Όσο και αν η 
ψήφος δεν είναι ιδεολογική και 


πολλές φορές ίσως και καθαρά 
πολιτική (με την βαθύτερη έν¬ 
νοια του όρου), η ψήφος της 6 ης 
Μάη είναι πολιτική, τουλάχιστον 
με την έννοια της καταδίκης των 
μνημονιακών πολιτικών και δυ¬ 
νάμεων που μας οδήγησαν στην 
καταστροφή. 

Πέμπτο, ωστόσο, είναι αναμ¬ 
φισβήτητο ότι η ψήφος παράγει 
πολιτικά γεγονότα και αποτε¬ 
λέσματα, που σ’ ορισμένες περι¬ 
πτώσεις, όπως και στις εκλογές 


της 6 ης Μάη, επιτείνουν τις κρί¬ 
σεις (οικονομικές, κοινωνικές, 
πολιτικές) του συστήματος συ¬ 
νολικά, την κατάρρευση ή τις κα¬ 
ταρρεύσεις, αλλά και τις ανασυ- 
γκροτήσεις/ανασυνθέσεις κομ¬ 
μάτων, τάξεων και συστημάτων 
και ακόμη επισπεύδουν εξεγέρ¬ 
σεις και γενικότερα ανατροπές 
κλπ. Όλα αυτά βέβαια δημιουρ¬ 
γούν μια Νέα Κατάσταση, όπου, 
όπως πάντοτε, άλλα από αυτά 
είναι πραγματικότητες άλλα μι- 
σο-πραγματικότητες και άλλα 
δυνατότητες. Ένα πολιτικό απο¬ 
τέλεσμα που παράχθηκε δεν εί¬ 
ναι τόσο το τέλος του δικομματι- 
σμού ή η κατάδειξη της απονομι- 
μοποίησης των μνημονίων, των 
μέτρων κλπ. (όχι ότι αυτά δεν εί¬ 
ναι σημαντικά), όσο ότι η κρίση 
δεν είναι διαχειρήσιμη τουλάχι¬ 
στον από καθαρόαιμους εκπρο¬ 
σώπους της αστικής τάξης, της 
ΕΕ και των ιμπεριαλιστών. Η κα¬ 
τάρρευση του πολιτικού σκηνι¬ 
κού τους αναγκάζει να αναζη¬ 
τήσουν εναγώνια μια νέα ανα¬ 
συγκρότηση του κομματικού συ¬ 
στήματος, του πολιτικού προ¬ 


σωπικού τους και του συστήμα¬ 
τος τους. Μια «αναζήτηση» που 
δεν είναι καθόλου εύκολη και σε 
κάθε περίπτωση δεν οδηγεί στο 
επιθυμητό αποτέλεσμα. Το πιο 
πιθανό είναι να αναζητήσουν, 
προσωρινά και μόνο προσωρινά, 
μια νέα ισορροπία, πάνω σε μια 
από παλιά δοκιμασμένη συντα¬ 
γή, ένα Λαϊκό Μέτωπο ή κάτι 
που να μοιάζει σαν τέτοιο. Και 
σ’ αυτό το εγχείρημα υπάρχουν 
δυσκολίες. 

Έκτο, η ψήφος δεν είναι μόνο 
αντιμνημονιακή και πολύ πε¬ 
ρισσότερο δεν είναι υπέρ της 
«ευρωπαϊκής πορείας και του 
ευρώ», όπως σκόπιμα, αυ¬ 
θαίρετα και εντελώς μο- 
νομερώς προσπαθούν 
να ερμηνεύσουν οι 
αστοί και οι παπα¬ 
γάλοι τους. Σίγου¬ 
ρα το αντιμνημο- 
νιακό με το αντι- 
ΕΕ και το αντι- 
Ευρώ δεν συνδέ¬ 
ονται μ’ έναν άμε¬ 
σο τρόπο. Αλλά, 
επίσης, σίγουρα δε 
σημαίνει ότι κάθε ψη¬ 
φοφόρος τα διαχωρί¬ 
ζει μ’ έναν απόλυτο τρό¬ 
πο. Ούτε ότι καταδικάστη¬ 
καν μόνο το ΠΑΣΟΚ, η ΝΔ, 
η Τρόικα, η Μέρκελ, ο Σαρκο- 
ζί και όχι οι πολιτικές της ΕΕ, της 
Ευρωζώνης κλπ. 

Έβδομο, αναμφίβολα υπάρ¬ 
χει έντονα και η αναζήτηση ενός 
ριζικά διαφορετικού τρόπου δια¬ 
κυβέρνησης, μιας εναλλακτικής 
λύσης διεξόδου από την κρίση, 
καταδίκης της θεότητας της αγο¬ 
ράς, των τραπεζών, των χρημα¬ 
τοπιστωτικών συστημάτων κλπ. 
Όλα αυτά είναι αναμφισβήτητα 
αλλά και γενικά. Δεν μπορούμε 
να δούμε στην ψήφο -όχι μόνο 
γιατί είναι αυθαίρετο και κακώς 
κάνουν όσοι το κάνουν- μια συ¬ 
γκεκριμένη πολιτική και ένα συ¬ 
γκεκριμένο τρόπο διεξόδου από 
την κρίση. Όλα αυτά υπάρχουν 
μ’ έναν γενικό και θολό τρόπο, 
υπάρχει και η απαλλαγή και η 
αλλαγή. Όπως πάντα, αυτά θα 
διαμορφωθούν και θα μορφο- 
ποιηθούν στο καμίνι της ταξικής 
πάλης και από την παρέμβαση 
των πολιτικών δυνάμεων. Το σί¬ 
γουρο πάντως είναι ότι, σύμφω¬ 
να με τη γνωστή ρήση του Λέ- 
νιν, οι «από πάνω» δεν μπορούν 
να κυβερνούν όπως παλιά και οι 
«από κάτω» δεν ανέχονται πια να 
κυβερνούνται όπως μέχρι τώρα. 
Και αυτό είναι το υπόβαθρο της 
γιγαντιαίας σύγκρουσης που έρ¬ 
χεται. 

Όγδοο, οι αιτίες που διόγκω¬ 
σαν την Χρυσή Αυγή είναι: α) η 
δομική κρίση του συστήματος, 




β) η ύπαρξη ιστορικά ενός τέ¬ 
τοιου ρεύματος στην ελλ. κοινω¬ 
νία (χουντικοί, βασιλικοί, δοσί- 
λογοι κλπ.), γ) η κατάσταση που 
μοιάζει μ’ εκείνη του Μεσοπολέ¬ 
μου και δ) τα 30 χρόνια του νε¬ 
οφιλελευθερισμού, η κουλτούρα 
του, ο κατακερματισμός και ο εκ- 
φασισμός της κοινωνίας που επέ¬ 
βαλε, ο ατομικισμός και ο αμο¬ 
ραλισμός που καλλιέργησε και 
φυσικά η υποχώρηση της κουλ¬ 
τούρας και των αξιών του εργα¬ 
τικού κινήματος, ιδιαίτερα στις 
νεότερες γενιές. Ασφαλώς και το 
μεταναστευτικό και η ανασφά¬ 
λεια, που και τα δυο αποτελούν 
σημαντικά πολυεργαλεία εκμε¬ 
τάλλευσης των πιο καθυστερη¬ 
μένων στρωμάτων της κοινωνίας 
στα χέρια των αστών, της αστι¬ 
κής πολιτικής αλλά και των φα¬ 
σιστικών συμμοριών. 

Ένατο, άφησε στο κενό ή 
αποτελείωσε, τουλάχιστον όπως 
τα ξέραμε, το μνημόνιο, τις μνη- 
μονιακές πολιτικές, τις δανειακές 
συνθήκες, την υποτέλεια κλπ. Ο 
πολιτικός συσχετισμός που έχει 
δημιουργηθεί από το εκλογικό 
αποτέλεσμα, και που εντελώς 
πραξικοπηματικά κρατούνταν 
για 2,5 χρόνια στα επίπεδα του 
2009 (που και αυτός ήταν προϊ¬ 
όν εξαπάτησης από την παπαν- 
δρεϊκή συμμορία) και δεν αφή¬ 
νονταν να εναρμονιστεί με τους 
κοινωνικούς συσχετισμούς που 
διαμορφώθηκαν από την φτωχο- 
ποίηση και τους αγώνες του ελλ. 
λαού, δεν επιτρέπουν τη συνέχι¬ 
ση της ίδιας πολιτικής. 

Κάτω από το πλήρες αδιέ¬ 
ξοδο, οικονομικό και πολιτικό, 
ακόμη και οι πιο φανατικοί υπο- 
στηρικτές, εμφανίζονται περίπου 
σαν αντιμνημονιακοί! Ωστόσο 
όλοι αυτοί γνωρίζουν ότι χρειά¬ 
ζονται 2-3 μνημόνια για να σωθεί 
ο ελλ. καπιταλισμός, αλλά αυτή 
τη στιγμή δεν μπορούν να τα 
επιβάλουν. Για να τα επιβάλλουν 
χρειάζεται ν’ αλλάξουν πρώτα 
τους κοινωνικούς και πολιτικούς 
συσχετισμούς και γι’ αυτό πασχί¬ 
ζουν μέρα νύχτα η αστική τάξη, 
τα επιτελεία της και οι ευρωπαίοι 
μέντορές τους. 

Δέκατο, αγνοήθηκαν ή πε- 
ριφρονήθηκαν οι φασιστικοί εκ¬ 
βιασμοί από τους εργαζόμε¬ 
νους- καταφέρνοντας ένα διπλό 
κτύπημα στους εκφραστές, ντό¬ 
πιους και ξένους, των μνημονια- 
κών πολιτικών. Η περιφρόνηση 
δείχνει, εκτός όλων των άλλων, 
ότι οι εργαζόμενες μάζες έχουν 
μια καλή αίσθηση της πραγμα¬ 
τικότητας, δηλαδή γνωρίζουν 
ότι βρίσκονται σε χρεοκοπία και 
ότι οδηγούνται σε ακόμη χειρό¬ 
τερη κατάσταση. 

Συμπεράσματα από τις εκλογές της 6ης Μάη 


Ό 


λες οι τάσεις που αποτυπώθηκαν και εκδηλώθηκαν 
| στις εκλογές για τα δυο αστικά κόμματα και για τις 
υπόλοιπες μνημονιακές αστικές δυνάμεις μ’ έναν 
γενικό τρόπο, θα συνεχίσουν να επιδεινώνονται και να χει¬ 
ροτερεύουν. Αυτό οφείλεται στην βαθιά κρίση/χρεοκοπία 
του καπιταλισμού συστήματος, στην κοινωνική διάλυση της 
αστικής τάξης, στην τρομακτική κρίση της αστικής ιδεολογί¬ 
ας και τώρα στον παροξυσμό της πολιτικής κρίσης (αδυναμία 
διαχείρισης της κρίσης, διάλυση του αστικού πολιτικού σκη¬ 
νικού και πολιτικού προσωπικού). Και βέβαια, ο παροξυσμός 
της πολιτικής κρίσης παροξύνει και την οικονομική κρίση. 

α) Η ιστορικών διαστάσεων ήττα του ΠΑΣΟΚ κάνει εξαι¬ 
ρετικά δύσκολη έως απίθανη την ανασυγκρότηση του και 
σε κάθε περίπτωση τη γρήγορη ανασυγκρότησή της. Μέχρι 
τώρα φαίνεται να είναι το κύριο θύμα της κατάρρευσης του 
πολιτικού σκηνικού και της διάλυσης του πολιτικού προσω¬ 
πικού της αστικής τάξης. 

β) Η ήττα της ΝΔ είναι εξίσου μεγάλη μ’ εκείνη του ΠΑ¬ 
ΣΟΚ και επέτεινε της αντιφάσεις της. Το προσκλητήριο για 
«ενότητα» είναι βέβαιο ότι θα οδηγήσει σ’ ένα νέο γύρω εσω¬ 
τερικών συγκρούσεων, ειδικά μετά από μια νέα ήττα στις 
εκλογές της 17 η Ιουνίου. Η «δεξιά πολυκατοικία» είναι δύ¬ 
σκολο ν’ αναστηλωθεί χωρίς στρατηγική ή με μόνη στρατη¬ 
γική και πολιτική το Μνημόνιο και τις ιαχές «ενάντια στους 
κόκκινους». 

γ) Η αποσύνθεση και ο θρυμματισμός των αστικών δυ¬ 
νάμεων, ειδικά εκείνων που οδήγησαν στη χρεοκοπία την 


χώρα, είναι το πιο πιθανό ενδεχόμενο που έχουμε μπροστά 
μας. Αυτό, λίγο ως πολύ, θα αρχίσει να συμβαίνει μετά από 
μια νέα αποτυχία τους στις επερχόμενες εκλογές. 

Τα αστικά κόμματα που έχουν δημιουργηθεί ή θα δημι- 
ουργηθούν θα είναι μάλλον προσωρινά (το προσωρινό εξαρ- 
τάται από την διάρκεια της κρίσης). Πάντως, δεν φαίνεται να 
μπορούν να αναμορφώσουν το αστικό πολιτικό σκηνικό, τις 
αστικές πολιτικές δυνάμεις - που σε μεγάλο βαθμό η ανασυ¬ 
γκρότησή τους πάει μαζί με την ανασυγκρότηση της αστι¬ 
κής ιδεολογίας. 

δ) Η εκλογική εκτίναξη του ΣΥΡΙΖΑ, τον έκανε να απο¬ 
τελεί ένα βασικό στοιχείο της Νέας Κατάστασης και σαν τέ¬ 
τοιο χρειάζεται να τον δούμε πιο προσεκτικά απ’ ό,τι στο πα¬ 
ρελθόν. Πριν απ’ αυτό ή σε σχέση μ’ αυτό χρειάζεται να επι- 
σημάνουμε: 

1. Φαίνεται να ενσωματώνει/συγχωνεύει όλες τις οργα¬ 
νώσεις που ανήκαν στην άκρα αριστερά (ΚΟΕ, ΔΕΑ κλπ.). 

2. Ασκεί μεγάλη πίεση στην ΑΝΤΑΡΣΥΑ (και στο μ-λ 
χώρο). Ο φυγόκεντρες τάσεις στο εσωτερικό της θα εντα- 
θούν, ειδικά αν ο ΣΥΡΙΖΑ αντέξει στο χρόνο, αν ενισχυθεί κι 
άλλο πολιτικά και κυρίως κοινωνικά. 

3. Την ισχυρότερη πίεση δέχεται το ΚΚΕ, που βρίσκεται 
αντιμέτωπο με νέα υποχώρηση της εκλογικής του επιρροής, 
πράγμα που μπορεί να το οδηγήσει σε σοβαρή κρίση. Σ’ αυτό 
συντελεί, πέρα όλων των άλλων, η πολιτική του, που γίνεται 
όλο και πιο ακατανόητη, ασυνάρτητη, «μεσσιανική». 


Ο ΣΥΡΙΖΑ και το εργατικό κίνημα 


1 Η εκλογική εκτίναξη του ΣΥΡΙΖΑ δεν σημαίνει ότι έλυσε αυ¬ 
τόματα και όλες τις αδυναμίες του (πολιτικές, κοινωνικές ορ¬ 
γανωτικές κλπ.). Ίσα ίσα τις κάνει ακόμη πιο έντονες και αποφα¬ 
σιστικές για την πορεία του. 

Πρώτο, έχει μια πολύ αδύνατη κοινωνική βάση και, επίσης, 
μια μικρή κομματική βάση για ένα τόσο μεγάλο εκλογικό ποσο¬ 
στό ενός αριστερού κόμματος. 

Δεύτερο, αυτές οι αδυναμίες δίνουν στην ηγεσία του μεγάλες 
δυνατότητες «χειρισμών» και ελιγμών πολιτικών, τακτικών κλπ. 
Ήδη έχουμε πολλά τέτοια δείγματα που θυμίζουν τις χειρότερες 
στιγμές του ΚΚΕ εσ. 

Τρίτο, το κενό που αφήνει η συρρίκνωση του ΠΑΣΟΚ δεν εί¬ 
ναι μόνο ένα δέλεαρ για την ηγεσία του ΣΥΡΙΖΑ, αλλά φαίνεται 
να είναι και μια συνειδητή πολιτική επιλογή η κάλυψή του. 

Τέταρτο, χωρίς μια στερεή κοινωνική και κομματική βάση και 
μια επαναστατική πολιτική, γίνονται ακόμα πιο εύκολοι οι συμ¬ 
βιβασμοί, η «ρεαλιστική» ή ακόμα και μια προδοτική πολιτική. 

2 Το πρόγραμμα του ΣΥΡΙΖΑ είναι θολό και συγχυσμένο. Η 
«υιοθέτησή» του στις πρόσφατες εκλογές από ένα σημαντικό 
ποσοστό της κοινωνίας οφείλεται στο γεγονός ότι οι μάζες κα¬ 
ταλαβαίνουν την πολιτική, τουλάχιστον σε πρώτη ανάγνωση, με 
«χοντρά γράμματα». Ωστόσο, η πολιτική γενικά και η πολιτική 
ενός κόμματος δεν είναι μόνο τα «χοντρά γράμματα» και ούτε 
μπορεί να είναι μόνο αυτά. Τα «ψιλά γράμματα» είναι πάντοτε τα 
πιο ουσιαστικά και αποφασιστικά. Δηλαδή: 

- Δεν υπάρχει καταγγελία του μνημονίου και εγκατάλειψη 
των μνημονιακών πολιτικών χωρίς έξοδο από το Ευρώ και την 
Ευρωζώνη. 

- Δεν υπάρχει εναλλακτική πολιτική, ίσως ούτε η πιο στοιχει¬ 
ώδης, χωρίς καταγγελία όλων των συνθηκών της αντιδραστικής 
ΕΕ, δηλαδή χωρίς έξοδο από το Ευρώ, την Ευρωζώνη και την ΕΕ. 

- Δεν υπάρχει δυνατότητα επανεκκίνηση της οικονομίας και 
πολύ περισσότερο πάνω σε μια εναλλακτική βάση, χωρίς ριζικά 
μέτρα που να έρχονται σε ρήξη με το καπιταλιστικό σύστημα. 

3 Η πρόσδεση στην ΕΕ, στην Ευρωζώνη και στο Ευρώ, εί¬ 
ναι σήμερα, ουσιαστικά, ο δρόμος για την ενσωμάτωση στο 
αστικό σύστημα και στον ευρωπαϊκό ιμπεριαλισμό. Σήμερα, η 
ενσωμάτωση και η εξυπηρέτηση του συστήματος δεν περνούν 
μέσα από το σοσιαλδημοκρατικό δρόμο. Δεν υπάρχουν περιθώ¬ 
ρια για ένα κράτος πρόνοιας, κάτι που οι εργαζόμενοι οι άνεργοι 
κλπ. θα χαιρέτιζαν και θα καλοδέχονταν. Ακόμη και τα πιο απλά 
πράγματα, όπως για να μείνει ένα σχολείο ανοιχτό, για να δια¬ 
τηρηθεί μια θέση εργασίας, για να μην κλείσει ένα νοσοκομείο, 
χρειάζονται επαναστατικές αλλαγές. 


4 0 ΣΥΡΙΖΑ δεν αναφέρεται καθόλου σε κάποια κυβερνη¬ 
τική δομή και πολύ περισσότερο σε κάποια δομή εξουσίας. 
Αυτή η «παράλειψή» του συνδέεται άμεσα με το γεγονός ότι δεν 
αναφέρεται σε συγκεκριμένες κοινωνικές δυνάμεις (αναφέρεται 
μόνο σε πολίτες, στην κοινωνία, σε δυνάμεις της εργασίας κλπ.) 
που θα στηρίξουν και θα εφαρμόσουν την «εναλλακτική» του 
πολιτική και πολύ περισσότερο την εναλλακτική λύση. Αντίθε¬ 
τα, αντικαθιστά τις κοινωνικές δυνάμεις, πράγμα που είναι κομ- 
βικό σημείο, με μικροαστικές «προσωπικότητες» και αστικές πο¬ 
λιτικές δυνάμεις. Όμως, αυτά αποτελούν τις καλύτερες συντα¬ 
γές για συμβιβασμούς, αποτυχίες και τελικά για την ήττα. 

5 Η στάση του κινήματος απέναντι στον ΣΥΡΙΖΑ δεν πρέ¬ 
πει να καθορίζεται, από θεωρητικολογίες, παρελθοντολογί¬ 
ες, από κηρύγματα επαναστατικής καθαρότητας ή από θεωρητι¬ 
κές κατασκευές ή και πραγματικότητες, όπως π.χ. αν ο ΣΥΡΙΖΑ 
είναι αριστερός ρεφορμισμός ή εργατικό αστικό κόμμα κλπ. Όχι 
ότι όλα αυτά δεν έχουν καμιά σημασία. Ωστόσο, το πρόγραμμα 
και η πολιτική του στη συγκεκριμένη περίοδο, αλλά και η κίνη¬ 
ση των μαζών είναι τα καθοριστικά σημεία. Είναι γεγονός, ότι η 
υπερψήφιση του ΣΥΡΙΖΑ μαζί με την καταψήφιση των μνημο- 
νιακών κομμάτων, προκάλεσε μια ανακούφιση και μάλλον έδω¬ 
σε μια νέα ορμή στην κίνηση των μαζών προς τ’ αριστερά, χωρίς 
να είναι βέβαιο ότι αυτά θα ενισχύσουν το κίνημα. 

Οι προγραμματικές και πολιτικές αδυναμίες του ΣΥΡΙΖΑ 
δεν σημαίνει ότι αρκεί να καταγγέλλονται μέρα νύχτα-όπως κά¬ 
νει το ΚΚΕ. Σημασία έχει να αναδεικνύονται πρακτικά, να ορ¬ 
γανώνονται οι μάζες πάνω σ’ ένα πρόγραμμα σωτηρίας και κυ¬ 
ρίως πάνω σε μια επαναστατική πολιτική, η οποία πρέπει να οι- 
κοδομηθεί όπως και ο φορέας της. 

6 Είναι ανάγκη να προετοιμαστούν οι μάζες για τον συμβι¬ 
βασμό του ΣΥΡΙΖΑ, αλλά και για τη σύγκρουση, που και τα 
δυο υπάρχουν μέσα στη συγκυρία, αν και δεν μπορεί να ειπω¬ 
θεί πότε και πως. 

Είναι ολοφάνερο ότι η ηγεσία του ΣΥΡΙΖΑ δεν περίμενε 
αυτή την τόσο θεαματική άνοδο, ούτε ήταν προετοιμασμένη, 
ούτε προετοίμασε τις εργαζόμενες μάζες για κάτι τέτοιο και τι 
συνεπάγεται αυτό. Και μάλιστα αντί να το κάνει, άρχισε τις «εκ¬ 
πτώσεις», στο έτσι και αλλιώς θολό πρόγραμμά του, τα σούρτα 
φέρτα δεξιά και αριστερά, τις κωλοτούμπες σχετικά με τα Μνη¬ 
μόνια και τους όρκους πίστης στο Ευρώ και την ΕΕ. Στις εργα¬ 
τικές και λαϊκές μάζες πρέπει να λέγεται όλη η αλήθεια και να 
υπάρχει η κατάλληλη προετοιμασία. Η δύναμη της αστικής τά¬ 
ξης δεν βρίσκεται μόνο στην κυριαρχία της ιδεολογίας της και 
στην κυριαρχία των κομμάτων της, αλλά και στις ένοπλες συμ¬ 
μορίες των ΜΑΤ, του Στρατού - και αυτό όχι μόνο σε τελευταία 
ανάλυση. 


Μια σύντομη ματιά στις 
οικονομικές εξελίξεις 

Είναι απαραίτητη μια σύντομη ματιά 
σ’ ορισμένα οικονομικά στοιχεία, στη 
χώρα μας και στην ΕΕ, που δείχνουν 
την κατάσταση και βέβαια ποια πολιτι¬ 
κή μπορεί και πρέπει να ακολουθηθεί. 

1. Η ελλ. οικονομία καταρρέει μέρα με 
τη μέρα και σ’ αυτό ευθύνονται βέβαια 
και τα Μνημόνια. 

- Τον Απρίλη σε σχέση με τον αντί¬ 
στοιχο μήνα του 2011 σημειώθηκε υστέ¬ 
ρηση εσόδων 13,4%. Το πρώτο τετρά¬ 
μηνο του 2012 η υστέρηση ήταν 3,6%, 
που εκ νέου εκτροχιάζει τον αναθεωρη¬ 
μένο, τον Φλεβάρη, προϋπολογισμό. 

- Η επίσημη ανεργία τον Φλεβά¬ 
ρη του 2012 εκτινάχθηκε στο 21,7% 
(1.070.724 άτομα)! Στους νέους ηλικίας 
15-24 εκτινάχθηκε στο 53,8%. 

-Σύμφωνα με στοιχεία της ΕΣΕΕ, 
προ βλέπεται νέα αύξησή των λουκέτων, 
λόγω μείωσης της κατανάλωσης σε όλα 
τα είδη, ακόμη και στα είδη ευρείας λαϊ¬ 
κής κατανάλωσης. 

- Η βιομηχανική παραγωγή σημεί¬ 
ωσε νέα πτώση σε ετήσια βάση κατά 
8,5%! Την τελευταία τετραετία (2008- 
2011), η πτώση είναι 28%, δηλαδή σαν 
σε πολεμική περίοδο! 

- Η ύφεση το πρώτο τρίμηνο είναι 
στο 6,2% σε σχέση με το αντίστοιχο του 
2012 . 

2. Η οικονομία της Ευρωζώνης έχει βυ¬ 
θιστεί στην ύφεση, επηρεάζοντας αρνη¬ 
τικά την ελλ. οικονομία. Αν ήταν μόνο 
η ύφεση, το πρόβλημα δε θα ήταν και 
πολύ σοβαρό. Αυτό που είναι ιδιαίτερα 
σοβαρό, είναι ότι οι τωρινοί «αδύνατοι 
κρίκοι» της ευρωζώνης, Ισπανία, Ιταλία 
κλπ. βρίσκονται υπό κατάρρευση/χρεο¬ 
κοπία. 

3. Είναι γνωστό, με βάση τα μνημόνια 
που ψήφισαν οι προηγούμενες δοσίλο- 
γες κυβερνήσεις, ότι: 

- Τον Ιούνιο πρέπει να παρθούν μέ¬ 
τρα για το 2012-13, ύψους 11,5-14,5 δις 
ευρώ! 

- Το φθινόπωρο νέα μέτρα, που βα¬ 
σικά αφορούν μειώσεις μισθών και συ¬ 
ντάξεων, ακόμη και του κατώτερου μι¬ 
σθού, καθώς και νέα έκτακτα μέτρα 
λόγω εκτροχιασμού του προϋπολογι¬ 
σμού. 

Γίνεται φανερό ότι η πρωτοφανής 
κρίση του ελλ. καπιταλισμού δεν αντι¬ 
μετωπίζεται με ψέματα, ημίμετρα κλπ. 
Ή αντιμετωπίζεται με Μνημόνια, όπως 
κάνουν οι αστικές δυνάμεις - δηλαδή 
φορτώνοντάς την στις πλάτες των ερ¬ 
γαζομένων και της νεολαίας. Ή αντι¬ 
μετωπίζεται με ριζικά μέτρα, που η βα¬ 
σική τους κατεύθυνση είναι έξω από το 
καπιταλιστικό σύστημα, δηλαδή σε βά¬ 
ρος των καπιταλιστών. Αλλη πολιτική 
δεν υπάρχει. Οποιαδήποτε απόπειρα ν’ 
ακολουθηθεί μια μεσοβέζικη πολιτική 
(όπως π.χ. συγκράτηση μισθών, συντά¬ 
ξεων, βιοτικού επίπεδου, στάνταρτ ζωής 
κλπ.) χωρίς ριζικές αλλαγές στη δομή 
της οικονομίας και της εξουσίας, οδηγεί 
σε καταστροφή, σε επιστροφή σε ακόμη 
χειρότερα Μνημόνια. 

8 Εργατική Πάλη 


Φάκελος: Εκλογές 17 Ιούνη 


Ιούνιος 2012 


ΜΕ ΤΗΝ ΔΙΚΗ ΜΑΣ ΟΡΓΑΝΙΚΗ ΚΑΙ ΑΓΟΝΑ ΠΑΝΤΟΥ 

Να αποτελειώσουμε τα Μνημόνια και τους υπηρέτες τους 

Διαγραφή του Χρέους 


Τ ο αποτέλεσμα των εκλογών της 
6ης Μάη ήταν γερή γροθιά για 
τα κόμματα και τις πολιτικές των 
Μνημονίων, για τις κοινωνικές 
και πολιτικές δυνάμεις που μας οδήγησαν 
στη σημερινή άθλια κατάσταση. Οι εργα¬ 
ζόμενοι, τα λαϊκά στρώματα και η νεολαία 
μαύρισαν μαζικά το ΠΑΣΟΚ, τη ΝΔ και το 
ΛΑΟΣ, που ταυτίστηκαν με τα Μνημόνια 
και βάρβαρα μέτρα, τη μαύρη συγκυβέρνη¬ 
ση Παπαδήμου, την υποτέλεια απέναντι σε 
Τρόικα και Ευρωπαϊκή Ένωση, την εξαθλίω¬ 
ση, ταπείνωση και εξανδραποδισμό του ελ¬ 
ληνικού λαού. Αγνόησαν και περιφρόνησαν 
τα εκβιαστικά διλήμματα και τις φασιστικές 
απειλές ότι αν οι μνημονιακές δυνάμεις έχα¬ 
ναν την εξουσία, θα ερχόταν η καταστροφή 
(«άδεια ράφια», «Β. Κορέα», «δεν θα έχου¬ 
με γάλα για τα παιδιά μας(!) και βενζίνη» 
κλπ.). 

Λεν είναι μόνο μια ψήφος θυμού και 
οργής. Έτσι βολεύει τα αστικά επιτελεία και 
ΜΜΕ να την παρουσιάζουν, για να πείσουν 
ότι μπορούν αρκετά γρήγορα να την βά¬ 
λουν «πίσω στο μαντρί» των μνημονιακών- 
αστικών δυνάμεων. Το αποτέλεσμα οφείλε¬ 
ται στα δεινά που επέβαλαν στον ελληνι¬ 
κό λαό, αλλά και στο τεράστιο κύμα αγώ¬ 
νων, στον παρατεταμένο κοινωνικό πόλεμο 
εδώ και δύο χρόνια: απεργίες, καταλήψεις, 
αγώνες στους χώρους δουλειάς, κίνημα των 
«αγανακτισμένων» και των πλατειών, έκρη¬ 
ξη της λαϊκής οργής στις παρελάσεις, γιγά- 
ντιες εξεγερσιακές και συγκρουσιακές δια¬ 
δηλώσεις με αποκορύφωμα τις 12 Φλεβά¬ 
ρη. Αυτοί οι αγώνες, που έριξαν τον Γ. Πα- 
πανδρέου και επέβαλαν τις εκλογές ενάντια 
στη χούντα του Παπαδήμ(ι)ου, επέτρεψαν 
ν’ αποτυπωθεί η θέληση της τεράστιας κοι¬ 
νωνικής πλειοψηφίας ενάντια στις μνημονι- 
ακές πολιτικές και δυνάμεις, παρά τα διαρ¬ 
κή πολιτικά πραξικοπήματα με τα οποία αυ¬ 
τές προσπαθούσαν να συνεχίσουν να κυβερ¬ 
νούν «όπως παλιά». Έστω και μέσα από τον 
θαμπό καθρέφτη των εκλογών, αποδείχτη¬ 
κε η δύναμη των εργαζόμενων και καταπι¬ 
εσμένων μαζών, όταν αποφασίζουν ν’ αγω¬ 
νιστούν για το δίκιο τους. 



ΜΑΥΡΟ ΣΕ ΝΔ - ΠΑΣΟΚ - ΛΑΟΣ 
ΚΑΤΩ ΟΙ ΕΚΒΙΑΣΜΟΙ ΚΑΙ ΟΙ ΑΠΕΙΛΕΣ ΤΗΣ Ε.Ε. 


Μετά τις 6 Μάη, ΝΔ και ΠΑΣΟΚ, ακόμα και ο ΣΕΒ(!), ανακάλυψαν 
ότι είναι δήθεν εφικτό να υπάρξει κάποια «βελτίωση» στα Μνημό¬ 
νια! Θέλουν έτσι ν’ αποπροσανατολίσουν την οργή των μαζών, τη 
διάθεση για μια ανακούφιση ή και απαλλαγή από τα Μνημόνια και 
τις πολιτικές δυνάμεις που μας οδήγησαν ως εδώ. Για να μπορέσουν 
να συνεχίσουν την ίδια πολιτική, στην υπηρεσία της ΕΕ και του με¬ 
γάλου κεφαλαίου, των διεθνών και ντόπιων τραπεζιτών/τοκογλύ- 
φων. 

Η ΝΔ προσπαθεί να περιμαζέψει ό,τι πιο αντιδραστικό, όποιον 
μισεί περισσότερο την εργατική τάξη, τα φτωχά λαϊκά στρώματα και 
το εργατικό κίνημα - και μ’ έναν νέο αντικομμουνισμό να δημιουρ¬ 
γήσει εμφυλιακό κλίμα, να διχάσει την ελληνική κοινωνία σε «πα¬ 
τριώτες» και «αντεθνικά στοιχεία». Γι’ αυτό τα βρήκαν Σαμαράς και 
Μπακογιάννη, μαζεύοντας και ακροδεξιά κατακάθια. Το λεγόμενο 
«ευρωπαϊκό πατριωτικό μέτωπο» θα είναι από τους κύριους εχθρούς 
των εργαζομένων και της νεολαίας, θα προσπαθήσει να μας ρίξει 
πάλι στο ζυγό των Μνημονίων, με ακόμα πιο αυταρχικό καθεστώς 
και σκληρή καταστολή. Από κοντά το ΠΑΣΟΚ, με όσα από τα μίση- 

Η κατάρρευση του 
ελληνικού καπιταλισμού 

μως, η επιβίωση της ελληνικής κοινωνίας -με όρους 
I I 21 ου αιώνα και όχι δουλοπάροικου- δεν διασφαλίζε- 

ται αλλάζοντας κόμματα και πρόσωπα. Το χρέος (όχι 
μόνο του δημοσίου, αλλά και του ιδιωτικού τομέα, που εί¬ 
ναι φεσωμένος μέχρι τα μπούνια) και τα Μνημόνια δεν ήρ¬ 
θαν μόνο από αντιδραστικές πολιτικές δυνάμεις ή τους «επι¬ 
τρόπους» της Τρόικας και της ΕΕ. Είναι πάνω απ’ όλα προϊ¬ 
όν της βαθιάς κρίσης του ελληνικού καπιταλισμού, της ου¬ 
σιαστικής χρεοκοπίας του, που εξελίσσεται μέρα τη μέρα 
σε κατάρρευση. 

Αυτό δείχνει όχι μόνο η ύφεση διάρκειας, αλλά και η ρα¬ 
γδαία πτώση της βιομηχανικής παραγωγής (-28% το 2008- 
2011, σαν να βρισκόμαστε σε πόλεμο!) και η αποδιάρθρωση 
των παραγωγικών τομέων. Η ανεργία που καλπάζει σαν καρ¬ 
κίνος, το νέο κύμα λουκέτων και απολύσεων, οι εκατοντάδες 
χιλιάδες εργαζόμενοι που δουλεύουν χωρίς να πληρώνονται, η 
επιτεινόμενη διάλυση των εργασιακών σχέσεων (συλλογικές 
συμβάσεις κλπ.), η κατάρρευση των ασφαλιστικών ταμείων 
και των πιο στοιχειωδών υπηρεσιών υγείας, οι ουρές των φτω¬ 
χών και νεόφτωχων εργαζομένων στα συσσίτια... Και ακόμα 
οι αυτοκτονίες συνανθρώπων μας καθημερινά, λόγω της φτώ¬ 
χειας και ταπείνωσης που ζουν. Αυτή η παρακμιακή κατάστα¬ 
ση σημαίνει ότι αργά ή γρήγορα έρχονται νέα χαράτσια, μέτρα 
και Μνημόνια, όπως κι αν ονομαστούν, όσο δύσκολο κι αν εί¬ 
ναι να εφαρμοστούν στις παρούσες συνθήκες. 

Δεν είναι πολύ καλύτερη η κατάσταση στην Ευρώπη, με 
μεγάλες οικονομίες (Ισπανία, Ιταλία κ.α.) να βρίσκονται στο 
χείλος της χρεοκοπίας ή σε ύφεση. Η Γαλλία του Ολάντ, που 
μας τον σερβίρουν σαν «προοδευτικό», έχει το πιο χρεοκοπη¬ 
μένο τραπεζικό σύστημα σ’ όλη την Ευρώπη - και εφαρμόζο¬ 
ντας το πρόσφατο «Δημοσιονομικό Σύμφωνο» ετοιμάζεται να 
πάρει μέτρα ύψους πολλών ελληνικών Μνημονίων. 

Γι’ αυτό, η αντεργατική-αντιλαϊκή λύσσα των αστικών επι¬ 
τελείων σε Ελλάδα και ΕΕ, η «κινεζοποίηση» των εργαζομέ¬ 
νων και των φτωχών λαϊκών στρωμάτων, δεν θα υποχωρήσουν 
έτσι απλά, δεν είναι κάτι «περαστικό», που διορθώνεται με τις 
α’ ή β’ εκλογές. Είναι ο δικός τους μονόδρομος για να μας φορ¬ 
τώσουν την κρίση του συστήματος τους. Καμία μέση λύση 
δεν μπορεί να σταθεί: ή θα δεχτούμε να μας πατάνε διαρ¬ 
κώς με Μνημόνια και να μας μετατρέπουν σε δουλοπάροι¬ 
κους - ή θα παλέψουμε για μια ριζικά διαφορετική διαχεί¬ 
ριση της οικονομίας, που οδηγεί στη ρήξη με το καπιταλι¬ 
στικό σύστημα. 


τά στελέχη του απέμειναν, προσπαθεί με κάθε είδους ψέμα να μας 
εξαπατήσει ξανά. 

Αυτή η «συμμορία του ευρώ» (μαζί με αργυρώνητους δημοσιο¬ 
γράφους, πανεπιστημιακούς κ.α.) δεν θέλει στο παραμικρό να μας 
ανακουφίσει από την φτώχεια και εξαθλίωση των Μνημονίων. Γι’ 
αυτό εξαπολύει εκβιασμούς και απειλές για την «ευρωπαϊκή πορεία 
της χώρας» - δηλ. οι εργαζόμενοι και τα λαϊκά στρώματα να στη¬ 
θούμε στο εκτελεστικό απόσπασμα, μόνο και μόνο για να πλουτί¬ 
ζουν αυτοί. Από πίσω τους η Λαγκάρντ, ο Μπαρόζο, ο Σόιμπλε, η 
Μέρκελ και τώρα ο Ολάντ, που θέλουν να τηρήσουμε «τις δεσμεύ¬ 
σεις της χώρας», δηλαδή να δεχτούμε την πλήρη καταστροφή της 
οικονομίας, της κοινωνίας, ό,τι έχει απομείνει από υγεία, παιδεία, 
κοινωνική ασφάλιση κλπ. - σαν να διατάζουν με ύφος γκαουλάιτερ 
τους υπηκόους ενός προτεκτοράτου! 

Δεν πρέπει να τους αφήσουμε να πάρουν την παραμικρή ανά¬ 
σα. Στις 17 Ιούνη, να τους μαυρίσουμε ακόμα πιο μαζικά, για να τε¬ 
θεί έμπρακτα επί τάπητος και το ξήλωμα των Μνημονίων και βάρ¬ 
βαρων μέτρων. Μαύρο σ’ αυτούς τους ορκισμένους εχθρούς μας. 

ΜΕΤΩΠΟ ΕΝΑΝΤΙΑ ΣΕ 
ΧΡΥΣΗ ΑΥΓΗ - ΝΕΟΝΑΖΙ 

Τα ΜΜΕ και το επίσημο πολιτικό σκηνικό βγάζουν λόγους για I 
την υπεράσπιση της «δημοκρατίας» από την Χρυσή Αυγή (τσου- 
βαλιάζοντάς την σκόπιμα με το άλλο «άκρο», την επαναστατική 
αριστερά). Οι ίδιοι όμως της άνοιξαν τον δρόμο με τον εκφασισμό 
της κοινωνικής και πολιτικής ζωής, την φτώχεια και εξαθλίωση, I 
την καταστολή και τις ρατσιστικές σκούπες, τον ευτελισμό κάθε 
ηθικής, πολιτικής, πολιτιστικής και ανθρώπινης αξίας! 

Πρόκειται για μια ναζιστική συμμορία, που είναι επικίνδυνη 
γιατί ενισχύεται από την απελπισία όσων καταστρεφονται απο I 
την κρίση. Σήμερα χτυπάνε φουκαράδες μετανάστες και ξεμονα- I 
χιάζουν αριστερούς - αύριο θα στραφούν ενάντια στους αγώνες I 
των εργαζομένων και της νεολαίας, μαζί με τις ορδές των ΜΑΤ/1 
Δίας και με τις ευλογίες της «δημοκρατικής» αστικής τάξης, που I 
τους θέλει εφεδρεία για να σώσει το σύστημά της. Το εργατικό κί- I 
νήμα και οι οργανώσεις του, ντόπιοι και μετανάστες μαζί, πρέπει I 
να τσακίσουμε αυτά τα κατακάθια, με κοινή δράση και επιτροπές I 
αυτοάμυνας παντού. 


ΚΑΜΙΑ ΨΗΦΟ ΣΕ 
ΚΑΜΜΕΝΟ - ΔΗΜΑΡ - ΚΚΕ 

Οι «πατριωτικές» κορώνες των Ανεξάρτητων Ελλήνων δεν 
μπορούν να κρύψουν ότι δεν έχουν κανένα ρεαλιστικό σχέδιο 
διεξόδου από την κρίση. Η ΔΗΜΑΡ του Κουβέλη απέδειξε ήδη 
(«όχι στον λαϊκισμό», «υπευθυνότητα», στάση στις διερευνητι¬ 
κές εντολές) ότι είναι πρόθυμη να γίνει τσόντα σε μια κυβέρ¬ 
νηση αστικών-μνημονιακών δυνάμεις με ολίγον από «επανα¬ 
διαπραγμάτευση». Αργά ή γρήγορα, όλοι αυτοί θα στηρίξουν I 
μια κυβέρνηση που δεν θ’ αλλάξει ουσιαστικά τίποτα από το 
σημερινό σάπιο καθεστώς. 

Καμία ψήφος και στο ΚΚΕ, που η πολιτική του γίνεται όλο και 
πιο αφόρητη. Ποιον κοροϊδεύουν, μιλώντας για «κυβέρνηση 
μέσα από εξέγερση», όταν όλα τα συγκρουσιακό γεγονότα του 
κινήματος τα κατήγγειλαν με ακατάσχετη προβοκατορολογία; 
Δεν φτάνει που διασπούν όλες τις κινητοποιήσεις, τώρα νομί¬ 
ζουν οι προφέσορες του Περισσού ότι μπορούν να διατάζουν I 
τον ελληνικό λαό «να διορθώσει την ψήφο του»! Δεν έχουν κα¬ 
νένα τέτοιο δικαίωμα οι νοσταλγοί των αποκρουστικών στα¬ 
λινικών καθεστώτων, οι ίδιοι που συγκυβέρνησαν επί Ζολώτα I 
και Τζανετάκη. Μιλούν για ανατροπή, αλλά στοχοποιούν ό,τι 
δεν ελέγχουν στην Αριστερά και στο κίνημα, δίνοντας έτσι πο- ] 
λύτιμη βοήθεια στο καθεστώς. 

Εργατική Πάλη 9 


Να προετοιμαστούμε για τη σύγκρουση που έρχεται 

Νη σωθούμε απύ το σύσιιιυύ τοος 

Για πια Επαναστατική Κυβέρνηση ίων Εργαζομένων και ιιια Σοσιαλιστική Διέξοδο 



Η νίκη δεν θα 
έρθει με λόγια 
στη Βουλή 

Η μεγάλη εκλογική άνοδος του ΣΥΡΙ- 
ΖΑ έχει δημιουργήσει προσδοκίες σε 
πλατιά στρώματα. Αυτή η χαρά, η ανά¬ 
ταση για την ευκαιρία ν’ απαλλαχθούμε 
από τις μνημονιακές δυνάμεις είναι δι¬ 
καιολογημένες, μετά από τόσα βάρβαρα 
μέτρα και ταπεινώσεις που υπομείναμε, 
από τους αγώνες που δώσαμε. 

Ωστόσο, η ηγεσία του ΣΥΡΙΖΑ από 
πολύ νωρίς άρχισε τα «στρογγυλέματα» 
και τους συμβιβασμούς, μπροστά στα 
ουρλιαχτά της ΕΕ, του κεφαλαίου, των 
ΜΜΕ. Επιπλέον άρχισε τις «συμμαχίες» 
με κάθε είδους «προσωπικότητες», από 
το καταρρέον ή παλιό ΠΑΣΟΚ, αντί να 
στηριχθεί στις αναρίθμητες δυνάμεις της 
εργατικής τάξης και της νεολαίας. Τώρα, 
ο Τσίπρας δηλώνει ότι θα κάνει τα πά¬ 
ντα για να μείνουμε στο Ευρώ και την 
ΕΕ. Έτσι, όμως, δεν μπορεί να επιβλη¬ 
θεί ούτε το παραμικρό ουσιαστικό μέτρο 
υπέρ των εργαζομένων και των φτωχών 
λαϊκών στρωμάτων, παρά μόνο ανούσι¬ 
ες και διακοσμητικές «αναβολές». Έτσι, 
ο ΣΥΡΙΖΑ οδηγείται σε επονείδιστους 
συμβιβασμούς και, κυρίως, σε απεμπό- 
λιση των εργατικών και λαϊκών συμφε¬ 
ρόντων. 

Πρέπει να είμαστε ξεκάθαροι. Δεν υπάρ¬ 
χει καταγγελία ή κατάργηση του Μνη¬ 
μονίου χωρίς ρήξη/έξοδο από το Ευρώ 
και την ΕΕ. Δεν υπάρχει καμία δυνατό¬ 
τητα επανεκκίνησης της οικονομίας (για 
ν’ αρχίσει μια απορρόφηση των ανέρ¬ 
γων, να σταματήσει η κατρακύλα των 
συλλογικών συμβάσεων, τα λουκέτα, το 
κλείσιμο σχολείων, νοσοκομείων κλπ.) 
χωρίς ριζικά μέτρα σε αντικαπιταλιστική 
κατεύθυνση. Και τα δύο καρπούζια δεν 
χωράνε στην ίδια μασχάλη. Οι αυταπά¬ 
τες για σχετικά «ανώδυνη» διέξοδο, για 
ανακούφιση μέσω μιας «αριστερής» ή 
«προοδευτικής» κυβέρνησης που θα 
σεβαστεί το αστικό καθεστώς και το 
καπιταλιστικό σύστημα, κινδυνεύουν 
γρήγορα ν’ αποδειχτούν «αέρας», να 
οδηγήσουν στο χάσιμο μιας ιστορικής 
ευκαιρίας που έχει η Αριστερά, ν’ απο¬ 
γοητεύσουν τον κόσμο - και ν’ ανοί¬ 
ξουν τον δρόμο για μια σκληρή ήττα, 
για την επάνοδο ακόμα πιο λυσσασμέ¬ 
νων αστικών-μνημονιακών δυνάμεων 
και βοναπαρτών αλά Παπαδήμος. 


1. ΑΜΕΣΗ ΚΑΤΑΓΓΕΛΙΑ 
& ΚΑΤΑΡΓΗΣΗ ΟΛΩΝ 
ΤΩΝ «ΜΝΗΜΟΝΙΩΝ» 

ΚΑΙ ΒΑΡΒΑΡΩΝ ΜΕΤΡΩΝ, 

ΤΗΣ ΑΠΟΙΚΙΟΚΡΑΤΙΚΗΣ 
ΔΑΝΕΙΑΚΗΣ ΣΥΜΒΑΣΗΣ. 

2. ΔΙΑΓΡΑΦΗ ΤΟΥ ΧΡΕΟΥΣ - 
ΑΜΕΣΗ ΠΑΥΣΗ ΠΛΗΡΩΜΩΝ ΣΕ 
ΤΡΑΠΕΖΙΤΕΣ-ΤΟΚΟΓΛΥΦΟΥΣ. 

Κάθε ευρώ που πάει σε τόκους και 
χρεολύσια, κόβεται από τους μισθούς, τις 
συντάξεις, την υγεία, παιδεία και κοινωνική 
ασφάλιση, τα δημόσια αγαθά και υπηρεσίες. 
Αρκετά άρμεξαν επιτέλους από το χρέος 
οι ντόπιοι και ξένοι τοκογλύφοι, που το 
κράτος τους ταΐζει και με πακέτα δεκάδων 
δις! Να σταματήσουμε την υποθήκευση του 
μέλλοντος μας. Να σταματήσουμε άμεσα να 
πληρώνουμε το χρέος, για να βρεθούν πόροι 
για μια άλλη πορεία της οικονομίας, για την 
επιβίωσης της ελληνικής κοινωνίας. 

3. ΕΞΩ ΑΠΟ ΕΥΡΩ ΚΑΙ Ε.Ε. - 
ΟΧΙ ΣΤΟΝ ΕΚΒΙΑΣΜΟ «ΕΥΡΩ Ή 
ΧΡΕΟΚΟΠΙΑ ΚΑΙ ΔΡΑΧΜΗ». 

Μας εκβιάζουν με την «στάση πληρωμών» 
και την «χρεοκοπία», αλλά ήδη τα εφαρ¬ 
μόζουν! - κομμένα και ραμμένα στα μέτρα 
του κεφαλαίου, των τραπεζιτών και κερδο¬ 
σκοπίαν. Γιατί τι είναι το διαρκές κόψιμο μι¬ 
σθών, συντάξεων κλπ. ή όταν δουλεύουμε 
μήνες απλήρωτοι; Δεν είναι αυτά η απόλυτη 
χρεοκοπία μας; Αλίμονο αν δεχτούμε αυτό 
τον αργό αλλά σίγουρο θάνατό μας, μόνο 
και μόνο για να μείνουμε στο Ευρώ! 

Από τα «δάνεια σωτηρίας» που μας σερβί¬ 
ρουν, ούτε μισό ευρώ δεν πάει για μισθούς 
και συντάξεις, όπως ασύστολα ψεύδονται. 
Όλα πάνε (και μάλιστα δεσμεύονται μέσω 
ειδικών λογαριασμών) στους δανειστές- 
τοκογλύφους. Δεν θέλουμε πια τέτοιες 
«σωτήριες» εξόντωσης! Να παλέψουμε για 
να πάρουμε στα χέρια μας τον πλούτο που 
εμείς οι εργαζόμενοι παράγουμε, το χρήμα 
απ’ όπου κι αν βρίσκεται, για να εξασφα¬ 
λίσουμε σ’ όλους εργασία, στέγη και ένα 
αξιοπρεπές βιοτικό επίπεδο. Γιατί η πραγμα¬ 
τική αιτία της κόλασης που ζούμε (και που 
θα χειροτερεύει συνεχώς) είναι η κρίση του 
ελληνικού καπιταλισμού και η διαχείρισή 
της τόσα χρόνια απ’ αυτές τις πολιτικές δυ¬ 
νάμεις. Είναι αυτό το σάπιο και καταστρο¬ 
φικό σύστημα που πρέπει να ξεφορτωθού¬ 
με. Γι’ αυτό πρέπει να συγκρουστούμε με το 
καπιταλιστικό σύστημα και το αστικό κρά¬ 
τος - να παλέψουμε ενάντια στις οικονομι- 


Μπροστά στην καταστροφή που μας απειλεί, δεν 
χωράνε μισόλογα και ημίμετρα. Οι μόνες πραγματι¬ 
κές λύσεις είναι αυτές που μπορούμε και πρέπει να 
επιβάλλουμε, με αποκλειστικό κριτήριο τα συμφέ¬ 
ροντα και τις ανάγκες των εργαζομένων, των φτω¬ 
χών λαϊκών στρωμάτων και της νεολαίας. 

κές και πολιτικές αλυσίδες της Ε.Ε. και του 
Ευρώ - να διαλύσουμε την αντιδραστική 
Ε.Ε. και να προχωρήσουμε στο χτίσιμο μιας 
Ενωμένης Σοσιαλιστικής Ευρώπης των ερ¬ 
γαζομένων. 

4. ΕΘΝΙΚΟΠΟΙΗΣΗ ΤΩΝ 
ΤΡΑΠΕΖΩΝ & ΤΟΜΕΩΝ- 
ΚΛΕΙΔΙΑ ΤΗΣ ΟΙΚΟΝΟΜΙΑΣ. 
ΕΡΓΑΤΙΚΟΣ-ΚΟΙΝΩΝΙΚΟΣ 


ΕΛΕΓΧΟΣ ΠΑΝΤΟΥ. 

Τίποτα δεν θα μείνει όρθιο αν αφήσουμε 
την οικονομία στη διαχείριση αυτών που 
καταστρέφουν την παραγωγή, τις υποδομές, 
την καταναλωτική δύναμη αλλά και το 
μορφωτικό-τεχνικό επίπεδο των εργα¬ 
ζομένων, των νέων, των λαϊκών στρωμάτων. 
Δεν μπορούν να υποσχεθούν παρά μόνο 
περισσότερα λουκέτα και ανεργία, μισθούς 
πείνας και εργάτες-σύγχρονους σκλάβους. 
Ο μόνος δρόμος είναι να εθνικοποιήσουμε 
τους τομείς-κλειδιά της οικονομίας (ενέρ¬ 
γεια, πρώτες ύλες, συγκοινωνίες, τηλεπι¬ 
κοινωνίες και όλες τις βασικές υποδομές, 
κοινωνικές υπηρεσίες, μεγάλα εργοστά¬ 
σια, εμπορικές και κατασκευαστικές επιχει¬ 
ρήσεις κλπ.) - και πρώτα και κύρια τις τρά¬ 
πεζες, που τις έχουμε ήδη «διασώσει» (βλ. 
χρυσοπληρώσει) με αμέτρητα δις! Όλα αυτά 
πρέπει να γίνουν δημόσια/κοινωνική πε¬ 
ριουσία και να λειτουργούν κάτω από τον 
έλεγχο εκλεγμένων και ανακλητών επι¬ 
τροπών των εργαζομένων και των κατα¬ 
ναλωτών (όχι μεγαλοσυνδικαλιστών γρα¬ 
φειοκρατών). 

Είναι αυτό αναγκαίο; ΝΑΙ - γιατί μόνο έτσι 
μπορούμε να σώσουμε τις θέσεις εργασίας, 
να επανακινήσουμε την οικονομία μ’ ένα 
σχέδιο κάλυψης των επειγουσών κοινωνι¬ 
κών αναγκών. Όχι με ανοησίες για «ανάπτυ¬ 
ξη» μέσω των «αγορών» και για αεριτζίδικη 
«επιχειρη ματικότητα». 

Είναι αυτό εφικτό; ΝΑΙ - γιατί εμείς παρά¬ 
γουμε τον πλούτο, εμείς έχουμε συμφέρον 
από την ορθολογική διαχείρισή του. Κα¬ 
νένας «ειδικός», τεχνοκράτης ή μεγαλοκα- 
πιταλιστής, καμία κυβέρνηση που μένει στα 
πλαίσια αυτού του καθεστώτος δεν μπορεί 
και δεν θέλει να το κάνει για εμάς. 

5. ΣΥΝΤΑΚΤΙΚΗ ΣΥΝΕΛΕΥΣΗ. 

Δεν μπορούμε πια ν’ ανεχόμαστε μια συμ¬ 
μορία βουλευτάδων με παχυλούς μισθούς 
και τραπεζικούς λογαριασμούς να ψηφί¬ 
ζουν τη θανατική μας καταδίκη, σε μια Βου- 
λή-φρούριο ζωσμένη από δολοφονικές ορ¬ 
δές ΜΑΤ-Δίας. Αυτοί που έχουν καταργή¬ 
σει κάθε νομιμότητα και το ίδιο το Σύνταγ¬ 
μα, που γίνονται δεκτοί με τα γιαούρτια της 
λαϊκής οργής σε κάθε εμφάνισή τους, δεν 
έχουν καμία πολιτική και ηθική νομιμοποί¬ 
ηση. Αυτή η σαπίλα δεν αντιμετωπίζεται με 
ασπιρίνες, δηλαδή απλά με εκλογές. Πρέπει 
να επιβάλλουμε να γίνουν εκλογές για Συ¬ 
ντακτική Συνέλευση - δηλαδή για ν’ απο¬ 
φασίσει ο ελληνικός λαός μια ριζικά διαφο¬ 
ρετική οργάνωση και λειτουργία της οικο¬ 
νομίας, της κοινωνίας, της πολιτικής. 


Γ ια να σωθούμε απ’ αυτό το σύστη¬ 
μα και τους κανίβαλούς του, δεν 
αρκούν οι εκλογές. Χρειαζόμαστε 
πρόγραμμα, οργάνωση, ένα σχέ¬ 
διο αγώνων. 

Κάθε μέρα που χάνουμε, μεγαλώνει και 
η δική μας ευθύνη για όσα δεν κάνουμε για 
να σταματήσουμε όσους μας καταστρέ¬ 
φουν και μας καταπιέζουν. Πρέπει να στη¬ 
ριχτούμε στις δικές μας δυνάμεις, στη δική 
μας οργάνωση και αγώνα παντού. Σε χώ¬ 
ρους δουλειάς, σχολές, γειτονιές και πλα¬ 
τείες, με κινηματικές δομές (επιτροπές 
αλληλοβοήθειας κ.α.) για την αντιμετώπι¬ 
ση των ζωτικών προβλημάτων επιβίωσης. Η 
κατακραυγή ενάντια στα Μνημόνια πρέπει 
να γίνει αγώνας μέσα από ενωτικές, μαζικές 
Επιτροπές Δράσης για την καταγγελία/κα- 
τάργηση των Μνημονίων, την υπεράσπιση 
των συλλογικών συμβάσεων, τη διαγραφή 
του χρέους κλπ. Δείξαμε ότι έχουμε τη δύ¬ 
ναμη - τώρα, πρέπει και να την ασκήσουμε 
στην πράξη! 

Όμως, αν δεν πάμε μέχρι τη ρίζα του κα¬ 
κού, αν σταματήσουμε στο κατώφλι της μό¬ 
νης πραγματικής λύσης, τότε αυτό το σάπιο 
καπιταλιστικό σύστημα θα «αναπαλαιω- 
θεί» πάνω στα κόκαλά μας, φέρνοντας ακό¬ 
μα χειρότερα Μνημόνια και Παπαδήμ(ι) 
ους, ακόμα και στυγνές δικτατορίες... Δεν 
θα υποχωρήσουν ούτε εύκολα ούτε γρήγο¬ 
ρα, ας μην έχουμε αυταπάτες! Πολλές φο¬ 
ρές το εργατικό κίνημα πλήρωσε βαριά την 
ανικανότητα ή προδοσία των ηγεσιών του 
μπροστά στην αντεπίθεση της αστικής τά- 

ζης. 

Ο δρόμος για να σωθούμε οδηγεί υπο¬ 
χρεωτικά σε ρήξη με τον καπιταλισμό. Δεν 
υπάρχει άλλη, «εύκολη» λύση. Χρειάζεται 
καταρχήν να φύγουμε από τις κοινοβου¬ 
λευτικές πρακτικές - και ως πρώτο βήμα 
να επιβάλλουμε μια επαναστατική κυ¬ 
βέρνηση των εργαζομένων. Ν’ ανοίξου¬ 
με τον δρόμο για τον Σοσιαλισμό. Μια 
οικονομία πλήρως αναδιαρθρωμένη, όπου 
τα μέσα παραγωγής και ο παραγόμενος 
πλούτος θα είναι κοινωνική ιδιοκτησία, με 
κριτήριο τις ανθρώπινες ανάγκες και όχι τα 
κέρδη μιας χούφτας καπιταλιστών. Ένα κα¬ 
θεστώς βασιζόμενο στον έλεγχο, τη συμμε¬ 
τοχή, τις αποφάσεις όλων των «από κάτω». 
Στην επέκταση και όχι τον περιορισμό των 
ελευθεριών (συνδικαλισμού, τύπου, έκφρα¬ 
σης κ.α.). Στο δημοκρατικό σχεδίασμά όλων 
των βασικών επιλογών (επενδύσεις, ενέρ¬ 
γεια, διατροφή, περιβάλλον κλπ.). Στην 
ελεύθερη συνεργασία των λαών της Ενω¬ 
μένης Σοσιαλιστικής Ευρώπης και όχι στο 
«πειθαρχείο» της καπιταλιστικής Ε.Ε. Αυτή 
είναι η μόνη διέξοδος από τη βαρβαρότη¬ 
τα του σάπιου καπιταλιστικού συστήματος, 
αυτό είναι το αυθεντικό περιεχόμενο του 
Σοσιαλισμού (και όχι τα εκτρώματα του 
«υπαρκτού σοσιαλισμού). 

Για να νικήσουμε, μόνη πραγματική εγ¬ 
γύηση είναι να οικοδομήσουμε μια νέα επα¬ 
ναστατική δύναμη, που θα συγκρουστεί 
αποτελεσματικά μ’ αυτό το σύστημα, τους 
υπηρέτες και το κράτος του. 


Ιογηίθ8 2012.ίιΐ(1(1 9 


5/6/2012 9:07:44 πμ 





























10 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Ιούνιος 2012 


Φοιτητικές Εκλογές 2012 


Σ τις 16 Μάη διεξήχθησαν οι φοι¬ 
τητικές και σπουδαστικές εκλο¬ 
γές σ’ όλους τους συλλόγους της 
χώρας. Οι εκλογές πραγματοποιήθηκαν 
στην σκιά των εθνικών εκλογών της 6ης 
Μάη και το κλίμα στις σχολές ήταν ιδι¬ 
αίτερα υποτονικό. Με μια πρώτη ανά¬ 
γνωση των αποτελεσμάτων δεν φαίνε¬ 
ται να καταγράφονται στην φοιτητική 
κάλπη οι τεράστιες αλλαγές και διεργα¬ 
σίες που συντελούνται στην ελληνική 
κοινωνία τα δυόμισι τελευταία χρόνια 
και που αποτυπώθηκαν στην 6η Μάη. 
Αυτό που σίγουρα δεν αποτυπώνεται 
ξεκάθαρα (παρά μόνο σαν τάση) και 
στα φετινά αποτελέσματα είναι μια σα¬ 
φής αποστροφή που υπάρχει στην πλει- 
οψηφία του κόσμου απέναντι στο πολι¬ 
τικό σύστημα και ιδιαίτερα προς τα δύο 
μεγάλα κόμματα (ΠΑΣΟΚ και ΝΔ). 

Ο «δικομματισμός» (ΔΑΠ-ΠΑΣΠ) 
κρατάει ένα ποσοστό (59,6%) που μοιά¬ 
ζει μακρινή ανάμνηση για την ελληνι¬ 
κή κοινωνία και μάλιστα σε ένα χώρο 
που παραδοσιακά λάμβανε μικρότερο 
ποσοστό από ότι στις εθνικές εκλογές. 
Αν μάλιστα το συγκρίνουμε με το ποσο¬ 
στό των φοιτητών που ψήφισε ΠΑΣΟΚ- 
ΝΔ (κάτω από 20%), το 59,6% μοιάζει 
αστρονομικό! Η αριστερά (σε όλες τις 
εκφάνσεις της) παίρνει περίπου 34% και 
σημειώνει άνοδο περίπου 5%. Βέβαια, 
σε αρκετούς συλλόγους με έντονη κι¬ 
νηματική δραστηριότητα τα τελευταία 
χρόνια, αν δούμε τα αποτελέσματα σε 
βάθος 5ετίας καταγράφεται πτώση των 
δύο μεγάλων παρατάξεων ανάλογη με 
αυτή των εθνικών εκλογών. 

Ένας ακόμα παράγοντας που κρατά¬ 
ει ακόμα τα ποσοστά των ΔΑΠ-ΠΑΣΠ 
είναι η πτώση της συμμετοχής σε συν¬ 
δυασμό με τον μηχανισμό που κατα¬ 


φέρνουν και διατηρούν ακόμα σε έναν 
αριθμό σχολών. Γενικότερα όμως πρέ¬ 
πει να γνωρίζουμε ότι η ταλάντευση των 
φοιτητών προς τα αριστερά παλιότερα, 
προς τα «δεξιά» στις δυο τελευταίες δε¬ 
καετίες, είναι πολύ μεγαλύτερη και πολύ 
πιο απότομη απ’ ότι στην υπόλοιπη κοι¬ 
νωνία, και πως η αδύναμη έστω στροφή 
προς τα αριστερά που καταγράφεται τε¬ 
λευταία δεν αποτελεί παρά το προοίμιο 
μιας εκρηκτικής και μαζικής στροφής 
προς τα αριστερά (και προς την επανα¬ 
στατική αριστερά) που δεν θα αργήσει 
και πολύ να έρθει λόγω των εκρηκτικών 
υλών που έχουν συσσωρευτεί μέσα στο 
φοιτητικό κίνημα. 

Παρ’ όλα αυτά, το εκλογικό αποτέ¬ 
λεσμα αποτυπώνει κάποιες από τις αλ¬ 
λαγές που λαμβάνουν χώρα στην ελλη¬ 
νική κοινωνία και δεν πρέπει να μας δη¬ 
μιουργεί την εντύπωση ότι οι φοιτητές 
ασυγκίνητοι από αυτές τις αλλαγές. 

Τα εκλογικά αποτελέσματα 

Το εκλογικό αποτέλεσμα είναι λίγο 
διαφορετικό από το περσινό. Έχου¬ 
με μία σημαντική πτώση της συμμετο¬ 
χής σε σχέση με το 2011 (-15% για τα 
ΑΕΙ και -8% στα ΤΕΙ). Η ΔΑΠ μειώ¬ 
νει τα ποσοστά της στα ΑΕΙ (-1,9%) και 
μένει σταθερή στα ΤΕΙ. Η ΠΑΣΠ χρε¬ 
ώνεται σε μεγαλύτερο βαθμό —για δεύ¬ 
τερη συνεχόμενη χρονιά— την πολιτι¬ 
κή των μνημονίων και καταγράφει ση¬ 
μαντική πτώση (-6,5% στα ΑΕΙ και -2% 
στα ΤΕΙ). Η ΠΚΣ μετά από πτώσεις τρι¬ 
ών συνεχόμενων ετών καταγράφει μι¬ 
κρή άνοδο (0,6% στα ΑΕΙ και 1% στα 
ΤΕΙ). Τα ΕΑΑΚ αυξάνουν σημαντικά 
τις δυνάμεις τους (2,2% στα ΑΕΙ) και η 
ΑΡΕΝ σημειώνει επίσης άνοδο (1,7% 
στα ΑΕΙ). 


Πιο αναλυτικά τα αποτελέσματα δι¬ 
αμορφώνονται ως εξής (σε παρένθεση 
τα περσινά ποσοστά): 

ΔΑΠ 37,3% (39,2%) στα ΑΕΙ και 46,5% 
(46,7%) στα ΤΕΙ. 

ΠΑΣΠ 22,3% (28,7%) στα ΑΕΙ και 30% 
(32,1%) στα ΤΕΙ. 

ΠΚΣ 13,5% (12,9%) στα ΑΕΙ και 13% 
(12%) στα ΤΕΙ. 

ΕΑΑΚ 10,9% (8,7%) στα ΑΕΙ και 2,5% 
(1,7%) στα ΤΕΙ. 

ΑΡΕΝ 6,7% (5%) στα ΑΕΙ και 2,2% 
(1,6%) στα ΤΕΙ. 

Η συμμετοχή έφθασε περίπου στους 
80.000 σε σχέση με 93.900 πέρσι στα 
ΑΕΙ και περίπου 40.000 σε σχέση με 
43.500 πέρσι στα ΤΕΙ. 

Η παρουσία της ΣΣΠ 

Το δικό μας εκλογικό αποτέλεσμα 
ήταν καλύτερο από το περσινό —λόγω 
αρκετών νέων συμμετοχών μας σε συλ¬ 
λόγους— αλλά σίγουρα κατώτερο των 
περιστάσεων και σίγουρα δεν ξεφεύγει 
από τα γενικά χαρακτηριστικά της πε¬ 
ριόδου. Καταγραφήκαμε σε 14 σχολές 
(από 9 το 2011) σε Θεσσαλονίκη και 
Ιωάννινα, με τα ποσοστά ανά σχολή να 
κυμαίνονται από 0,3-8,3%. Η ΣΣΠ κα¬ 
ταλαμβάνει συνολικά τρεις έδρες σε νέα 
Διοικητικά Συμβούλια. 

Η ΣΣΠ θα συνεχίσει την προσπάθεια 
της για την ουσιαστική ανασυγκρότηση 
του φοιτητικού κινήματος ώστε αυτό να 
είναι ενεργό και πρωτοπόρο κομμάτι 
του εργατικού και λαϊκού κινήματος — 
το οποίο πρέπει να προετοιμαστεί όσο 
το δυνατόν καλύτερα για την κολοσσι¬ 
αία σύγκρουση που έχει μπροστά του. 

Γ.Θ. 


ΑΚΟΜΑ ΜΙΑ ΠΑΡΑΒΙΑΣΗ 
ΤΟΥ ΑΣΥΛΟΥ 

Το βράδυ 16 προς 17 Μαΐου, λίγο πριν ξεκινήσει 
η καταμέτρηση των ψηφοδελτίων του Συλλόγου της 
ΑΣΟΕΕ, 30 περίπου αστυνομικοί της ομάδας ΔΙΑΣ 
εισέβαλαν στο προαύλιο της σχολής και στην συνέ¬ 
χεια μπήκαν στο κεντρικό κτίριο, όπου τραμπούκι- 
σαν και κυνήγησαν φοιτητές, αναποδογυρίζοντας 
και χτυπώντας τραπέζια και καρέκλες. Ταυτόχρονα 
χτύπησαν άγρια έναν φοιτητή που βρισκόταν έξω 
από τη σχολή, στέλνοντάς τον στο νοσοκομείο. Τον 
τελευταίο καιρό η καθημερινή παρουσία διμοιριών 
των ΜΑΤ έξω από την ΑΣΟΕΕ, όπως και στις υπό¬ 
λοιπες σχολές του κέντρου της Αθήνας, το καθημε¬ 
ρινό κυνηγητό των μεταναστών και οι ασφαλίτες 
που πηγαινοέρχονται μέσα στο προαύλιο της ΑΣΟ¬ 
ΕΕ, προετοίμαζαν το έδαφος για αυτή την επίθεση. 
Μην ξεχνάμε άλλωστε τί είχε προηγηθεί στις 9 Μάί- 
ου, όταν νεοναζί με ΜΑΤ πετούσαν πέτρες σε μετα¬ 
νάστες και φοιτητές με την πλήρη κάλυψη της ηγε¬ 
σίας της αστυνομίας και των ΜΜΕ. 

Μετά την ψήφιση του νόμου Διαμαντοπούλου 
οι δυνάμεις καταστολής έχουν ξεσαλώσει στην κα¬ 
ταπάτηση του πανεπιστημιακού ασύλου, μπαίνο¬ 
ντας με ασήμαντες αφορμές ακόμα και στο εσωτερι¬ 
κό των ιδρυμάτων χωρίς να διστάζουν να επιτίθενται 
στους φοιτητές. Δεν είναι τυχαίο άλλωστε ότι μέχρι 
τώρα τις πιο «εντυπωσιακές εισόδους» τις έχουν κά¬ 
νει σε δύο συμβολικές ημερομηνίες, την 17 η Νοεμ¬ 
βρίου 2011 και στις πρόσφατες φοιτητικές εκλογές, 
σε μια πρσπάθεια να δείξουν ότι το άσυλο δεν προ¬ 
στατεύεται ούτε καν από το εθιμικό δίκαιο. 

Κάθε περιστατικό καταπάτησης του ασύλου πρέ¬ 
πει να αποτελεί αιτία πολέμου για τους φοιτητές. Το 
φοιτητικό κίνημα πρέπει να υπερασπιστεί με κάθε 
μέσο το πανεπιστημιακό άσυλο. Μόνο η συλλογική, 
οργανωμένη και δυναμική δράση του φοιτητικού και 
εργατικού κινήματος μπορεί να διασώσει το άσυλο 
και τα πολιτικά, κοινωνικά και δημοκρατικά δικαιώ¬ 
ματα, τα οποία συνθλίβονται στην μέγγενη των μνη¬ 
μονίων και των βάρβαρων πολιτικών εξόντωσης των 
εργαζομένων και της νεολαίας. 


Ισπανία: Δυναμώνουν τον αγώνα νέοι και εργαζόμενοι 


1 σο πιο κοντά πλησιάζει στην χρεο- 
I Ικοπία η ισπανική οικονομία, τόσο 
ανεβαίνει το θερμόμετρο της ταξι¬ 
κής πάλης, κινητοποιώντας με όλο και με¬ 
γαλύτερη συχνότητα μεγάλες μάζες εργα¬ 
ζομένων, άνεργων, νεολαίων, όλων αυτών 
που λυγίζουν καθημερινά κάτω απο το βά¬ 
ρος της κατάρρευσης του ισπανικού καπιτα¬ 
λισμού και της βάρβαρης επίθεσης των αστι¬ 
κών κυβερνήσεων. 

Η οικονομία βρίσκεται σε ελεύθερη πτώ¬ 
ση και κανείς δεν παραξενεύεται πλέον με 
τις συνεχείς αναθεωρήσεις του ελλείματος, 
που από το 6,3% πέρασε στο 8,5% και σή¬ 
μερα είναι στο 8,9%. Η ανεργία σημείωσε 
τον Μάιο νέο ιστορικό ρεκόρ, με ποσοστό 
24,44% και 5.639.500 επίσημα καταγεγραμ- 
μένους άνεργους. Το λιανικό εμπόριο ση¬ 
μείωσε τον Απρίλιο μια ετήσια μείωση κατά 
11,3% . Μόνο η ενίσχυση για την λεγάμενη 
ανακεφαλαιοποίηση των χρεοκοπημένων 
τραπεζών αγγίζει τα 225 δις ευρώ, που ανα¬ 
λογεί στο 15-20% του ΑΕΠ ξεπερνώντας 
κατά 9 δις τις συνολικές δαπάνες του προ¬ 
ϋπολογισμού του κεντρικού κράτους για το 
2012. Το 48% του παραπάνω ποσού είναι δη¬ 
μόσιο χρήμα, που αποσπάται με βίαιο τρόπο 
απο τις κοινωνικές δαπάνες και συνολικά τις 
κατακτήσεις των τελευταίων 35 χρόνων της 
εργατικής τάξης. 

Αυτή η ασφυκτική κατάσταση για την 
εργατική τάξη και τα λαϊκά στρώματα έχει 
βρει διέξοδο στον δρόμο της αντίστασης και 
του αγώνα με δεκάδες απεργίες και κινητο¬ 
ποιήσεις σε πολλούς κλάδους. Από το κίνη¬ 
μα των «αγανακτισμένων», που έκαναν ξανά 


τη δυναμική τους εμφάνιση, τους φοιτητές, 
τους μαθητές και τους εργαζόμενους στην 
εκπαίδευση, έως τους ανθρακωρύχους. 

ΕΚΠΑΙΔΕΥΣΗ 

Πρωταγωνιστής ενός από τους πιο ση¬ 
μαντικούς και δυναμικούς αγώνες των τε¬ 
λευταίων χρόνων στάθηκε συνολικά η δη¬ 
μόσια εκπαίδευση με αιχμή του δόρατος ένα 
κατάπτυστο νομοσχέδιο της κυβέρνσης Ρα- 
χόι. Απο τις 19 Απριλίου, ημερομηνία στην 
οποία ο υπουργός Εκπαίδευσης Χοσέ Ιγνά- 
σιο Βερτ ανακοίνωσε τα θανατηφόρα για 
την εκπαίδευση μέτρα «εξορθολογισμού», 
πραγματοποιήθηκαν δεκάδες μικρές απερ¬ 
γίες και κινητοποιήσεις, καταλήψεις σχολών, 
διαδηλώσεις και κλεισίματα δρόμων. 

Ο νόμος αυξάνει τα δίδακτρα έως 66% 
και κόβει όλες τις υποτροφίες για τις φτωχές 
οικογένειες, που φτάνουν τα 166 εκ. ευρώ. 
Προκαλεί μια αύξηση 20% των μαθητών ανά 
αίθουσα (φτάνοντας τους 36 μαθητές), αύ¬ 
ξηση των ωρών εργασίας κατά 25 ανά εβδο¬ 
μάδα για τους δασκάλους και κατά 20 για 
τους καθηγητές της δευτεροβάθμιας, απο¬ 
λύσεις απο 20.000 έως 100.000 καθηγητών. 

Ο στόχος είναι η πλήρης απαξίωση της 
δημόσιας εκπαίδευσης, το τσάκισμά των ερ¬ 
γασιακών σχέσεων καθηγητών και εργα¬ 
ζομένων, η απόλυση χιλιάδων και η επιβο¬ 
λή μιας απόλυτα ταξικής εκπαίδευσης, κλεί¬ 
νοντας στα μούτρα την πόρτα της μόρφω¬ 
σης στα παιδιά της εργατικής τάξης και των 
φτωχών λαϊκών στρωμάτων. 

Την σπίθα άναψαν οι φοιτητές, οι οποίοι 
κατά εκατοντάδες χιλιάδες βγήκαν συντο¬ 


νισμένοι στους δρόμους όλης της χώρας σε 
δύο ημερομηνίες, στις 25 Απριλίου και στις 
10 Μάη. Στο ενδιάμεσο αυτών των ημερών 
πραγματοποιήθηκαν εκατοντάδες καταλή¬ 
ψεις, ανοιχτές συνελεύσεις για την καταγρα¬ 
φή των επιπτώσεων του Βασιλικού Διατάγ- 
ματος-Νόμου 14/2012 και μια συνεχής δρα¬ 
στηριότητα αμφισβήτησης, που λειτούργη¬ 
σε σαν συνδετικός κρίκος μεταξύ όλων των 
πληττό μενών, καθηγητών, συμβασιούχων/ 
αναπληρωτών, διοικητικών εργαζόμενων, 
φοιτητών κλπ. 

Αυτή η άμεση και μαζική κινητοποίηση 
πίεσε ασφυκτικά τη συνδικαλιστική γραφει¬ 
οκρατία, που αναγκάστηκε να καλέσει πα- 
νεκπαιδευτική απεργία στις 22 Μάη. Η απο 
κοινού κινητοποίηση εκπαιδευτικών, φοιτη¬ 
τών και γονιών οδήγησε αυτή την πανεκπαι- 
δευτική απεργία σε μεγάλη επιτυχία, με την 
συμμετοχή να ξεπερνάει το 80% στη δευτε¬ 
ροβάθμια και το 95% σε αναπληρωτές κα¬ 
θηγητές και φοιτητές. Οι διαδηλώσεις πή¬ 
ραν παλλαϊκό χαρακτήρα, με 150.000 κό¬ 
σμου στη Βαρκελώνη, 100.000 στη Μαδρί¬ 
τη, 40.000 στη Σαραγόσα κλπ. 

«ΑΓΑΝΑΚΤΙΣΜΕΝΟΙ» 

Απο τις 12 έως τις 15 Μάη, σε όλη την 
Ισπανία το κίνημα των «αγανακτισμένων» 
γνώρισε μια μαζική ανταπόκριση στο επε- 
τειακό κάλεσμά του για τον ένα χρόνο απο 
την αφετηρία του. Εκατοντάδες χιλιάδες ερ¬ 
γαζόμενοι και νέοι διαδήλωσαν και επα- 
νακατέλαβαν τις πλατείες όλων των μεγά¬ 
λων πόλεων με κεντρικά συνθήματα «δεν 
θα πληρώσουμε εμείς την κρίση των τραπε¬ 


ζών» και «πραγματική δημοκρατία τώρα». 
Έπειτα απο ένα χρόνο, το κίνημα έχει αφήσει 
ζωντανό το στίγμα του στην πολιτικούς και 
κοινωνικούς αγώνες της χώρας. Οι λαϊκές 
συνελεύσεις σε πολλές γειτονιές λειτουρ¬ 
γούν λίγο πολύ σε μια τακτική βάση, παλεύ¬ 
οντας για την άμεση αντιμετώπιση των κα¬ 
θημερινών προβλημάτων, όπως π.χ. ενάντια 
στις εξώσεις που κράτος και τράπεζες επιχει¬ 
ρούν μαζικά ενάντια σε όσους δεν έχουν να 
πληρώσουν το ενοίκιο ή τις δόσεις δανείων. 
Φυσικά δεν έλλειψε η μόνιμη πλέον κατα¬ 
στολή της αστυνομίας, που επιχειρεί με μί¬ 
σος ενάντια στις κινητοποιήσεις, προχωρώ¬ 
ντας σε πάνω απο 800 ελέγχους και 40 συλ¬ 
λήψεις. 

ΑΝΘΡΑΚΩΡΥΧΟΙ 

Από τις περικοπές στον προϋπολογι¬ 
σμό δεν ξέφυγαν ούτε τα ανθρακωρυχεία. 
Τα ορυχεία άνθρακα, που απασχολούν πε¬ 
ρισσότερους απο 8.000 εργαζόμενους, απει¬ 
λούνται με άμεσο κλείσιμο, αφού η κυβέρ¬ 
νηση, έπειτα απο την σκληρή επιμονή της 
ΕΕ, προχωράει στην μείωση της επιδότησης 
στην κατανάλωση άνθρακα κατά 60%. Ένα 
τέτοιο μέτρο θα σημάνει το άμεσο κλείσιμο 
όλων των εξορύξεων. 

Ενάντια σε αυτό το μέτρο οι ομοσπονδί¬ 
ες των ανθρακωρύχων κάλεσαν σε τέσσερις 
ημέρες απεργίας στις 23, 24, 30 και 31 Μάη. 
Στην πρώτη μέρα της απεργίας ήδη υπήρ¬ 
χε καθολική συμμετοχή και έκλεισαν όλα 
τα ορυχεία. Οι ανθρακωρύχοι με την σχεδόν 
απόλυτη συμπαράσταση της τοπικής κοινό¬ 
τητας έκλεισαν δρόμους και εθνικές οδούς. 

ΣΥΝΟΔΟΣ ΝΑΤΟ ΚΑΙ 08 


Σ τις 20-21 Μαΐου συναντήθηκαν 
στο Σικάγο των ΗΠΑ οι ηγέτες 
των 28 χωρών-μελών του ΝΑΤΟ 
και άλλοι περίπου 33 προσκεκλη¬ 
μένοι ηγέτες κρατών. Η Σύνοδος πραγματο¬ 
ποιήθηκε αμέσως μετά την συνάντηση των 
08 και όπως ήταν φυσικό οι διαφορές μετα¬ 
ξύ των ιμπεριαλιστών στα διάφορα ζητήμα¬ 
τα εντάθηκαν λόγω της παγκόσμιας οικονο¬ 
μικής κρίσης. Τα κύρια θέματα της Συνόδου 
των ιμπεριαλιστών ήταν τρία: 

α) Αφγανιστάν: «όπου φύγει φύγει»! 

Ως γνωστόν το ΝΑΤΟ έχει αναλάβει τον 
έλεγχο του Αφγανιστάν από το 2003 μέσω 
της ΙηΙεΓη&ΐΐοπαΙ δεεηπΐγ Αδδΐδΐαηεε Ρογο6. 
Οι ιμπεριαλιστές έχουν ήδη αποφασίσει ότι 
ο κύριος όγκος των νατοϊκών στρατευμά¬ 
των θα αποχωρήσει μέχρι τις 31 Δεκέμβρη 
του 2014 (μετά από 13 χρόνια αιματοβαμ¬ 
μένης κατοχής), παραδίδοντας τον έλεγχο 
της χώρας στις αφγανικές δυνάμεις ασφα¬ 
λείας και διατηρώντας κάποιες επίλεκτες μο¬ 
νάδες και βοηθητικό-εκπαιδευτικό στρατιω¬ 
τικό προσωπικό. Ωστόσο αν και η ημερομη¬ 
νία αποχώρησης έχει ήδη οριστεί το πρόβλη¬ 
μα είναι ότι δεν είναι καθόλου σίγουρο ότι 
θα τηρηθεί... Οι ιμπεριαλιστές και το ΝΑΤΟ 
έχουν ήδη χάσει αυτόν τον πόλεμο αφού οι 
Ταλιμπάν έχουν εδώ και καιρό επανακάμψει 
δριμύτεροι ενώ η μαριονέτα των ιμπεριαλι¬ 
στών, ο Χαμίτ Καρζάι, δεν πρόκειται να αντέ- 
ξει ούτε δευτερόλεπτο αν φύγουν οι ιμπερια- 
λιστές-προστάτες του. Από έναν τέτοιο πό¬ 
λεμο όλοι οι ιμπεριαλιστές θέλουν να αποδε¬ 
σμευτούν όσο το δυνατόν πιο γρήγορα, ειδι¬ 
κά τώρα που η πίεση της οικονομικής κρίσης 
αυξάνει. 

Σήμερα οι νατοϊκές κατοχικές δυνάμεις 
στο Αφγανιστάν αριθμούν 130.000 στρατι¬ 
ώτες, σχεδόν αποκλειστικά από τις χώρες - 
μέλη του ΝΑΤΟ. Από αυτούς οι 99.000 εί¬ 
ναι των ΗΠΑ, 9.500 της Βρετανίας, 4.500 της 
Γερμανίας, 3.600 της Γαλλίας, 1.550 της Αυ¬ 
στραλίας κ.α. Μέχρι τώρα ο Ομπάμα έχει δη¬ 
λώσει ότι μέχρι τέλους του χρόνου θα έχουν 
επιστρέφει 22.000 αμερικανοί στρατιώτες. Η 
Μέρκελ έχει δηλώσει αρκετές φορές ότι «οι 
γερμανοί στρατιώτες πρέπει να επιστρέφουν 
όσον το δυνατόν πιο γρήγορα — και πάντως 
πριν τις γερμανικές εκλογές του 2013. Η Αυ¬ 
στραλία ανακοίνωσε ότι θα αποσύρει τους 
στρατιώτες της μέχρι το τέλος του χρόνου. 
Ο Ολάντ είχε δηλώσει στα μέσα Φλεβάρη ότι 
θα αποσύρει τους γάλλους στρατιώτες μέ¬ 
χρι το τέλος του 2012, αλλά μετά τις εκλο¬ 
γές αναθεώρησε και δήλωσε ότι θα αποσύ¬ 
ρει μόνο 1.000 μέχρι το τέλος του χρόνου και 
τους υπόλοιπους μέσα στο 2013, πάντα «σε 
συνεννόηση με τους συμμάχους μας». 

Γι’ αυτό και το κύριο θέμα της Συνόδου 
ήταν να συγκρατηθεί το «κύμα φυγής» των 
ιμπεριαλιστών και να μην φυλλορροήσει η 
νατοϊκή δύναμη στο Αφγανιστάν. Γι’ αυτό και 
το σύνθημα του Ομπάμα ήταν: «μαζί πήγαμε, 
μαζί πρέπει να φύγουμε». Δεν φαίνεται όμως 
να τα κατάφερε παρ’ όλο που πήρε διαβεβαι¬ 
ώσεις από την λυκοσυμμαχία πως θα συνεν- 
νοηθούν μαζί του και δεν θα προχωρήσουν 
σε μονομερείς ενέργειες. 

β) Αντιπυραυλική ασπίδα 

Η επίσημη δικαιολογία για την αντιπυ¬ 
ραυλική ασπίδα πάνω από την Ευρώπη εί¬ 
ναι η προστασία του ευρωπαϊκού πληθυσμού 
από τους πυραύλους που πιθανόν εκτοξεύσει 
κάποιος... παρανοϊκός δικτάτορας (οι ιμπε¬ 
ριαλιστές εννοούν το Ιράν). Στην πράξη, εί¬ 
ναι θέμα προστασίας της καπιταλιστικής Ευ¬ 
ρώπης και ειδικά των πρώην ανατολικών χω¬ 
ρών που ήδη έχουν ενταχθεί στο ΝΑΤΟ, κυ¬ 
ρίως από την Ρωσία. Γι’ αυτό και το θέμα αυτό 
έχει βαλτώσει λόγω των σφοδρών αντιθέσε¬ 
ων της Ρωσίας που οι αμερικάνοι θέλησαν να 


αμβλύνουν υποσχόμενοι ότι θα λάβουν υπό- 
φιν τα συμφέροντά της και ότι θα την ενη¬ 
μερώνουν για την ανάπτυξη της αντιπυραυ¬ 
λικής ασπίδας. Όπως και να χει, για άλλη 
μια φορά ο γενικός γραμματέας του ΝΑΤΟ, 
ο Ρασμούσεν, δήλωσε ότι το ΝΑΤΟ θα προ¬ 
χωρήσει στην ανάπτυξη της αντιπυραυλικής 
ασπίδας και ότι η Ρωσία δεν πρόκειται να την 
σταματήσει γιατί «πρόκειται για εσωτερική 
υπόθεση του ΝΑΤΟ». 

γ) Η εφαρμογή των αποφάσεων της 
Λισσαβόνας 

Το ΝΑΤΟ υποτίθεται ότι είχε ιδρυθεί ως 
αμυντικός στρατιωτικός μηχανισμός της Ευ¬ 
ρώπης απέναντι στην σοβιετική απειλή. Έτσι 
μετά την κατάρρευση των χωρών του λεγά¬ 
μενου υπαρκτού σοσιαλισμού κανονικά θα 
έπρεπε να διαλυθεί. Ωστόσο όχι μόνο δεν δι¬ 
αλύθηκε αλλά έκτοτε συνεχώς αναβαθμίζε¬ 
ται ο ρόλος του ενώ αυξάνει ο αριθμός των 
χωρών-μελών καθώς και των συνεργαζόμε- 
νων χωρών. Αποδεικνύεται έτσι ότι το ΝΑΤΟ 
δεν δημιουργήθηκε μόνο για την σοβιετική 
απειλή αλλά και για την αντιμετώπιση της 
παγκόσμιας επανάστασης και της υπεράσπι¬ 
σης των ιμπεριαλιστικών συμφερόντων, κυ¬ 
ρίως των ΗΠΑ. 

Έτσι στα 50α γενέθλιά του, το 1999, στην 
Σύνοδο της Ουάσιγκτον, υιοθέτησε ένα νέο 
στρατηγικό δόγμα: τώρα ο χώρος δράσης 
του δεν θα ήταν μόνο η Ευρώπη αλλά ολό¬ 
κληρη η Ευρασία ενώ δεν θα περιοριζόταν 
πια σε αμυντικές ενέργειες αλλά θα μπο¬ 


ρούσε και να επεμβαίνει δηλαδή να πραγμα¬ 
τοποιεί επιθετικές ενέργειες — λίγα χρόνια 
μετά είχαμε την εισβολή στο Αφγανιστάν. 

Τον Νοέμβριο του 2010, στην Σύνοδο 
της Λισσαβόνας στην Πορτογαλία, το νέο 
δόγμα αναβαθμίστηκε: α) το νατοϊκό πυρη¬ 
νικό οπλοστάσιο που μέχρι τώρα ήταν «για 
αμυντικούς σκοπούς» τώρα θα μπορούσε να 
χρησιμοποιηθεί και για επιθετικούς, β) ο χώ¬ 
ρος δράσης του ΝΑΤΟ επεκτάθηκε σε πα¬ 
γκόσμιο πλέον επίπεδο, γ) το πεδίο δράσης 
του επεκτάθηκε και σε μια σειρά άλλων απει¬ 
λών για τα ιμπεριαλιστικά συμφέροντα (κυ- 
βερνοεπιθέσεις, τρομοκρατία, παράνομη δι¬ 
ακοπή κρίσιμων ενεργειακών ροών, κλιματι¬ 
κή αλλαγή, πειρατεία, διάδοση χημικών, βι¬ 
ολογικών, και πυρηνικών όπλων, κατάρρευ¬ 
ση χωρών, κ.α.). Με άλλα λόγια, το ΝΑΤΟ 
θα μπορεί να επεμβαίνει παντού ανά τον κό¬ 
σμο, όποτε θέλει και για όποιο θέμα θέλει και 
μάλιστα και προληπτικά (με βάση ένα άλλο 
δόγμα: «Ενεργή εμπλοκή, σύγχρονη άμυ¬ 
να»). 

Στην Σύνοδο αυτή, παρ’ όλο που δεν ανα¬ 
κοίνωσαν τίποτα συγκεκριμένο, προχώρησαν 
στην επεξεργασία αυτών των αποφάσεων της 
Λισσαβόνας και στην κατάρτιση και υλοποί¬ 
ηση 25 προγραμμάτων για την εφαρμογή αυ¬ 
τών των αποφάσεων. 

Η Σύνοδος του 08 

Μια μέρα πριν την Σύνοδο του ΝΑΤΟ στο 
Σικάγο, έγινε η συνάντηση των 08. Επρόκει- 


το να γίνει στο Σικάγο, αλλά ο Ομπάμα φο¬ 
βούμενος μεγάλες διαδηλώσεις, την έκανε 
τελικά στο Καμπ-Ντέιβιντ — όχι άδικα αν 
κρίνουμε από την αντιπολεμική διαδήλωση 
των 15.000 στο Σικάγο που κατέληξε και σε 
συγκρούσεις με την αστυνομία. 

Όπως και οι προηγούμενες συναντήσεις, 
έτσι και αυτή δεν κατέληξε πουθενά. Οι ιμπε¬ 
ριαλιστές λόγω της όξυνσης της παγκόσμι¬ 
ας οικονομικής κρίσης και της υπερχρέωσής 
τους, είναι βαθιά διαιρεμένοι. Είναι χαρακτη¬ 
ριστικό ότι και λόγω οικονομικών δυσκολι¬ 
ών, ραγίζει το μέτωπό τους στο Αφγανιστάν 
ενώ στην Σύνοδο του ΝΑΤΟ, ο Ομπάμα έθε¬ 
σε επιτακτικά το ζήτημα χρηματικής συνει¬ 
σφοράς των Ευρωπαίων, γιατί μέχρι τώρα 
«δεν συνεισφέρουν αρκετά». 

Ο φόβος των ιμπεριαλιστών είναι η βα¬ 
θιά κρίση της ευρωζώνης και της ΕΕ. Γνωρί¬ 
ζουν ότι η χρεοκοπία της Ελλάδας και τώρα 
πια, πολύ περισσότερο, της Ισπανίας και της 
Ιταλίας, μπορεί να τινάξει στον αέρα το ευρώ, 
δημιουργώντας μια μαύρη τρύπα που θα κα¬ 
ταπιεί την ούτως ή άλλως καταρρέουσα πα¬ 
γκόσμια καπιταλιστική οικονομία. Είναι 
ωστόσο προφανής η επιδείνωση της κρίσης 
της παγκόσμιας αστικής εξουσίας. Οι ΗΠΑ 
δεν μπορούν να βοηθήσουν χρηματικά την 
ΕΕ (αντιθέτως αυτές χρειάζονται βοήθεια), οι 
νεοαναδυόμενες δυνάμεις βάζουν σκληρούς 
όρους για να το κάνουν, και η Γερμανία δεν 
θέλει να «αναλάβει τις ευθύνες» — βέβαια 
ακόμη και να ήθελε δεν θα μπορούσε. Έτσι 
αποσβολωμένοι όλοι οι ιμπεριαλιστές παρα¬ 
κολουθούν την έκρηξη της παγκόσμιας κρί¬ 
σης να πλησιάζει συνεχώς, χωρίς να μπορούν 
να καταλήξουν σε κοινή απόφαση, πέρα από 
την επίθεση στην εργατική τάξη. 


Ιρλανδία: 60% «ΝΑΙ» και μεγάλη αποχή σιο 
δημοψήφισμά για το Δημοσιονομικό Σύμφωνο 


Μ ε μεγάλη ανακούφιση όλα τα αστικά επιτελεία και ο 
αστικός τύπος ανακοίνωσε το αποτέλεσμα του δημο¬ 
ψηφίσματος στην Ιρλανδία για το Δημοσιονομικό Σύμ¬ 
φωνο. Παρά τις δημοσκοπήσεις που έδειχναν άνετη επικράτηση 
του «ΝΑΙ», δεν μπορούσαν να κρύψουν την ανησυχία τους. Και 
μόνο που ο ιρλανδικός λαός έχει απορρίψει επανειλημμένα σε 
δημοψηφίσματα ευρωπαϊκές συνθήκες, τους έκανε να είναι επι¬ 
φυλακτικοί μέχρι την τελευταία στιγμή. Το ότι το δημοψήφισμα 
ήρθε λίγες μόνο μέρες μετά τις εκλογές στην Ελλάδα και την Γαλ¬ 
λία, ενέτεινε ακόμη πιο πολύ τον πανικό. Ακόμη και όταν φάνη¬ 
κε ότι η συμμετοχή θα ήταν πολύ μικρή (πράγμα του αντικειμενι¬ 
κά θα ευνοούσε το ΝΑΙ), υπήρχαν φόβοι μήπως οι «οπαδοί» του 
ΟΧΙ επιδείξουν πιο μεγάλη διάθεση για να ψηφίσουν και ανατρα¬ 
πεί το διαφαινόμενο αποτέλεσμα. 

Η μικρή συμμετοχή (οριακά πάνω από το 50%) σημειώθη¬ 
κε παντού στον αστικό τύπο, αλλά για τους αστούς αναλυτές το 
ζήτημα είναι αν βγαίνει το επιθυμητό αποτέλεσμα στα εκβιαστι¬ 
κά διλήμματα με κάθε κόστος. Για την ευρωπαϊκή μπουρζουα¬ 
ζία και την ιρλανδική κυβέρνηση το αποτέλεσμα ανοίγει το δρό¬ 
μο για την επιβολή ακόμη πιο βάρβαρων πολιτικών. Σε αυτό το 
δρόμο είναι υποχρεωμένο να βαδίσει όλο το κυρίαρχο πολιτικό 
μπλοκ εξουσίας της χώρας. Και τα 2 κόμματα εξουσίας (Είπε Οαΐΐ 
και Εΐαηηα Εαΐ) μαζί με το Εργατικό Κόμμα υποστήριξαν με κάθε 
μέσο και εκβιασμό το «ΝΑΙ» στο δημοψήφισμα. Έχουν δεσμευ¬ 
τεί απέναντι στην τρόικα και την κυρίαρχη αστική ελίτ της Ευ¬ 
ρώπης ότι για τα επόμενα 20 χρόνια θα επιβάλουν όποια πολιτι¬ 
κή του αναγγέλλεται με μοναδικό σκοπό να διασώσουν τα κέρδη 
των κερδοσκόπων. Ότι θα συνεχίζουν να δανείζονται με υπέρο¬ 
γκα επιτόκια και την ίδια στιγμή θα απομυζούν τον ιρλανδικό λαό 
για να τα αποπληρώνουν, κρατώντας το έλλειμμα του προϋπολο¬ 
γισμού κάτω από το 0,5% του ΑΕΠ ακόμη και αν το ΑΕΠ πέφτει. 

Χρειάζεται μια πιο προσεχτική ματιά το 40% που ψήφι¬ 
σε «ΟΧΙ». Πρώτα από όλα γιατί το «ΟΧΙ» υποστήριξαν πολι¬ 
τικά κόμματα που μέχρι πρόσφατα μόλις μετά βίας έπιαναν το 
15% στις εκλογές (το δΐηη Εέΐη και την ΙΙΕΑ-Ενωμένη Αριστε¬ 
ρή Συμμαχία), όταν τα τρία αστικά κόμματα μαζί με τους διάφο¬ 
ρους ανεξάρτητους αστούς πολιτικούς είχανε πάνω από 80%. Με 
νύχια και με δόντια το αστικό σύστημα κατάφερε να συγκρατή- 
σει την οργή των μεσαίων στρωμάτων και να την μετατρέψει σε 
φόβο. Οι μικροαστοί, οι αγρότες, τα καλύτερα αμειβόμενα στρώ¬ 
ματα εργαζομένων, οι δημόσιοι υπάλληλοι ψήφισαν κατά μικρή ή 
μεγαλύτερη πλειοψηφία «ΝΑΙ». Όμως στις φτωχογειτονιές των 


μεγαλουπόλεων είναι συντριπτικό το «ΟΧΙ». Είναι η πρώτη φορά 
που το αποτέλεσμα σε δημοψήφισμα παίρνει τόσο ξεκάθαρα τα¬ 
ξικά χαρακτηριστικά. Είναι η κακοπληρωμένη, άνεργη, περιθωρι¬ 
οποιημένη εργατική τάξη που ψήφισε «ΟΧΙ» στο δημοσιονομικό 
Σύμφωνο και όχι κάποιο θολό αταξικό-διαταξικό συνονθύλευμα 
(λίγο εθνικιστικό, λίγο αντιστασιακό και λίγο ταξικό) όπως στα 
προηγούμενα δημοψηφίσματα. 

Είναι βαθειά νυχτωμένος όποιος από τα αστικά επιτελεία πα¬ 
νηγυρίζει τώρα για το αποτέλεσμα, επειδή νομίζει ότι το σύστημα 
κατάφερε να διαιρέσει την εργατική τάξη. Ναι, επέβαλαν ακόμη 
μια ταπείνωση για την εργατική τάξη, το ξέρουν καλύτερα όλοι 
εκείνοι που υπέκυψαν στους εκβιασμούς και ψήφισαν ΝΑΙ ή δεν 
τόλμησαν να πάνε να ψηφίσουν ΟΧΙ. Τα χειρότερα όμως τώρα 
έρχονται. Η χρεοκοπία της ιρλανδικής καπιταλιστικής οικονο¬ 
μίας δεν αντιστρέφεται με κανένα μνημόνιο και δημοσιονομικό 
σύμφωνο. Αντίθετα, το σύνολο της ευρωπαϊκής οικονομίας και 
της ζώνης του ευρώ χειροτερεύει μέρα με την μέρα. Τις ίδιες μέ¬ 
ρες με το ιρλανδικό δημοψήφισμα αποκαλύπτονταν η χρεοκοπία 
του ισπανικού τραπεζικού συστήματος, για τους ίδιους ακριβώς 
λόγους που κατέρρευσαν και οι ιρλανδικές τράπεζες. Όσο οι ευ¬ 
ρωπαϊκές κυβερνήσεις θα φορτώνουν τα χρέη των τραπεζών (δη¬ 
λαδή του ιδιωτικού τομέα) στους κρατικούς προϋπολογισμούς, 
τόσο η επίθεση στις κατακτήσεις και στο βιοτικό επίπεδο της ερ¬ 
γατικής τάξης θα μεγαλώνει. 

Η προλεταριοποίηση της μεσαίας τάξης και της «εργατικής 
αριστοκρατίας» ανοίγει το δρόμο για μια ακόμη πιο μεγάλη ταξι¬ 
κή αντιπαράθεση. Είναι αλήθεια ότι το προλεταριάτο, το οργανω¬ 
μένο εργατικό κίνημα στην Ιρλανδία, όπως και στην Ελλάδα, δεν 
είναι αρκετά προετοιμασμένο και ετοιμοπόλεμο. Η αυτοοργάνω¬ 
ση και η διάθεση για ριζοσπαστικές μορφές πάλης είναι κατώτε¬ 
ρες των αναγκών, με ευθύνη κυρίως των ρεφορμιστικών ηγεσιών 
του Εργατικού Κόμματος και της συνδικαλιστικής γραφειοκρατί¬ 
ας. Αλλάν αν το δΐηη Εέΐη διαισθάνεται την κατάσταση και κάνει 
την αριστερή του στροφή (κατ’ αντιστοιχία με τον Συνασπισμό 
στην Ελλάδα), η ευθύνη πέφτει κύρια στις επαναστατικές δυνά¬ 
μεις να παλέψουν για την ηγεμονία της επαναστατικής πολιτικής, 
για ένα πρόγραμμα σωτηρίας της ιρλανδικής κοινωνίας, την δια¬ 
γραφή του χρέους, την ρήξη με την ΕΕ και το ευρώ, και την γενι- 
κευμένη αυτοδιαχείριση και αυτοδιεύθυνση της κοινωνίας και οι¬ 
κονομίας από την εργατική τάξη. Είναι η ευθύνη των επαναστα¬ 
τών να παλέψουν για τον σοσιαλισμό σε κάθε χώρα και στο σύ¬ 
νολο της Ευρώπης ταυτόχρονα. Για τις Σοσιαλιστικές Πολιτείες 

Ευρώπη 

Οι κάλπες «μαυρίζουν» τη λιτότητα 


Ο ι εκλογές σε Γαλλία και Ελλάδα έδει¬ 
ξαν την καταδικαστική στάση των λα¬ 
ϊκών στρωμάτων απέναντι σε όλες τις 
δυνάμεις που συνετέλεσαν στην έκρη¬ 
ξη της οικονομικής κρίσης και που τη διαχειρίστηκαν 
με πρωτοφανή αντεργατικό τρόπο, προς όφελος των 
τραπεζών και του μεγάλου κεφαλαίου. Το ίδιο ακρι¬ 
βώς μήνυμα έστειλαν και οι τοπικές εκλογές σε Γερ¬ 
μανία, Ιταλία, Βρετανία. 

Γερμανία 

Οι εκλογές στο πολυπληθέστερο κρατίδιο της 
Γερμανίας, τη Βόρεια Ρηνανία-Βεστφαλία, έχουν ιδι¬ 
αίτερη σημασία. Η Ρηνανία αποτελεί το πολιτικό ερ¬ 
γαστήρι των εξελίξεων στη Γερμανία. Το 2005, η 
εκεί ήττα του κυβερνητικού συνασπισμού (Σοσιαλ- 
δημοκράτες-Πράσινοι) υποχρέωσε τον τότε καγκε¬ 
λάριο Σρέντερ να προκηρύξει πρόωρες εκλογές σε 
ομοσπονδιακό επίπεδο, ανοίγοντας το δρόμο στους 
Χριστιανοδημοκράτες (ΟΌΙΙ) της Μέρκελ. Η πτώ¬ 
ση των Σοσιαλδημοκρατών (5ΡΌ) ήταν συντριπτική, 
μιας και αυτοί είχαν επιβάλει το πρώτο πακέτο αντερ- 
γατικών μέτρων, γνωστό ως Ατζέντα 2010. Η μετέ- 
πειτα συμμετοχή τους σε κυβέρνηση συνασπισμού 
με το ΟΌΙΙ αποτελείωσε το φιλολαϊκό τους προφίλ. 
Μετά το 2009, το ΟΌΙΙ κυβερνά σε συνασπισμό με 
τους Φιλελεύθερους Δημοκράτες (ΓΌΡ). 

Η πολιτική αυστηρής δημοσιονομικής πειθαρχί¬ 
ας και μείωσης του εργατικού κόστους/εισοδήματος 
που επέβαλε η Μέρκελ πανευρωπαϊκά αλλά και στη 
Γερμανία (μείωση ή πάγωμα μισθών, μείωση κοινω¬ 
νικών δαπανών, αύξηση ανεργίας) καταψηφίστηκε 
εντυπωσιακά, καθώς το συγκεκριμένο κρατίδιο είναι 
χρεοκοπημένο, ενώ ο υποψήφιος των Χριστιανοδη¬ 
μοκρατών διατυμπάνιζε τη μείωση του χρέους μέσω 
αυστηρής μείωσης των δαπανών (όπως εξάλλου επι¬ 
τάσσει το «φρένο χρέους» που ενσωματώθηκε στο 
γερμανικό Σύνταγμα) και στηρίχτηκε στην προβολή 
της ίδιας της Μέρκελ και της πολιτικής της. Από την 
άλλη, οι Σοσιαλδημοκράτες πρότειναν μια «ήπια δια¬ 
χείριση» για τη μείωση του χρέους. 

Τα αποτελέσματα έφεραν τη χειρότερη ήττα του 
Οϋυ μετά τον Β' Παγκόσμιο Πόλεμο στο συγκεκρι¬ 
μένο κρατίδιο.Έχασαν 8 ποσοστιαίες μονάδες πέφτο¬ 
ντας στο 26,3%. Το δΡΌ πήρε 39% (άνοδος 4,5%) και 
έχει πλέον την κυβέρνηση σε όλα τα ομοσπονδιακά 
κρατίδια. Το ΕΌΡ πήρε 8,5% (άνοδος 1,8%), οι Πρά¬ 
σινοι 11,3%, το νεοεμφανιζόμενο κόμμα των Πειρα¬ 
τών μπήκε στη βουλή του κρατιδίου με 7,7%, ενώ η 
«Αριστερά» (Όΐε ΕΐηΕε) έμεινε κάτω από το πλαφόν 
του 5% (πήρε 3,1% από 5,7%), συνεχίζοντας την πτω¬ 
τική της πορεία σε παγγερμανικό επίπεδο. 

Η μεγάλη πλειοψηφία στρέφεται ξανά προς το 
μέχρι χτες απαξιώμένο δΡϋ, μη βλέποντας άλλη 
εναλλακτική λύση. Οι Πράσινοι (δεν έχουν πια καμία 
σχέση με το κίνημα της δεκαετίας του ’80) είναι επί¬ 
σημο δεκανίκι του 8ΡΌ, ενώ τώρα τους «γλυκοκοι- 
τάει» και η Μέρκελ προσβλέποντας σε μελλοντική 
συνεργασία μαζί τους. Οι τάσεις ριζοσπαστικοποίη- 
σης εγκλωβίζονται σε σχήματα σαν τους «Πειρατές», 
που εντός συστήματος πλασάρουν γενικόλογες δη¬ 
μοκρατικές ιδέες για δημοψηφίσματα, ελευθερία στο 
διαδίκτυο κ.α., ενώ η «Αριστερά» του Λαφοντέν πλη¬ 
ρώνει τη διαχειριστική της λογική και την ανικανότη¬ 
τά της να υπερασπίσει στοιχειωδώς -ιδεολογικά, πο¬ 
λιτικά και κυρίως πρακτικά- τα εργατικά και λαϊκά 
στρώματα. 

Μετά απ’ αυτές τις εκλογές, οι δημοσκοπήσεις 
στο σύνολο της Γερμανίας δείχνουν πτώση της Μέρ¬ 
κελ στο 30% και φέρνουν τους Σοσιαλδημοκράτες σε 
απόσταση αναπνοής από το ΟΌΙΙ. 

Ιταλία 

Συντριβή υπέστησαν τα μεγάλα ιταλικά κόμμα¬ 
τα στις δημοτικές εκλογές στις 6-7 Μάη. Αυτοί που 
στήριξαν την κυβέρνηση Μόντι, την κυβέρνηση των 



τραπεζιτών (αντίστοιχη του Παπαδήμου), καταπο¬ 
ντίστηκαν. Η κεντροδεξιά του Μπερλουσκόνι έχα¬ 
σε το 44,5% των ψήφων της, το κεντροαριστερό Δη¬ 
μοκρατικό Κόμμα το 33% των ψήφων του, η «Λίγκα 
του Βορρά» έχασε το 67%, η κεντροαριστερή «Ιτα¬ 
λία των Αξιών» το 50%. Είναι χαρακτηριστικό πως η 
πτώση όλων είναι μεγαλύτερη στις βιομηχανικές πε¬ 
ριοχές του Βορρά, ενώ το Δημοκρατικό Κόμμα «δια¬ 
σώζεται» από την αύξησή του στην κεντρική και νό¬ 
τια Ιταλία. Δυναμικό αποτέλεσμα είχε το νεοεμφανι- 
ζόμενο κόμμα των «5 Αστέρων» του κωμικού ηθοποι¬ 
ού Μπέπε Γκρίλο, που σε πολλές μεγάλες πόλεις συ¬ 
γκέντρωσε 10-20%. Προμετωπίδα του κόμματος εί¬ 
ναι γενικές προτάσεις για δημοψηφίσματα, εναλλα¬ 
κτική ενέργεια, μείωση απολαβών των πολιτικών, νο¬ 
μοσχέδια στο διαδίκτυο κ.α. Έτσι συνεχίζεται η διά¬ 
λυση του πολιτικού σκηνικού, με καταδίκη των δυ¬ 
νάμεων που στήριξαν την κυβέρνηση Μόντι και την 
παραδοσιακή πια στην Ιταλία εμφάνιση «απολιτίκ» 
σχημάτων, που γεμίζουν το κενό που έχει αφήσει η 
αναξιόπιστη και ανίκανη ιταλική αριστερά (καταδι¬ 
κασμένη μετά τη συμμετοχή της στην κεντροαριστε¬ 
ρή κυβέρνηση Πρόντι). 

Βρετανία 

Από το 2010 που πήρε την κυβέρνηση ο συνασπι¬ 
σμός Συντηρητικών (Τόρις) και Φιλελεύθερων, εφάρ¬ 
μοσε μια σκληρή πολιτική λιτότητας και περιστο¬ 
λής των κοινωνικών δαπανών. Γι’ αυτό το ΔΝΤ επαί¬ 
νεσε ιδιαίτερα την κυβέρνηση Κάμερον. Όμως, στις 
πρόσφατες τοπικές εκλογές το μήνυμα ήταν ηχη¬ 
ρό. Η συμμετοχή έφθασε μόνο στο 32%, αποτυπώ- 
νοντας την τεράστια κοινωνική απαξίωση του αγγλι¬ 
κού πολιτικού συστήματος. Τα αποτελέσματα κατα¬ 
ποντίζουν τον κυβερνητικό συνασπισμό και ξανα¬ 
φέρνουν στην επιφάνεια τους «Εργατικούς», μετά τη 
συντριπτική αποδοκιμασία τους από τα λαϊκά στρώ¬ 
ματα στις εκλογές του 2010. Από τα 181 περιφερεια¬ 
κά συμβούλια σε Αγγλία, Σκοτία, Ουαλία, το Εργα¬ 
τικό Κόμμα κέρδισε τα 75 και 2.158 έδρες (αύξηση 
823 εδρών), οι Συντηρητικοί 42 και 1.005 έδρες (μεί¬ 
ωση 405 εδρών), οι Φιλελεύθεροι Δημοκράτες μόλις 
6, ενώ έχασαν 336 έδρες. Σε εθνικό επίπεδο, οι Εργα¬ 
τικοί πήραν 39% (+3%), οι Τόρις 31% (-4%) και 16% 
οι Φιλελεύθεροι. Ποσοστό 14% συγκέντρωσε σε 
όσες περιοχές συμμετείχε και το εθνικιστικό Βρετα¬ 
νικό Κόμμα Ανεξαρτησίας. Οι Συντηρητικοί κατάφε- 
ραν να κρατήσουν τον μητροπολιτικό δήμο του Λον¬ 
δίνου με 51,8%. 

Οι εκλογικές αναμετρήσεις στην Ευρώ¬ 
πη εκφράζουν την καταδίκη των αντεργατικών- 
«μνημονιακών» πολιτικών, τη βαθιά πολιτική κρί¬ 
ση, τις τάσεις ριζοσπαστικοποίησης που εμφανίζο¬ 
νται. Προμηνύουν τη ραγδαία διάλυση του πολιτι¬ 
κού σκηνικού σε πολλές χώρες, μιας και οι νέοι εντο- 
λοδόχοι (σοσιαλδημοκράτες) δεν θέλουν, ούτε μπο¬ 
ρούν, λόγω της κρίσης, να κάνουν φιλολαϊκή διαχεί¬ 
ριση του συστήματος. Οι εξελίξεις θα είναι ραγδαίες 
και εντυπωσιακές, όμως το κρίσιμο σημείο είναι να 
αναδειχθεί μια νέα επαναστατική αριστερά, ώστε να 
υπάρξει ένα ρεαλιστικό σχέδιο αγώνων και διεξόδου 
από τη βαθιά κρίση της γερασμένης Ευρώπης. 

Α.Φ. 



στον κόσμο... 


ΚΑΝΑΔΑΣ 

Το φοιτητικό κίνημα στο Κεμπέκ και η προσπάθεια 
σκληρής καταστολής του πυροδότησαν μαζικότατες κι¬ 
νητοποιήσεις. Ο αγώνας των φοιτητών ξεκίνησε τον 
Απρίλιο ενάντια στην αύξηση των διδάκτρων κατά 75% 
που ανακοίνωσε η κυβέρνηση Καρέστ, ως πρώτη εφαρ¬ 
μογή του «προϋπολογισμού λιτότητας». Οι φοιτητές κα¬ 
τέλαβαν τις σχολές και σχεδόν κάθε μέρα βγαίνουν στο 
δρόμο: 30 διαδηλώσεις καλέστηκαν και από τις τρεις συ¬ 
νομοσπονδίες τους (η μεγαλύτερη έχει πάνω από 180.000 
μέλη) με όλους σχεδόν τους φοιτητές να συμμετέχουν. 
Για να κάμψει τις μαζικές κινητοποιήσεις των φοιτητών 
και των εργαζομένων που τους συμπαραστέκονται, η κυ¬ 
βέρνηση ψήφισε εκτάκτως το «Διάταγμα 78», που απαγο¬ 
ρεύει, για πρώτη φορά στην ιστορία του Καναδά, τις δια¬ 
δηλώσεις και τις συναθροίσεις. 

Την Τρίτη 22 Μαΐου περίπου 500.000 Καναδοί κατέ¬ 
βηκαν στους δρόμους του Κεμπέκ χτυπώντας κατσαρό¬ 
λες και τηγάνια ενάντια στο «Διάταγμα 78». Την επομένη 
πραγματοποιήθηκαν τρεις διαδηλώσεις στις γειτονιές του 
Μόντρεαλ με 2.000 διαδηλωτές η καθεμία και καθιστική 
διαμαρτυρία στο Κεμπέκ με 176 συλλήψεις. Την Παρα¬ 
σκευή 25/5 έγινε πάλι διαδήλωση στο Κεμπέκ με την ίδια 
περίπου μαζικότητα. Η αστυνομία προχωρά σε καταστο¬ 
λή και μαζικές συλλήψεις (μέχρι σήμερα ξεπερνούν συ¬ 
νολικά τις 2.500), συλλαμβάνοντας ακόμα και ανήλικους 
μαθητές και δικάζοντάς τους με βάση τους τρομονόμους. 
Τίποτα όμως δεν πτοεί τους εργαζόμενους και τους φοι¬ 
τητές που δηλώνουν ότι θα παλέψουν μέχρι τη νίκη. 

ΙΣΠΑΝΙΑ 

Μετά τη μεγαλειώδη Γενική Απεργία της 29ης Μάρτη 
που κατέληξε σε οδομαχίες, η Ισπανία συνεχίζει να κλονί¬ 
ζεται από τις κινητοποιήσεις των εργαζομένων, που αντι¬ 
δρούν στην οικονομική κατάρρευση και στην ανεργία, 
στην προδιαγεγραμμένη έλευση του ΔΝΤ, στο τζογάρι- 
σμα του δημόσιου χρήματος και στις απειλές του υπουρ¬ 
γείου Εσωτερικών με τους διάφορους τρομονόμους. Στις 

22 Μάη, φοιτητές και μαθητές σε πολλές πόλεις κατέλα¬ 
βαν τις σχολές και έστησαν μπλόκα σε αυτοκινητόδρο¬ 
μους, όπου συγκρούστηκαν με την αστυνομία. Στην απο¬ 
γευματινή διαδήλωση στη Βαρκελώνη συγκεντρώθηκαν 
150.000 φοιτητές και εργαζόμενοι. 

Οι μεταλλωρύχοι κατέβηκαν σε 48ωρη απεργία στις 

23 και 24 Μάη για να παρθούν πίσω οι περικοπές και ο 
εκμηδενισμός των κονδυλίων για τα μέτρα ασφαλείας. 
Μπλόκαραν με πύρινα οδοφράγματα διάφορους αυτο¬ 
κινητοδρόμους σε Καστίλλη, Ανδαλουσία, Αραγκόν και 
Αστουρίες και συγκρούστηκαν με τη στρατιωτική αστυ¬ 
νομία. Παρότι η εργασιακή μεταρρύθμιση ψηφίστηκε 
στα γρήγορα, οι εργάτες στα μεταλλεία συνεχίζουν με 
νέα 48ωρη απεργία στις 30-31 Μάη. 

ΚΟΥΡΔΙΣΤΑΝ 

Η κυβέρνηση Ερντογάν συνεχίζει τις προσπάθει¬ 
ες αφανισμού των αγωνιζόμενων Κούρδων, που εμπο¬ 
δίζουν τα σχέδιά της για εισβολή στη Συρία με πρόσχη¬ 
μα την «ειρηνευτική αποστολή» — ενώ και οι Κούρδοι 
της Συρίας μετρούν εκατοντάδες νεκρούς από το καθε¬ 
στώς Ασαντ. Τουρκικά αεροπλάνα βομβάρδισαν επανει¬ 
λημμένα την ορεινή περιοχή Καντίλ όπου, όπως ισχυρί¬ 
ζονται, βρίσκεται η βάση των ανταρτών του ΡΚΚ (Εργα¬ 
τικό Κόμμα Κουρδιστάν). Η αεροπορική και χερσαία επι¬ 
χείρηση με πάνω από 10 χιλιάδες στρατιώτες στην περι¬ 
οχή συνεχίζεται με άγνωστο μέχρι τώρα αριθμό νεκρών, 
ενώ μάσκες αερίου μοιράστηκαν στους τούρκους στρα¬ 
τιώτες. 

Η φασίζουσα τουρκική κυβέρνηση είναι έτοιμη να διε¬ 
ξάγει ακόμα και χημικό πόλεμο για να προστατέψει τα οι¬ 
κονομικά της συμφέροντα απέναντι στο Ισραήλ και στο 
Ιράν και να αρπάξει ό,τι μπορεί από τη Συρία, την ίδια 
στιγμή που υποκριτικά υποστηρίζει τους Παλαιστίνιους 
και διαλαλεί ότι με την εισβολή της στη Συρία θα σώσει 
το λαό της από τη δολοφονική μανία του Ασαντ. 

Ατυπη Σύνοδος ΕΕ 

«Καμία χαλάρωση» σε ύφεση και Μνημόνια 


Η άτυπη σύνοδος κορυφής 
της ΕΕ στις 23 Μάη μοιά¬ 
ζει να έγινε μ’ έναν και μο¬ 
ναδικό στόχο: ν’ αναχαιτί¬ 
σει, όσο αυτό είναι δυνατόν, τις συνέπει¬ 
ες από τον εκλογικό σεισμό της 6 ης Μάη 
στην Ελλάδα. Πράγματι, δεν είναι τυχαίο 
ότι ο πρόεδρος της ΕΕ Χέρμαν Βαν Ρο- 
μπάι, από τους ενορχηστρωτές των εκβι¬ 
ασμών και απειλών ενάντια στον ελληνι¬ 
κό λαό για να σκύψει το κεφάλι στο ζυγό 
των Μνημονίων και των πολιτικών τους 
υπηρετών, ανακοίνωσε την έκτακτη σύ¬ 
γκληση της συνόδου στις 8/5, δύο μόλις 
μέρες μετά τη μαζική καταδική των αστι¬ 
κών δυνάμεων και των μνημονιακών πο¬ 
λιτικών στις ελληνικές κάλπες. 

Η ατζέντα ήταν σκόπιμα διαμορφω¬ 
μένη ώστε να συντηρείται μια φλυαρία 
για την υποτιθέμενη «ανάπτυξη» και την 
«αντιμετώπιση της ανεργίας», δημιουρ¬ 
γώντας ένα προπέτασμα ψεύτικων ελπί¬ 
δων ότι το αντιμνημονιακό μήνυμα των 
ελληνικών εκλογών εισακούγεται από 
τους ηγέτες της ΕΕ. Ξεχωριστή θέση σ’ 
αυτή την προσπάθεια είχε η καλλιέργεια 
εντυπώσεων για ενδεχόμενη σύγκρουση 
του «προοδευτικού» Ολάντ με την «συ¬ 
ντηρητική» Μέρκελ. Σ’ αυτό το πλαίσιο 
εντάσσεται και το ξαναζέσταμα των λε¬ 
γάμενων ευρωομολόγων, ως δήθεν ανα¬ 
πτυξιακό και κοινωνικό αντίβαρο στο 
νέο σύμφωνο δημοσιονομικής σταθερό¬ 
τητας. Ταυτόχρονα, βέβαια, γινόταν κα¬ 
θαρό ότι δεν μπορεί να υπάρχει η παρα¬ 
μικρή παρέκκλιση από την στρατηγι¬ 
κή της δημοσιονομικής εξυγίανσης - δη¬ 
λαδή από το άγριο φόρτωμα της κρίσης 
στους εργαζόμενους και τα φτωχά λαϊκά 
στρώματα. 

Η σύνοδος αποφάσισε ότι θα συγκε¬ 
ντρωθούν κεφάλαια για την αναβάθμι¬ 


ση των υποδομών μέσω των λεγάμενων 
ομολόγων ανάπτυξης ή έργων, πράγμα 
που η δανέζικη προεδρία χαρακτήρισε ως 
ορόσημο. Η πραγματικότητα όμως είναι 
καταθλιπτική. Το σχέδιο (είχε προταθεί 
για πρώτη φορά το 2010) προβλέπει μό¬ 
λις 230 εκ. ευρώ από τον προϋπολογισμό 
της ΕΕ ως το 2013, για να διατεθούν για 
την «αντιστάθμιση κινδύνου» από δά¬ 
νεια της Ευρωπαϊκή Τράπεζα Επενδύσε¬ 
ων (ΕΤΕΠ). Πρόκειται κυριολεκτικά για 
ψίχουλα. 

Ο επίτροπος Όλι Ρεν επεσήμανε ότι 
με το σχέδιο θα μπορούσαν να «μοχλευ¬ 
τούν» έως και 4,6 δις ευρώ ιδιωτικών 
επενδύσεων. Τι σημαίνουν αυτά τα κορα¬ 
κίστικα; Ότι με βάση τα 230 εκ. ευρώ ως 
«εγγύηση», θα μπορούσαν να εκδοθούν 
δάνεια υπερπολλαπλάσιου μεγέθους. 
Τα επιτελεία της ΕΕ θέλουν να ελπίζουν 
-μάλλον να δείχνουν ότι ελπίζουν- σε 
«ανάπτυξη» μέσα από νέες φούσκες χρέ¬ 
ους, αυτές που ήδη απειλούν να τους κα¬ 
ταπιούν. Αλλά κι αυτά τα 4,6 δις ευρώ 
δεν αντιπροσωπεύουν παρά ένα αστείο 
ποσό, μικρότερο κι από το Χ Α του ελλη¬ 
νικού ΕΣΠΑ! 

Για άλλα δύο θέματα, η σύνοδος δεν 
κατέληξε σε τίποτα συγκεκριμένο. Δη¬ 
λαδή για την κεφαλαιακή ενίσχυση της 
ΕΤΕΠ και για την ανακατεύθυνση δι¬ 
αρθρωτικών πόρων (αξιοποίηση 82 δις 
ευρώ της περιόδου 2007-2013 που λι¬ 
μνάζουν). 

Τα ευρωομόλογα, το πολυδιαφημι¬ 
σμένο «εργαλείο» του Ολάντ, βρίσκουν 
την κάθετη αντίθεση της Γερμανίας και 
των στενών συμμάχων της (π.χ. Ολλαν¬ 
δία, Φινλανδία), που ξέρουν ότι θα κλη¬ 
θούν να τα χρηματοδοτήσουν/εγγυη- 
θούν. Μ’ αυτή την έννοια, τέτοιου είδους 
λύσεις πρέπει να θεωρούνται ουσιαστι¬ 


κά ανέφικτες, τουλάχιστον με τον σημε¬ 
ρινό συσχετισμό δυνάμεων, που δεν απο- 
τυπώνει μόνο την ηγεμονία της Γερμα¬ 
νίας αλλά και των πιο αρπακτικών μερί¬ 
δων του κεφαλαίου, αυτών του χρημα¬ 
τοπιστωτικού τομέα. Αυτό το ξέρει πολύ 
καλά και ο Ολάντ, που αφενός μεν δεν 
έχει καμία διάθεση να συγκρουστεί με τη 
Γερμανία -γι’ αυτό και μόνο γενικόλο- 
γα αναφέρεται στα ευρωομόλογα- αφε¬ 
τέρου ξέρει ότι όχι μόνο δεν περισσεύ¬ 
ουν χρήματα για «ανάπτυξη», αλλά πως 
ο ίδιος πρέπει να σώσει το γαλλικό τρα¬ 
πεζικό σύστημα, ίσως το πιο χρεοκοπη¬ 
μένο στην Ευρώπη. Πράγμα που βέβαια 
θα χρειαστεί μέτρα ισοδύναμα με πολ¬ 
λά ελληνικά Μνημόνια. Γι’ αυτό, άλλω¬ 
στε, σχεδόν με το καλή μέρα της εκλογής 
του, έκανε πέρα τις υποσχέσεις για «ανα¬ 
προσαρμογή» του νέου δημοσιονομικού 
συμφώνου σταθερότητας. 

Όμως, ο πιο κρίσιμος παράγοντας, 
που μ’ αυτόν καλούνται ν’ αναμετρηθούν 
τα επιτελεία της ΕΕ, δεν είναι οικονομι¬ 
κός αλλά πολιτικός: η άνοδος της τα¬ 
ξικής πάλης που σταδιακά εξαπλώνε¬ 
ται σ’ όλη την Ευρώπη. Από οικονομι¬ 
κή άποψη, το αδιέξοδο της Ευρωζώνης 
και της ΕΕ είναι απόλυτο. Ένας νέος κύ¬ 
κλος ύφεσης χτυπάει τις χώρες της Ευ¬ 
ρωζώνης, που βέβαια θα είναι ακόμα χει¬ 
ρότερος στη βάση των πολιτικών της 
«δημοσιονομικής προσαρμογής». Λεφτά 
«δεν υπάρχουν» για να χρηματοδοτή¬ 
σουν οποιαδήποτε ανάπτυξη - το να πι¬ 
στεύει κανείς ότι στις σημερινές συνθή¬ 
κες το μεγάλο κεφάλαιο και οι πολυεθνι¬ 
κές στην Ευρώπη θα δέχονταν να πλη¬ 
ρώσουν, έστω και στο ελάχιστο, για μια 
πιο ήπια διαχείριση της κρίσης, είναι ολέ¬ 
θρια αυταπάτη. Κάτι τέτοιο θα σήμαινε 
ότι αφήνονται να καταποντιστούν στον 


ανταγωνισμό με τις ΗΠΑ και τις «ανα- 
δυόμενες» οικονομίες - πράγμα που δεν 
πρόκειται βέβαια να κάνουν. 

Γι’ αυτό, η «δημοσιονομική προσαρ¬ 
μογή», όπως κομψά ονομάζουν τον ανε¬ 
λέητο κοινωνικό και ταξικό πόλεμο που 
έχουν εξαπολύσει, η οικονομική και πο¬ 
λιτική «κινεζοποίηση» των εργαζομέ¬ 
νων και των φτωχών λαϊκών στρωμά¬ 
των, δεν είναι κάτι παροδικό αλλά ο δι¬ 
κός τους μονόδρομος. Η επιμονή τους, 
«ακατανόητη» σε μια πρώτη ματιά, σ’ 
αυτή την καταστροφική πολιτική, που 
βαθαίνει και αγριεύει την ύφεση και οξύ¬ 
νει τις κοινωνικές/πολιτικές εντάσεις στο 
έπακρο, μόνο έτσι εξηγείται. Αυτό σημαί¬ 
νουν και οι αποφάσεις της άτυπης συνό¬ 
δου του Μάη για «καμία χαλάρωση» στις 
μνημονιακές πολιτικές. Γι’ αυτό και μετά 
τη σύνοδο οι ηγέτες της ΕΕ, μαζί βέβαια 
και ο νεοφερμένος Ολάντ, επανέλαβαν 
τις γνωστές χυδαιότητες για «δεσμεύ¬ 
σεις της Ελλάδας που πρέπει να τηρη¬ 
θούν», συνοδεύοντάς τις με εκβιαστικές 
«φήμες» για σενάρια προετοιμασίας της 
Ευρωζώνης για ενδεχόμενη έξοδο της 
Ελλάδας. Στο ίδιο κλίμα θα κινηθεί χω¬ 
ρίς αμφιβολία και η προγραμματισμένη 
σύνοδος κορυφής του Ιουνίου (κάποιες 
αποφάσεις έχουν αναβληθεί για τότε, 
ώστε να έχει ξεκαθαρίσει το τοπίο του 
σχηματισμού κυβέρνησης στην Ελλάδα). 

Ήδη αυτή η πορεία, που οδηγεί μα¬ 
θηματικά στο ιστορικό πισωγύρισμα της 
ευρωπαϊκής εργατικής τάξης στον 19° αι¬ 
ώνα και σε στυγνά αυταρχικά καθεστώ¬ 
τα, κοντράρεται με την άνοδο των αγώ¬ 
νων σ’ όλη την Ευρώπη. Η σύγκρου¬ 
ση θα είναι τιτάνια και θα καθορίσει το 
μέλλον για πολλές δεκαετίες - ας προ¬ 
ετοιμαστούμε κατάλληλα και έγκαιρα, 
για να βγούμε νικητές. 


Γαλλία: Μετά τις εκλογές, έρχονται επιθέσεις 


πως αναμενόταν, ο υποψήφι- 
I 1 ος του Σοσιαλιστικού Κόμματος 
Φρανσουά Ολάντ επικράτησε — 
αν και αρκετά πιο δύσκολα απ’ ό,τι προ- 
βλεπόταν— του δεξιού αντιπάλου του και 
πρώην προέδρου της Γαλλίας Νικολά Σαρ- 
κοζί. Η αμέσως επόμενη περίοδος θα δείξει 
στους γάλλους εργαζόμενους ότι δεν έχουν 
να περιμένουν τίποτα απ’ αυτόν τον «σοσι¬ 
αλιστή» διαχειριστή της κρίσης και υποψή¬ 
φιο δήμιό τους, που ανήλθε στην εξουσία μ’ 
ένα σωρό ψεύτικες φιλολαϊκές υποσχέσεις 
(ωστόσο ιδιαίτερα ασαφείς - κι αυτό είναι 
χαρακτηριστικό για το τι θα επακολουθή¬ 
σει) και εκμεταλλευόμενος την οργή της 
γαλλικής κοινωνίας ενάντια στον Σαρκοζί. 

Αν και είναι φανερό ότι μεγάλο κομμάτι 
της γαλλικής κοινωνίας ψήφισε με βασικό 
κριτήριο το διώξιμο του Σαρκοζί, ένα επί¬ 
σης μεγάλο κομμάτι δεν φαίνεται να τρέ¬ 
φει καμία αυταπάτη για τον Ολάντ. Η απο¬ 
χή στον δεύτερο και καθοριστικό γύρο των 
προεδρικών εκλογών άγγιξε το 20%, με 
πάνω από 9 εκ. ψηφοφόρους να απέχουν, 
σε σύνολο 46 εκ. εγγεγραμμένων. Η λευ¬ 
κή και άκυρη ψήφος ξεπέρασε τα 2 εκατομ¬ 
μύρια (5,8%). Ο Ολάντ έλαβε 18 εκατ. ψή¬ 
φους (51,6%) έναντι 16.860.000 του Σαρ¬ 
κοζί (48,3%). Η νίκη του Ολάντ ανοίγει το 
δρόμο για την επικράτηση των σοσιαλι¬ 
στών στις βουλευτικές εκλογές που θα δι- 
εξαχθούν στις 10 και 17 Ιουνίου. 


Η αναθεώρηση του νέου ευρωπαϊ¬ 
κού συμφώνου σταθερότητας αποτέλεσε 
έναν από τους βασικούς άξονες της προε¬ 
κλογικής καμπάνιας του Ολάντ. Στα προ¬ 
ηγούμενα φύλλα της ΕΠ σημειώναμε ότι 
το σύμφωνο αυτό, το οποίο η ΕΕ επιθυ¬ 
μεί να αποκτήσει συνταγματική ισχύ σε 
κάθε χώρα, αποτελεί μια δικτατορία των 
αγορών πάνω στις κοινωνίες και μια κή¬ 
ρυξη πολέμου στους ευρωπαίους εργαζό¬ 
μενους με στόχο την οικονομική και πο¬ 
λιτική «κινεζοποίησή» τους. Το σύμφω¬ 
νο αυτό αποτελεί παράλληλα την κεντρι¬ 
κή επιλογή της ευρωπαϊκής αστικής τά¬ 
ξης για την αντιμετώπιση της οικονομικής 
κρίσης, που απειλεί να διαλύσει την ΕΕ και 
το ευρώ να καταστήσει τα ευρωπαϊκά κε¬ 
φάλαια ανήμπορα στο διεθνή ανταγωνι¬ 
σμό με τις ΗΠΑ και τις αναδυόμενες οι¬ 
κονομίες (Κίνα κλπ.). Γι’ αυτόν ακριβώς το 
λόγο, ο Ολάντ, ο οποίος σε όλη του την 
πολιτική καριέρα υπήρξε πιστός υπηρέτης 
των νεοφιλελεύθερων πολιτικών και των 
αγορών, δεν πρόκειται στην πράξη να επι¬ 
διώξει με σθένος καμία «φιλολαϊκή» ανα¬ 
θεώρηση του συμφώνου. Ακόμη όμως κι 
αν ήθελε να το κάνει, ο έλεγχος και οι πι¬ 
έσεις που ασκούν τα χρηματιστικά κεφά¬ 
λαια και οι οίκοι αξιολόγησης στην Ευρώ¬ 
πη είναι τόσο ισχυρές, ώστε όποιος επίδο¬ 
ξος τέτοιος «μεταρρυθμιστής» θα εγκα¬ 
λούνταν γρήγορα στην τάξη. 


Στις συναντήσεις που είχε με τον πρόε¬ 
δρο της ΕΕ Χέρμαν Βαν Ρομπάι και με τον 
πρόεδρο του Γιούρογκρουπ Ζαν Κλοντ Γι- 
ούνκερ, αλλά και στη σύνοδο της ΕΕ στις 
23 Μαΐου με την καγκελάριο Μέρκελ, ο 
Ολάντ επανέλαβε μεν τις προθέσεις του 
για την αναθεώρηση του συμφώνου, το ευ¬ 
ρωομόλογο, τη μεγαλύτερη συμμετοχή της 
ΕΚΤ στην προστασία των χωρών ευρωζώ¬ 
νης κλπ., όμως την ίδια στιγμή αναγνωρί¬ 
ζει την προτεραιότητα που πρέπει να πάρει 
ο περιορισμός των ελλειμμάτων - με άλλα 
λόγια, ετοιμάζεται αμέσως μετά τις βουλευ¬ 
τικές εκλογές για μεγάλες «σοσιαλιστικές» 
επιθέσεις ενάντια στους γάλλους εργαζό¬ 
μενους. Εξάλλου η Γαλλία βυθίζεται μέρα 
με τη μέρα στην στασιμότητα και την κρί¬ 
ση: το ΑΕΠ της παρουσιάζει στασιμότη¬ 
τα, οι τάσεις ελαφριάς ανάκαμψης της βι¬ 
ομηχανίας έχουν εξαφανιστεί και η επίση¬ 
μη ανεργία στη Γαλλία έχει φτάσει το 10%, 
ενώ το έλλειμμα αναμένεται να κυμανθεί 
στο 4,2% του ΑΕΠ. 

Συνεπώς, οι γάλλοι εργαζόμενοι και νε¬ 
ολαίοι δεν έχουν τίποτε να περιμένουν από 
τον Ολάντ. Αντίθετα, θα πρέπει να οργα¬ 
νώσουν τις αντιστάσεις τους και να ανα¬ 
πτύξουν αγώνες ενάντια στις επιθέσεις που 
σύντομα θα ξεκινήσουν. Ένα ελπιδοφόρο 
χαρακτηριστικό της προεκλογικής περιό¬ 
δου είναι ότι πράγματι σημαδεύτηκε από το 
ξέσπασμα πολλών εργατικών αγώνων (κυ¬ 


ρίως ενάντια σε απολύσεις και κλεισίματα 
εργοστασίων), παρά την παράδοση των κι¬ 
νηματικά «ήρεμων» προεκλογικών περιό¬ 
δων που είχε για πολλά χρόνια επιβάλλει 
η γραφειοκρατία των Σοσιαλιστών και των 
ρεφορμιστών του ΚΚ Γαλλίας, στρέφοντας 
τις ελπίδες των εργαζόμενων σε μια απο¬ 
κλειστικά κοινοβουλευτική πρακτική και 
εναλλαγή. 

Δεν έχουν όμως τίποτα να περιμένουν 
και από το Κόμμα της Αριστερός του πρώ¬ 
ην σοσιαλιστή Μελανσόν, το οποίο επί¬ 
σης υπόσχεται μια φιλολαϊκή διαχείριση 
της οικονομικής κρίσης - η κλασική αλλά 
και ολέθρια (λόγω του βάθος της κρίσης 
και της επίθεσης της αστικής τάξης) αυτα¬ 
πάτη που σπέρνουν αυτά τα νέα ρεφορμι¬ 
στικά ρεύματα. Η μόνη λύση για να προα¬ 
σπίσουν οι γάλλοι εργαζόμενοι τις δουλειές 
και το βιοτικό τους επίπεδο είναι να προ¬ 
χωρήσουν μαζί με τους ανέργους, τους νέ¬ 
ους και τα φτωχά λαϊκά στρώματα σε μα¬ 
χητικούς, αυτο-οργανωμένους αγώνες, που 
θα συγκρούονται με το ίδιο το σύστημα του 
κέρδους, της αγοράς, της ατομικής ιδιοκτη¬ 
σίας και του ανταγωνισμού. Πρέπει να οι¬ 
κοδομήσουν παράλληλα εκείνες τις επανα¬ 
στατικές οργανώσεις, που θα τους βοηθή¬ 
σουν να συγκρουστούν με την γαλλική και 
ευρωπαϊκή αστική τάξη και το αστικό κρά¬ 
τος που την προστατεύει. 

ΔΙΕΘΝΗ 

Ανοιχτή επιστολή για την απελευθέρωση του Μπάρπα Ζην Χουνζήι 

Υπογεγραμμένη από τους Ταρίκ Άλι, Νόαμ Τσόμσκι, Φαρούκ Ταρίκ κ.α. 


Ε δώ και 8 μήνες ο Μπάμπα Ζαν 
Χουνζάι και τέσσερις ακόμα ακτι- 
βιστές λιώνουν σε διάφορες φυ¬ 
λακές του Γκιλγκίτ. Σε αυτό το δι¬ 
άστημα, δύο φορές έχει μετακινηθεί για να 
βασανιστεί από στρατιωτικούς και πολιτι¬ 
κούς πράκτορες. Στον ίδιο και τους συνα¬ 
δέλφους του έχουν απαγγελθεί κατηγορί¬ 
ες από την Αντιτρομοκρατική Υπηρεσία του 
Πακιστάν. Ο Μπάμπα Ζαν Χουνζάι, ωστό¬ 
σο, δεν είναι τρομοκράτης. Είναι ένας ευ¬ 
υπόληπτος πολιτικός ακτιβιστής του Γκιλ- 
γκίτ-Μπαλτιστάν (ο ορεινός βορράς του 
Πακιστάν). Κρατείται εξαιτίας της δράσης 
του για την υποστήριξη των καταπιεσμέ¬ 
νων της περιοχής και πρέπει να απελευθε¬ 
ρωθεί άμεσα. 

Τον Ιανουάριο του 2010 κατέρρευσε 
ένα βουνό μέσα στον ποταμό Χούνζα δημι¬ 
ουργώντας αυτό που τώρα ονομάζεται λί¬ 
μνη Αταμπάτ και βυθίζοντας χωριά το ένα 
μετά το άλλο. Συνολικά, 1.000 χωριά μετα¬ 
τοπίστηκαν και πάνω από 25.000 αποκόπη¬ 
καν από την υπόλοιπη χώρα (η λίμνη κατέ¬ 
στρεψε το μοναδικό δρόμο που συνέδεε την 
περιοχή με το υπόλοιπο Πακιστάν). Η δρα¬ 
ματική κατάσταση των κατοίκων του Γκιλ- 
γκίτ-Μπαλτιστάν αγνοήθηκε. Ο Μπάμπα 
Ζαν Χουνζάι, ακτιβιστής του Εργατικού 


Κόμματος του Πακιστάν, περιόδευσε στη 
χώρα προκειμένου να πιέσει την κυβέρνη¬ 
ση να αποστραγγίσει τη λίμνη και να δημι¬ 
ουργήσει υποδομές για τη μετακίνηση των 
πληγέντων. Η κυβέρνηση του Λαϊκού Κόμ¬ 
ματος του Πακιστάν έδρασε καθυστερημέ¬ 
να. Η λίμνη αποτελεί τώρα πια μόνιμο χα¬ 
ρακτηριστικό της περιοχής. Για να κατευνά¬ 
σει τις διαμαρτυρίες η κυβέρνηση υποσχέ- 
θηκε αποζημιώσεις. 

Για κάποιους αυτές οι αποζημιώσεις δεν 
έφτασαν ποτέ. Η επίσημη λίστα των δικαι¬ 
ούχων περιλάμβανε 457 οικογένειες. Πάνω 
από εκατό, όμως, δεν έλαβαν την αποζημί¬ 
ωση, που εικάζεται ότι πήγε σε οικογένει¬ 
ες προσκείμενες στο Λαϊκό Κόμμα. Στις 
11 Αυγούστου, πραγματοποιήθηκε μια δια¬ 
μαρτυρία 200 περίπου ανθρώπων για τα δι¬ 
καιώματα των οικογενειών που δεν έλαβαν 
τις αποζημιώσεις τους, την ώρα που ο επι¬ 
κεφαλής του υπουργικού συμβουλίου του 
Γκιλγκίτ-Μπαλτιστάν, Μεχντί Σαχ, επισκε¬ 
πτόταν την πόλη Αλιαμπάντ. Η αστυνομία, 
έχοντας οδηγίες να απομακρύνει με κάθε 
μέσο τους διαδηλωτές, χρησιμοποίησε πρώ¬ 
τα κλομπ, μετά χημικά και τέλος άνοιξε πυρ 
με αληθινά πυρά. Πρώτο τους θύμα ήταν ο 
Αλφάζ Μπέιγκ, ένας 22χρονος φοιτητής. 
Όταν ο πατέρας του προσπάθησε να τραβή¬ 


ξει το σώμα του νεκρού γιου του, δολοφο¬ 
νήθηκε και αυτός. Ακολούθησε έκρηξη του 
κόσμου στην κοιλάδα και το αστυνομικό 
τμήμα πυρπολήθηκε από τους διαδηλωτές. 

Ο Μπάμπα Ζαν Χουνζάι έφτασε 6 ώρες 
αργότερα. Οργάνωσε τους διαδηλωτές, 
απέσπασαν την υπόσχεση έρευνας και αυ¬ 
στηρής τιμωρίας των υπεύθυνων αστυνομι¬ 
κών και περίμεναν τις ενέργειες της κυβέρ¬ 
νησης. 

Αυτές ήρθαν μια εβδομάδα μετά, με την 
έκδοση ενταλμάτων σύλληψης για πολλούς 
διαδηλωτές, ανάμεσά τους και του Μπάμπα 
Ζαν. Ενώ, όμως, οι περισσότεροι από τους 
συλληφθέντες αφέθηκαν ελεύθεροι με εγ¬ 
γύηση, ο Μπάμπα Ζαν και 4 ακόμα ακτιβι- 
στές παραμένουν στη φυλακή. Δυο φορές 
μετακινήθηκαν από τη φυλακή για να βασα¬ 
νιστούν. Στις 12 Σεπτεμβρίου 2011, ο Μπά¬ 
μπα Ζαν ξυλοκοπήθηκε άγρια και τα πόδια 
του συνθλίφτηκαν, ενώ ένας άλλος ακτιβι- 
στής (ο Ιφτικχάρ) δέχτηκε καυτό κερί στα 
γεννητικά του όργανα. Στις 28 Απριλίου 
2012, και πάλι, η αστυνομία και οι Καη§6Γδ 
του Πακιστάν (μια παραστρατιωτική οργά¬ 
νωση) όρμησαν στο κελί του, τον χτύπησαν 
βάναυσα, στη συνέχεια τον μετέφεραν σε 
κάποιο άγνωστο μέρος και για να τον ταπει¬ 
νώσουν του ξύρισαν το κεφάλι. Του έχουν 


σπάσει τα δάχτυλα και του αρνούνται ια¬ 
τρική περίθαλψη. Επιπλέον, έχει μεταφερθεί 
στη φυλακή Ζουλφικαραμπάντ, στο Γκιλ¬ 
γκίτ, σε κελί με άγριους εγκληματίες, όπου 
έχουμε κάθε λόγο να πιστεύουμε ότι μπορεί 
να σκοτωθεί «κατά λάθος». 

Στο μεταξύ, διενεργήθηκε ένορκη ανά¬ 
κριση για τη δολοφονία του Αφζάρ Μπέιγκ 
και του πατέρα του. Το πόρισμα δεν δημοσι¬ 
οποιήθηκε, αλλά οι δημοσιογράφοι που το 
είδαν λένε ότι ρίχνει τις ευθύνες για το περι¬ 
στατικό στην αστυνομία και τις τοπικές αρ- 

χές· 

Οι κάτωθι υπογράφοντες καλούμε την 
κυβέρνηση του Πακιστάν να δημοσιεύσει 
το πόρισμα της ένορκης ανάκρισης για τη 
δολοφονία των Αφζάρ και Σερ Ουλάχ Μπέ¬ 
ιγκ. Καλούμε την κυβέρνηση του Πακιστάν 
να αντιμετωπίσει τον Μπάμπα Ζαν και τους 
άλλους ακτιβιστές ως πολιτικούς κρατού¬ 
μενους και να τους τοποθετήσει σε ξεχωρι¬ 
στά κελιά από τους άλλους κρατούμενους. 
Επιπλέον, ζητάμε από την κυβέρνηση του 
Πακιστάν να αποσύρει τις κατηγορίες που 
κατασκεύασε ενάντια στον Μπάμπα Ζαν 
και τους υπόλοιπους ακτιβιστές. Απαιτού¬ 
με, επίσης, να αποζημιωθούν οι οικογένει¬ 
ες που πλήγηκαν από την κατολίσθηση στο 
Αταμπάντ. 


Αίγυπτος: Προεδρικές εκλογές χωρίς νικητή 



Δ εκαπέντε μήνες μετά την 
εξέγερση του αιγυπτιακού 
λαού και τέσσερις μετά 
τις πρώτες ελεύθερες βουλευτικές 
εκλογές τα τελευταία 50 χρόνια, 
πραγματοποιήθηκαν στην Αίγυπτο 
οι πρώτες πολυκομματικές προε¬ 
δρικές εκλογές, με 43,2% συμμε¬ 
τοχή και 13 υποψήφιους, κανένας 
από τους οποίους δεν συγκέντρω¬ 
σε την απόλυτη πλειοψηφία. Στις 
επαναληπτικές εκλογές, που θα δι- 
εξαχθούν στις 16-17 Ιουνίου, θα 
αναμετρηθούν ο Μοχάμεντ Μόρ- 
σι των Αδελφών Μουσουλμάνων, 
που συγκέντρωσε το 25,3% των 
ψήφων και ο Αχμέντ Σαφίκ, τελευ¬ 
ταίος πρωθυπουργός του Μουμπά- 
ρακ και εκλεκτός του στρατού, με 
23,74%. Τα αποτελέσματα, ωστό¬ 
σο, εκφράζουν πολλές ανατροπές 
στο πολιτικό σκηνικό, συγκρινόμε- 
να με τα αποτελέσματα των βου¬ 
λευτικών εκλογών, και αποκαλύ¬ 
πτουν τόσο τις προσπάθειες του 
παλιού καθεστώτος να επιβληθεί, 
όσο και τις διεργασίες της αραβικής 
άνοιξης που συνεχίζονται, αποδυ¬ 
ναμώνοντας την επιρροή της Μου¬ 
σουλμανικής Αδελφότητας και των 
φονταμενταλιστών. 


Μείωση της επιρροής των 
Αδελφών Μουσουλμάνων 

Αν και πρώτος σε ψήφους, ο 
υποψήφιος των Αδελφών Μου¬ 
σουλμάνων Μόρσι συγκέντρωσε 
λίγο περισσότερους από τους μι- 
σούς ψήφους σε σχέση με αυτούς 
που είχαν πάρει μόλις τον Ιανουά¬ 
ριο (47%). Ο Μόρσι προσπάθησε 
να εμφανιστεί ως ο γνήσιος ισλα- 
μιστής υποψήφιος, ώστε να προ- 
σελκύσει και τα πιο φονταμεντα- 
λιστικά στοιχεία (π.χ. σαλαφιστές). 
Προσπάθησε ακόμα να εμφανιστεί 
ως εκπρόσωπος της κύριας αντι¬ 
πολίτευσης στο στρατιωτικό κατε¬ 
στημένο, που έχει ουσιαστικά σφε¬ 
τεριστεί την εξουσία από την ανα¬ 
τροπή του Μουμπάρακ και μετά, 
αρνούμενο να την παραδώσει πριν 
διασφαλίσει τον έλεγχό της και τα 
δικά του προνόμια. Αυτή η συντα¬ 
γή πέτυχε στις βουλευτικές εκλο¬ 
γές του Δεκέμβρη - Γενάρη, κα¬ 
θώς οι Αδελφοί Μουσουλμάνοι, 
σε αγαστή συνεργασία με τα κα¬ 
θεστώτα τόσο του Σαντάτ όσο και 
του Μουμπάρακ, είχαν καταφέ¬ 
ρει να παρουσιάζονται ως η μόνη 
αντιπολίτευση. Είναι όμως προφα¬ 


νές ότι δεν κατάφερε να πείσει αυτή 
τη φορά, καθώς στους τέσσερις μή¬ 
νες που βρίσκονται στην εξουσία οι 
Αδελφοί Μουσουλμάνοι δεν έχουν 
καταφέρει στο ελάχιστο να ανακό¬ 
ψουν την τρομοκρατική δράση των 
στρατιωτικών και παραστρατιω- 
τικών οργανώσεων, που χτυπούν, 
εξαφανίζουν και δολοφονούν. Δεν 
έχουν καταφέρει να περιορίσουν 
ούτε τον ασφυκτικό πολιτικό έλεγ¬ 
χο που ασκεί η στρατιωτική ηγεσία 
(π.χ. δεν αποδέχτηκε την πολιτική 
κυβέρνηση που διόρισε η δημοκρα¬ 
τικά εκλεγμένη βουλή), ενώ, από 
την άλλη, δεν υπάρχει κανένα ση¬ 
μάδι βελτίωσης του βιοτικού επιπέ¬ 
δου, των εργασιακών δικαιωμάτων 
και της καθημερινής ζωής των Αι¬ 
γυπτίων - αντίθετα ο πληθωρισμός 
τρέχει με 12%, η ανεργία έχει φτά¬ 
σει στο 13%, τα επιτόκια δανεισμού 
βρίσκονται στο 17% κλπ. 

Σημαντικό ποσοστό (17,93%) 
συγκέντρωσε ένας ακόμα ισλα- 
μιστής υποψήφιος, ο Αμπντέλ 
Αμπούλ Φοτούχ, πρώην ηγετι¬ 
κό στέλεχος των Αδελφών Μου¬ 
σουλμάνων, που κατέβηκε ως ανε¬ 
ξάρτητος, διαφοροποιούμενος από 
τη γραμμή τους, και, αντίθετα από 
ό,τι θα περίμενε κανείς, στηρίχτη¬ 
κε από τους σαλαφιστές μουσουλ¬ 
μάνους. Η περίπτωσή του, ωστό¬ 
σο, παρουσιάζει ορισμένα πολύ εν¬ 
διαφέροντα χαρακτηριστικά κα¬ 
θώς, αντίθετα από την υπόλοιπη 
ηγεσία των Αδελφών Μουσουλμά¬ 
νων, που κράτησε σαφείς αποστά¬ 
σεις από το κίνημα, ο Φοτούχ κα¬ 
τέβηκε από νωρίς στην πλατεία Τα- 
χρίρ και, προσαρμοζόμενος στη ρι- 
ζοσπαστικοποίηση του κόσμου και 
κυρίως της νεολαίας, εξέφρασε 
μια πιο φιλελεύθερη, δημοκρατι¬ 
κή και ανεκτική εκδοχή του Ισλάμ. 


Σε αυτό οφείλει μεγάλο μέρος των 
ψήφων που πήρε. Έτσι, αν και κά- 
λεσε όσους τον ψήφισαν να στηρί¬ 
ξουν τον Μόρσι στο δεύτερο γύρο, 
δεν μπορεί κανείς να «προσθέσει» 
εύκολα τις ψήφους του σε εκείνες 
του Μόρσι. 

Το παλιό καθεστώς 

ανασυγκροτείται, 

οι πλατείες αντεπιτίθενται 

Το σημαντικό ποσοστό του Αχ¬ 
μέντ Σαφίκ, εκπροσώπου της στρα¬ 
τιωτικής χούντας, του παλιού πο¬ 
λιτικού κατεστημένου και φυσικά 
των ιμπεριαλιστών, είναι αποτέλε¬ 
σμα συντονισμένων μεθοδεύσεων. 
Όλοι οι παλιοί μηχανισμοί (πελα¬ 
τειακές σχέσεις, συμφωνίες με φα¬ 
τρίες, εξαγορά ψήφων κλπ.) μπή¬ 
καν σε λειτουργία, γι’ αυτό και η 
μεγάλη πλειονότητα των ψήφων 
του προήλθε από τις αγροτικές πε¬ 
ριοχές, που βρίσκονται μακριά από 
τα κέντρα της εξέγερσης και όπου 
μπορούν ακόμα τέτοιες μεθοδεύ¬ 
σεις να χρησιμοποιηθούν. Από την 
άλλη, εφαρμόστηκε κατά κόρον η 
παλιά μέθοδος της τρομοκράτησης 
και του εκφοβισμού, που είχε ιδιαί¬ 
τερη επιτυχία στο παρελθόν. 

Αν και όλη αυτή η ενορχήστρω¬ 
ση δείχνει τις συστηματικές προ¬ 
σπάθειες που καταβάλλει το στρα¬ 
τιωτικό και πολιτικό κατεστημέ¬ 
νο για να ανακτήσει τον έλεγχο 
της κατάστασης και να επιβάλει 
την κυριαρχία του, δεν είναι καθό¬ 
λου δεδομένο ότι θα τα καταφέρει. 
Υπάρχει από τη μια το 21,6% του 
αριστερού νασερικού Χαμντίν Σα- 
μπάχι, σκληρού επικριτή των ιμπε¬ 
ριαλιστών και του Ισραήλ και εκ¬ 
φραστή των κοινωνικών κινημά¬ 
των. Οι ψήφοι του προήλθαν κατά 
βάση από τα αστικά κέντρα προ¬ 


πύργια της επανάστασης, εκφρά¬ 
ζοντας ένα μεγάλο κομμάτι του κό¬ 
σμου που ριζοσπαστικοποιήθηκε 
και πολιτικοποιήθηκε στις πλατεί¬ 
ες και συνεχίζει να παλεύει ακού¬ 
ραστα για τη δημοκρατία και για 
μια άλλη κοινωνία, χωρίς ωστόσο 
να έχει ακόμα καταφέρει να απο¬ 
κτήσει την απαιτούμενη συνοχή 
και οργάνωση. Υπάρχει από την 
άλλη μια μεγάλη ανάπτυξη του ερ¬ 
γατικού κινήματος και της έντα¬ 
ξης των εργαζομένων - και μάλιστα 
των νέων - σε σωματεία, που ξεκί¬ 
νησε μετά την εξέγερση. Η Ομο¬ 
σπονδία Ανεξάρτητων Συνδικάτων 
αριθμεί ήδη γύρω στα 2 εκατομμύ¬ 
ρια μέλη και αναπτύσσεται με γορ¬ 
γούς ρυθμούς, χωρίς ακόμα η έντα¬ 
ξη στο συνδικαλιστικό και εργατι¬ 
κό κίνημα να περνάει στο επόμε¬ 
νο επίπεδο της πολιτικής οργάνω¬ 
σης και δράσης. Υπάρχει τέλος η 
νεολαία που ανδρώθηκε στις πλα¬ 
τείες, που εξακολουθεί να επικοι¬ 
νωνεί και να δημιουργεί γεγονότα 
μέσω του διαδικτύου, που απαιτεί 
κοινωνική δικαιοσύνη, δημοκρατία 
και ελευθερία, αλλά με έναν γενικό 
ακόμα τρόπο, χωρίς σαφή πολιτικά 
χαρακτηριστικά. 

Όλα αυτά δείχνουν τις τερά¬ 
στιες δυνατότητες για μια πολιτι¬ 
κοποίηση προς τα αριστερά που 
εγκυμονούν οι διεργασίες στο κοι¬ 
νωνικό και πολιτικό σκηνικό της 
Αιγύπτου. Τα εκλογικά ποσοστά 
τόσο των Αδελφών Μουσουλμά¬ 
νων όσο και του στρατιωτικού και 
πολιτικού κατεστημένου έχουν κο¬ 
ντά ποδάρια, εφόσον η εξέγερση 
εξελίσσεται. Κανείς, βέβαια, δεν 
πρέπει να παραβλέπει και τους τε¬ 
ράστιους κινδύνους που ενέχει η 
παρούσα κοινωνική και πολιτική 
αστάθεια. 

Παντελής Πουλιόπουλος 

Μια ζωή αφιερωμένη 
στην επανάσταση 


Μ όλις 43 χρόνια ζωής 
ήταν αρκετά για τον 
Παντελή Πουλιόπου- 
λο για να προλάβει να 
αφήσει πίσω του μια τεράστια θεωρητι¬ 
κή, πνευματική, πολιτική και επαναστα¬ 
τική κληρονομιά. Από τους πρωτεργά¬ 
τες του κομμουνιστικού κινήματος στην 
Ελλάδα και ένας από τους θεμελιωτές 
του τροτσκιστικού κινήματος, συνέδεσε 
κάθε πτυχή της ζωής του, από την εφη¬ 
βική ηλικία μέχρι και το θάνατό του, στο 
σκοπό της σοσιαλιστικής επανάστασης. 

Γεννήθηκε στη Θήβα το 1900. Το 
1919 πήγε στην Αθήνα για να σπουδάσει 
νομική. Εκεί εντάχθηκε στο Σοσιαλιστι¬ 
κό Εργατικό Κόμμα Ελλάδας (ΣΕΚΕ). 
Την επόμενη χρονιά επιστρατεύεται και 
στέλνεται στο μέτωπο της Μικράς Ασί¬ 
ας. Εκεί διακρίθηκε για την αντιπολε¬ 
μική του δράση και την ανάπτυξη του 
αντιπολεμικού κινήματος, γι’ αυτό συλ- 
λαμβάνεται και αντιμετωπίζει την κατη¬ 
γορία της εσχάτης προδοσίας και τη θα¬ 
νατική ποινή. Με την κατάρρευση του 
ελληνικού μετώπου όμως μπόρεσε να 
αποδράσει και να επιστρέφει στην Ελ¬ 
λάδα. 

Τα χρόνια 1923-24 το ΣΕΚΕ σπα- 
ρασσόταν από εσωτερικές θεωρητι¬ 
κές και πολιτικές διαμάχες, ανάμεσα 
στις τρεις τάσεις: τη σοσιαλδημοκρατι¬ 
κή, την «σταλινική» και την επαναστατι¬ 
κή-μπολσεβίκικη, της οποίας εκφραστής 
ήταν ο Πουλιόπουλος. Το 1924, στο 3ο 
έκτακτο συνέδριο, το ΣΕΚΕ μετονομά¬ 
στηκε σε ΚΚΕ, με πρώτο Γενικό Γραμμα¬ 
τέα τον 24χρονο Πουλιόπουλο, σηματο¬ 
δοτώντας έτσι τη νίκη της επαναστατι¬ 
κής πτέρυγας. 

Ο Πουλιόπουλος συλλαμβάνεται 
από την παγκαλική δικτατορία μαζί με 
άλλα στελέχη της ηγεσίας του ΚΚΕ το 
1925, υπερασπιζόμενος την απόφαση 
του κόμματος για «μία ενιαία και ανε¬ 
ξάρτητη Μακεδονία-Θράκη», παρόλο 
που ο ίδιος είχε διαφωνήσει με αυτή την 
πολιτική. Στην πεντάωρη συγκλονιστική 
απολογία του ο Πουλιόπουλος μιλά για 
το διεθνισμό και υπερασπίζεται το δι¬ 
καίωμα αυτοδιάθεσης των λαών και συ¬ 
γκεκριμένα των Σλαβομακεδόνων. Για 
τη στάση του αυτή εξορίζεται στη Φο¬ 
λέγανδρο, απ’ όπου απελευθερώνεται με 
την πτώση της δικτατορίας το 1926. 

Κατά την απουσία του, όμως, οι στα¬ 
λινικοί είχαν επικρατήσει πλήρως μέσα 
στο ΚΚΕ. Το 1927 επιχειρεί ριζική κριτι¬ 
κή στη γραμμή της ηγεσίας και συγκε¬ 
ντρώνει γύρω του σημαντικό αριθμό 
κομματικών μελών, με αποτέλεσμα τη 
διαγραφή του. Ο Πουλιόπουλος υιοθετεί 
τις απόψεις του Τρότσκι για το χαρακτή¬ 
ρα της σταλινικής γραφειοκρατίας και 
το γραφειοκρατικό εκφυλισμό της Σοβι- 
ετικής'Ενωσης και δημιουργεί μια ομάδα 
αντιπολίτευσης προς το ΚΚΕ, που εκδί¬ 
δει το περιοδικό «Σπάρτακος». Η ομάδα 
του «Σπάρτακου» επιχειρεί να εκφράσει 


στην Ελλάδα τις απόψεις της Διεθνούς 
Αριστερής Αντιπολίτευσης. 

Στο ίδιο διάστημα ο Πουλιόπουλος 
εργάζεται ως δικηγόρος, υπερασπιζόμε¬ 
νος τους εργαζόμενους απέναντι στην 
αυθαιρεσία των εργοδοτών. Παράλλη¬ 
λα, φροντίζει για τη συγκρότηση και θε¬ 
ωρητική κατάρτιση των ελλήνων κομ¬ 
μουνιστών, μεταφράζοντας στα ελληνι¬ 
κά τον πρώτο τόμο του Κεφαλαίου κα¬ 
θώς και άλλα μαρξιστικά θεωρητικά κεί¬ 
μενα. 

Το 1934 πρωτοστατεί στην ίδρυ¬ 
ση της Οργάνωσης Κομμουνιστών Διε- 
θνιστών Ελλάδας (ΟΚΔΕ), που με την 
ίδρυση της Τέταρτης Διεθνούς το 1938, 
αποτέλεσε ως ΕΟΚΔΕ (Ενιαία ΟΚΔΕ) 
το ελληνικό τμήμα της. 

Στο μεταξύ, το 1934, η νέα σταλινική 
ηγεσία του ΚΚΕ αλλάζει ριζικά την πολι¬ 
τική γραμμή του κόμματος. Αντικαθιστά 
τον χαρακτήρα της επανάστασης στην 
Ελλάδα, από σοσιαλιστική σε «αστικο- 
δημοκρατική», με την αιτιολόγηση ότι 
η Ελλάδα ήταν μια υπανάπτυκτη χώρα, 
εξαρτημένη και μισοαποικιακή, με κυρί¬ 
αρχες τις φεουδαρχικές μορφές οικονο¬ 
μίας. Ταυτόχρονα, υιοθετεί την πολιτική 
των «Λαϊκών Μετώπων» για την αντιμε¬ 
τώπιση του φασισμού. 

Σε αυτά ο Πουλιόπουλος απάντη¬ 
σε με το κολοσσιαίο για την ιστορία του 
ελληνικού εργατικού κινήματος (και όχι 
μόνο) έργο, το Δημοκρατική ή Σοσιαλι¬ 
στική επανάσταση στην Ελλάδα; Στο βι¬ 
βλίο αυτό ο Πουλιόπουλος, παραθέτο¬ 
ντας στοιχεία οικονομικά και ιστορικά, 
πραγματοποιεί την πρώτη επιστημονι¬ 
κά θεμελιωμένη μαρξιστική οικονομική, 
κοινωνική και πολιτική ανάλυση του ελ¬ 
ληνικού καπιταλισμού, αποδεικνύοντας 
ότι ο ελληνικός καπιταλισμός είναι εν¬ 
σωματωμένος στο παγκόσμιο ιμπερια¬ 
λιστικό σύστημα, ότι το ελληνικό κεφά¬ 
λαιο δεν «αντιμάχεται», αλλά συνεργά¬ 
ζεται στενά με το ξένο και ότι ο χαρα¬ 
κτήρας της επανάστασης πρέπει να είναι 
σοσιαλιστικός και όχι «κατά στάδια». 
Παράλληλα, ο Πουλιόπουλος στιγμάτι¬ 
σε την πολιτική της ταξικής συνεργασί¬ 
ας των Λαϊκών Μετώπων, αφού αυτά όχι 
μόνο είναι αναποτελεσματικά απέναντι 
στο φασισμό αλλά είναι και προδοτικά 
προς την εργατική τάξη, αφού σημαί¬ 
νουν συνεργασία και υποταγή στον τα¬ 
ξικό εχθρό της. 

Δυο χρόνια μετά την έκδοση της με¬ 
λέτης, το Μάιο του 1936, ξέσπασε η ερ¬ 
γατική εξέγερση στη Θεσσαλονίκη, δι¬ 
καιώνοντας την ανάλυση του Πουλιό- 
πουλου. Παγιδευμένο στη θεωρία της 
«ανωριμότητας των συνθηκών» και στη 
γραμμή της «αστικοδημοκρατικής επα¬ 
νάστασης» και προσκολλημένο στην 
τακτική των Λαϊκών Μετώπων, το στα¬ 
λινικό ΚΚΕ, με το σύμφωνο Σκλάβαι- 
να-Σοφούλη, εγκαινίασε μια σειρά προ¬ 
δοσιών απέναντι στις εργατικές εξεγέρ¬ 
σεις, με τραγικές συνέπειες για την ελ¬ 


Περικλής Βενέτης ( 1951 - 2012 ) 

Στις 21 Απριλίου έφυγε από τη ζωή σε ηλικία 61 ετών ο σύντρο¬ 
φος Περικλής Βενέτης, προδομένος από την καρδιά του. Κατάγονταν 
από πολυμελή εργατική οικογένεια της εργατούπολης του Περιστερι¬ 
ού, όπου και ο ίδιος έζησε ολόκληρη τη ζωή του. 

Ο σ. Περικλής μπήκε από πολύ μικρός στον αγώνα για την επιβίωση 
στα δύσκολα χρόνια της δεκαετίας του ’60. Σε νεαρή ηλικία δούλεψε 
σαν οικοδόμος και υδραυλικός, κατόπιν και στο μεγαλύτερο μέρος του 
εργάσιμου βίου του, ως βιομηχανικός εργάτης (μηχανουργός). Επίσης, 
από πολύ μικρή ηλικία ήρθε σε επαφή, λόγω και οικογενειακής παρά¬ 
δοσης (άλλα δυο αδέλφια του ήταν τροτσκιστές), με τις ιδέες του εργα¬ 
τικού και κομμουνιστικού/τροτσκιστικού κινήματος, στις οποίες έμεινε 
πιστός μέχρι το θάνατό του. 

Τα πρώτα βήματα του σ. Περικλή στο συνδικαλισμό και στην πολι¬ 
τική αρχίζουν όταν ακόμη είναι έφηβος, ουσιαστικά πριν από τη δικτα¬ 
τορία. Μετά την πτώση της Δικτατορίας θα έχει μια έντονη συνδικα¬ 
λιστική και κυρίως πολιτική δράση, θα οργανωθεί στην ΟΚΔΕ και θα 
συμμετάσχει σ’ όλους τους μεγάλους εργατικούς και πολιτικούς αγώ¬ 
νες των πρώτων μεταπολιτευτικών χρόνων. Ήταν έξυπνος και οξυδερ¬ 
κής και είχε πολλές πολιτικές ικανότητες και μια πολιτική συγκρότηση 
σημαντική. Αυτές οι αρετές του τον βοήθησαν να εξελιχθεί σε στέλε¬ 
χος της ΟΚΔΕ, στην οικοδόμηση της οποίας -και ειδικά στην εργατική 
και συνδικαλιστική συγκρότηση και πολιτική της- πρόσφερε αρκετά. 

Στη διάσπαση του 1986 ακολούθησε την ομάδα που εγκατέλειψε 
την ΟΚΔΕ και δημιούργησε τον Σπάρτακο. Τα τελευταία χρόνια αντι¬ 
μετώπιζε σοβαρά προβλήματα υγείας, ωστόσο αυτά δεν έκαμψαν την 
αγωνιστική και πολιτική του δραστηριότητα και τη συμμετοχή του 
στους αγώνες και στο κίνημα. Η ΟΚΔΕ εκφράζει τη βαθειά της θλίψη 
για τον ανεπάντεχο χαμό του σ. Περικλή Βενέτη, τα ειλικρινή συλλυ¬ 
πητήρια στη γυναίκα του, συντρόφισσα Βιβή, στην οικογένειά του και 
στα αδέλφια του. 

Ε.Π. 



ληνική εργατική τάξη. 

Το 1938 ο Πουλιόπουλος 
συλλαμβάνεται από τη δικτα¬ 
τορία Μεταξά και φυλακίζεται 
στην Ακροναυπλία. Τις άθλι¬ 
ες συνθήκες κράτησης συμπλή¬ 
ρωναν οι εσωτερικές διακρίσεις 
που επέβαλε η σταλινική ηγε¬ 
σία της Ακροναυπλίας εναντί¬ 
ον των τροτσκιστών. Παρόλα 
αυτά ο Πουλιόπουλος συνεχίζει 
την πολιτική και συγγραφική 
του δραστηριότητα μεταφράζοντας την 
Προδομένη Επανάσταση του Τρότσκι και 
εντείνοντας τις προσπάθειές του για την 
ενοποίηση των τροτσκιστικών δυνάμε¬ 
ων και την αποσαφήνιση του εκφυλι¬ 
σμού της ΕΣΣΔ. 

Το 1941, όταν η ελληνική κυβέρ¬ 
νηση παρέδωσε τους πολιτικούς κρα¬ 
τούμενους στους Ναζί, ο Πουλιόπου¬ 
λος είχε προτείνει ένα δρόμο διαφυγής 
από τη φυλακή στους 600 συγκρατού- 
μενούς του. Όμως, οι ηγέτες του ΚΚΕ 
στη φυλακή διαφώνησαν — στο τέλος 
μόνο αυτά τα άθλια καθάρματα διέφυ¬ 
γαν, οδηγώντας τη συντριπτική πλειο- 


ψηφία των κρατουμένων στην εκτέλεση. 
Το 1943 οδηγήθηκε στο ιταλικό εκτελε¬ 
στικό απόσπασμα, στο Νεζερό της Λά¬ 
ρισας, μαζί με άλλους 100 συγκρατούμε- 
νούς του. Μέχρι το τέλος μιλούσε στους 
ιταλούς φαντάρους στη γλώσσα τους, 
για το σάπισμα του καπιταλισμού, τα 
δεινά του φασισμού και του πολέμου, το 
διεθνισμό και τη φιλία των λαών και την 
επανάσταση που έρχεται. Σύμφωνα με 
μαρτυρίες, οι φαντάροι αρνήθηκαν να 
πυροβολήσουν και την εκτέλεση ανέλα- 
βαν οι φασίστες αξιωματικοί. 

■ Μαρία X. 

■ Κώστας Δίκαιος 


Τ ο καθεστώς του Άσαντ, 
εκμεταλλευόμενο την 
ανοχή που του παρέ¬ 
χει το «ειρηνευτικό σχέ¬ 
διο Ανάν», το οποίο έχει 
ψηφίσει ο ΟΗΕ, συνεχίζει τις σφαγές 
του συριακού λαού. Στις 4 Μάη, άν- 
δρες της ασφάλειας και φιλοκαθεστω- 
τικοί φοιτητές οπλισμένοι με μαχαίρια 
εισέβαλαν στο Πανεπιστήμιο του Σα¬ 
λεπιού και σκότωσαν 4 φοιτητές, τραυ¬ 
μάτισαν 28, συνέλαβαν και εξαφάνισαν 
πάνω από 200, ενώ εκδιώχθηκαν εκα¬ 
τοντάδες από τους κοιτώνες της φοι¬ 
τητικής εστίας. Ακολούθησαν μαζικές, 
άνευ προηγουμένου, διαδηλώσεις στο 
Χαλέπι, δεύτερη μεγαλύτερη πόλη της 
χώρας, με συνθήματα «Δεν μπορούν να 
μας σταματήσουν ακόμα κι αν μας πυ¬ 
ροβολήσουν όλους!», παρότι το Χαλέ¬ 
πι παρέμενε στο περιθώριο στην πρώ¬ 
τη χρονιά της εξέγερσης. Στις 25 Μάη 
τεθωρακισμένα εισήλθαν στο Χαλέ¬ 
πι για πρώτη φορά από την έναρξη της 
εξέγερσης. Στις 13 Μάη στο σουνιτικό 
χωριό Ταμάννα αλ Γαμπ τεθωρακισμέ¬ 
να σκότωσαν 7 άτομα (ανάμεσά τους 
4 γυναίκες), τραυμάτισαν 18, έβαλαν 
φωτιά στα σπίτια και συνέλαβαν δεκά¬ 
δες κατοίκους! Στις 26 Μάη η μαρτυρι¬ 
κή πλέον πόλη Χούλα βομβαρδίστηκε 
από τεθωρακισμένα και πυροβολικό, 
με αποτέλεσμα να σκοτωθούν 32 παι¬ 
διά και πάνω από 70 κάτοικοι! 

Το σχέδιο Ανάν, διατυπωμένο με 
τέτοιο τρόπο ώστε να απαιτεί μεν την 
κατάπαυση του πυρός, αλλά χωρίς 
να περιορίζει ούτε στο ελάχιστο τον 


των τεθωρακισμένων του Ασαντ ενα¬ 
ντίον ολόκληρων χωριών, συνοικιών 
και πόλεων, που κατοικούνται κύρια 
από σουνίτες και αποτελούν κέντρα 
της αντίστασης. Πολύ περισσότερο δεν 
μπορούν να εμποδίσουν το πυροβολι¬ 
κό του Ασαντ να ισοπεδώνει ολόκλη¬ 
ρα χωριά που ελέγχονται από τους εξε- 
γερμένους. 

Εξάλλου, ο ρόλος αυτών των 300 
και του ΟΗΕ δεν είναι να σώσουν το 
συριακό λαό, ούτε να περιορίσουν τα 
κέντρα εξουσίας της άρχουσας τάξης. 
Ο στόχος τους είναι να φέρουν σε συ¬ 
νεννόηση τις σημερινές κλίκες της 
εξουσίας με τις νέες που διαμορφώ¬ 
νονται στα πλαίσια του «Εθνικού Συ- 
ριακού Συμβουλίου», το οποίο ελέγχε¬ 
ται κύρια από τους ισλαμιστές «Αδελ¬ 
φούς Μουσουλμάνους» και στηρίζε¬ 
ται από τους δυτικούς ιμπεριαλιστές. 
Όπως ανοιχτά δηλώνει ο Ομπάμα, πρέ¬ 
πει να υπάρξει ένα σχέδιο μεταβίβα¬ 
σης της εξουσίας στη Συρία, όπως έγι¬ 
νε και στην περίπτωση της Υεμένης. Σ’ 
αυτό το σχέδιο θα πρέπει να συμφωνή¬ 
σουν και οι Ρώσοι, πράγμα που σημαί¬ 
νει ότι δεν θα θιγούν άμεσα τα συμφέ- 
ροντά τους στη χώρα (βάσεις, εμπόριο, 
επιρροή). Επομένως, θα αποσυρθεί η 
κλίκα Ασαντ, αλλά θα διατηρηθούν τα 
βασικά κέντρα εξουσίας, σε συνεννόη¬ 
ση όμως με την «αντιπολίτευση» που 
έχουν διαμορφώσει και στηρίζουν οι 
ιμπεριαλιστές, εφαρμόζοντας τις ίδιες 
πολιτικές σε βάρος του λαού! Το σχέ¬ 
διο σκοντάφτει όμως σε πολλούς πα¬ 
ράγοντες. 



▲ 


“Ελευθερία στη Συρία”: Σκίτσο ούριου καλλιτέχνη 


έλεγχο της εξουσίας και του στρατού 
από το καθεστώς Ασαντ (απαραίτη¬ 
τος όρος για να το ψηφίσουν Ρώσοι και 
Κινέζοι), έχει μείνει στα χαρτιά, όπως 
ήταν αναμενόμενο και όπως παραδέ¬ 
χεται ο ίδιος ο ΟΗΕ. Οι περίπου 300 
άοπλοι απεσταλμένοι του ΟΗΕ, που 
έχουν αναπτυχθεί στη χώρα για να επι- 
βλέψουν την «εκεχειρία», ασφαλώς δεν 
μπορούν να εμποδίσουν την επέμβαση 


Πρώτον, οι διαθέσεις του ίδιου του 
συριακού λαού, που έχει εξεγερθεί και 
μάχεται στους δρόμους, όχι απλώς για 
να φύγει ο Ασαντ, αλλά για να τσα¬ 
κιστεί το καθεστώς τρόμου, ανεργί¬ 
ας, φτώχειας που έχουν επιβάλει οι άρ- 
χουσες τάξεις της χώρας υπό την ηγε¬ 
σία του Ασαντ. Εξάλλου, οι σφαγές 
από το στρατό και τις παραστρατιωτι- 
κές οργανώσεις έχουν προσδώσει πλέ¬ 


ον στη σύγκρουση χαρακτηριστικά εμ¬ 
φυλίου πολέμου ανάμεσα στη σουνιτι- 
κή πλειοψηφία του 70% και την αλεβί- 
τικη μειοψηφία που κυβερνά και στηρί¬ 
ζει τον Ασαντ. Αυτό σημαίνει ότι η εξέ¬ 
γερση δεν μπορεί πλέον να σταματήσει 
αν δεν τσακιστούν όλες οι δομές της 
παλιάς εξουσίας και μάλιστα αν δεν τι¬ 
μωρηθούν οι υπεύθυνοι για τις σφαγές. 
Αυτό περιορίζει την ευελιξία του «Εθνι¬ 
κού Συμβουλίου» και του ΟΗΕ, που θέ¬ 
λουν απλά μια συνεννόηση των αρχου- 
σών τάξεων. Είναι χαρακτηριστικό ότι 
οι «τοπικές επιτροπές συντονισμού», 
που περιλαμβάνουν νεολαία και είναι 
ριζωμένες στα κέντρα της εξέγερσης, 
απείλησαν πρόσφατα ότι θα αποχωρή¬ 
σουν από το Συμβούλιο, γιατί «ουσια¬ 
στικά προωθεί κυρίως τα συμφέροντα 
των ισλαμιστών Αδελφών Μουσουλ¬ 
μάνων» και ότι «δεν υπάρχει καμιά σο¬ 
βαρή πρωτοβουλία υποστήριξης όσων 
βρίσκονται εντός Συρίας, των οποίων 
η άποψη δεν μετρά»! Αυτό προκάλε- 
σε την παραίτηση του επικεφαλής του 
Συμβουλίου. Στο μεταξύ, δημοσιεύτη¬ 
κε η Ιδρυτική Διακήρυξη του «Ελεύθε¬ 
ρου Συριακού Στρατού» (ΕΣΕ), που θέ¬ 
τει ως στόχο την «προστασία των ειρη¬ 
νικών διαδηλώσεων» και τη «συμβο¬ 
λή στην απελευθέρωση του συριακού 
λαού και την υπαγωγή στη διεθνή δι¬ 
καιοσύνη όσων ευθύνονται για το αι¬ 
ματοκύλισμα της χώρας». Ο μαχόμενος 
ΕΣΕ μέσα στη Συρία είναι φανερό ότι 
θέτει στόχους που έχουν να κάνουν με 
τη διάλυση του καθεστώτος στο σύνο¬ 
λό του και άρα ξεπερνάει το Συμβού¬ 
λιο! 

Ο δεύτερος παράγοντας όπου σκο¬ 
ντάφτει το σχέδιο Ανάν είναι οι επιδι¬ 
ώξεις των διάφορων περιφερειακών 
δυνάμεων (Σαουδική Αραβία, Κατάρ, 
Τουρκία) και των ιμπεριαλιστών, που 
συνεχίζουν να συζητούν το ενδεχόμενο 
μιας ανοιχτής στρατιωτικής επέμβασης 
τύπου Λιβύης (Γαλλία, Αγγλία κ.α.), 
παρά τα ρίσκα που θα είχε μια τέτοια 
εξέλιξη (σύγκρουση με Ρωσία, Κίνα, 
εξάπλωση της κρίσης σε Λίβανο, Ιράκ, 
Μέση Ανατολή). 

Πράγματι, Σαουδική Αραβία και 
Κατάρ, στηριζόμενοι στους φανατι¬ 
κούς σαλαφιστές μουσουλμάνους, επι¬ 
θυμούν την πλήρη εξόντωση της αλε- 
βίτικης και σιιτικής μειοψηφίας, μετα- 
τρέποντας τη σύγκρουση σε εμφύλιο 
και εξοπλίζοντας άμεσα τους εξεγερ- 
μένους που ελέγχουν. Ο στόχος είναι 
να πληγούν άμεσα οι Σιίτες του Ιράν, 
του Ιράκ, της Χεζμπολά του Λιβάνου, 
του Μπαχρέιν και να ισχυροποιηθούν 
οι Σουνίτες στην περιοχή! 1 Η Τουρ¬ 
κία θέλει να αποκτήσει έλεγχο στα κέ¬ 
ντρα εξουσίας της Συρίας, πράγμα που 
σημαίνει ότι αυτά πρέπει να αλλάξουν, 
τουλάχιστον σε ό,τι αφορά τα πρόσω¬ 
πα που έχουν το πάνω χέρι. Τέλος, οι 
ιμπεριαλιστές, παρότι δεν έχουν καμία 
όρεξη να εξαπλωθεί η κρίση ούτε στο 


Λίβανο ούτε στο Ιράκ (όπου πρόσφα¬ 
τα κατόρθωσαν να σταθεροποιήσουν 
σχετικά την εξουσία τους, στηριζόμε- 
νοι στους Σιίτες και τους Κούρδους, οι 
οποίοι είναι στην παρούσα φάση σύμ¬ 
μαχοι του Ασαντ!), ωστόσο δεν παύουν 
να φλερτάρουν με την ιδέα να ξεριζω¬ 
θούν από τη Μέση Ανατολή Ρώσοι και 
Κινέζοι μια και καλή. Διστάζουν όμως 
να εξοπλίσουν τις μάζες γιατί φοβού¬ 
νται ότι δεν θα μπορούν να τις ελέγ¬ 
ξουν στη συνέχεια. Γι’ αυτό στηρίζουν 
προς το παρόν το σχέδιο του ΟΗΕ. 2 

Ήδη όμως η κρίση φαίνεται να προ- 
χωρά στο Λίβανο, όπου γίνονται συ¬ 
γκρούσεις ανάμεσα σε μέλη της Χεζ¬ 
μπολά και υποστηρικτές του κόμματος 
«Μέλλον» του πρώην πρωθυπουργού 
Σάαντ αλ Χαρίρι, που είναι σφόδρα πο¬ 
λέμιος του καθεστώτος Ασαντ και εκ¬ 
προσωπεί κυρίως αμερικάνικα και σα- 
ουδαραβικά συμφέροντα. Οι συγκρού¬ 
σεις ανάμεσα σε αλεβίτες και σουνίτες 
στην Τρίπολη έχουν ενταθεί και υπάρ¬ 
χουν ήδη 10 νεκροί και δεκάδες τραυ¬ 
ματίες. Πρόσφατα μάλιστα απήχθησαν 
από εξεγερμένους στη Συρία 11 λιβα- 
νέζοι σιίτες προσκυνητές που πήγαιναν 
στο Ιράν, πράγμα που δημιούργησε νέα 
ένταση, αν και τελικά αφέθησαν ελεύ¬ 
θεροι. 

Το σίγουρο είναι ότι η εξέγερση στη 
Συρία δεν κάμπτεται, αλλά αντίθετα σε 
κάθε χτύπημα του καθεστώτος η απά¬ 
ντηση είναι να βγαίνουν στους δρό¬ 
μους και στις μάχες χιλιάδες νέοι αγω¬ 
νιστές, όπως συνέβη στο Χαλέπι. Ολό¬ 
κληρες πόλεις ελέγχονται από τους 
εξεγερμένους. Πρέπει το παγκόσμιο 
εργατικό κίνημα να ενισχύσει το συ- 
ριακό λαό, ώστε να βρει το δρόμο της 
νίκης, μακριά από τους ιμπεριαλιστές, 
τους περιφερειακούς συνοδοιπόρους 
τους, τις θρησκευτικές και εθνικές δι¬ 
αιρέσεις και ασφαλώς τις άρχουσες τά¬ 
ξεις, όπως αυτές εκφράζονται από το 
καθεστώς Ασαντ, αλλά και κάποιες δυ¬ 
νάμεις του Εθνικού Συμβουλίου. 

1. Φανατικοί μουσουλμάνοι πιθανόν να 
προκάλεσαν τις δύο επιθέσεις αυτοκτονίας 
στο κέντρο της Δαμασκού, με 55 νεκρούς 
και 400 τραυματίες, κοντά σε κτήριο των 
υπηρεσιών πληροφοριών του στρατού. Ο 
ΟΗΕ τις συνέδεσε με την Αλ Κάιντα, όπως 
και ο Άσαντ, αλλά οι αντιπολιτευόμενοι 
τις θεώρησαν προβοκάτσια του καθεστώ¬ 
τος. 

2. Είναι αλήθεια ότι ανάμεσα στους εξε¬ 
γερμένους υπάρχουν μέλη ειδικών δυνά¬ 
μεων ιμπεριαλιστικών χωρών και ειδικός 
εξοπλισμός, κυρίως αντιαρματικός, αλλά 
αυτό δεν είναι γενικευμένο και μάλλον 
αποτελεί ελεγχόμενη δραστηριότητα. Το 
βέβαιο είναι όμως ότι από την άλλη μεριά 
ένα ρωσικό πλοίο κατευθύνεται στο λιμά¬ 
νι της Ταρτούς στη Συρία, φορτωμένο με 
όπλα, πυρομαχικά και υλικά για το συρια- 
κό στρατό, που αντιμετωπίζει σοβαρό πρό¬ 
βλημα εφοδιασμού! 

